Circulació amb incompliment de les condicions tècniques
Competències de les comunitats autònomes
Contracte d'assegurança en la circulació de vehicles a motor
Data d'aplicació de les condicions tècniques
Terminis per a la matriculació ordinària de ciclomotors
Reposició de plaques de matrícula
Missions diplomàtiques i organitzacions internacionals
Habilitació per a la modificació dels annexos del Reglament general de vehicles
Modificació de l'annex del text articulat de la Llei sobre trànsit, circulació de vehicles de motor i seguretat viària
Modificació del Reial decret 2042/1994, de 14 d'octubre, pel qual es regula la inspecció tècnica de vehicles
Autoritzacions i els seus efectes
Homologació, inspecció i condicions tècniques dels vehicles de motor, els remolcs i els semiremolcs
Homologació i inspecció tècnica
Homologació de tipus de vehicles de motor, remolcs i semiremolcs i exempcions
Requisits dels components i de les unitats tècniques independents
Inspeccions tècniques de vehicles
Condicions tècniques dels dispositius d'acoblament i altres elements dels remolcs
Condicions tècniques dels dispositius d'enllumenat i senyalització òptica
Dispositius obligatoris d'enllumenat i senyalització òptica
Dispositius facultatius d'enllumenat i senyalització òptica
Accessoris, recanvis i eines dels vehicles en circulació
Condicionament dels dispositius en funció del progrés tècnic
Ciclomotors, velocípedes, vehicles de tracció animal i tramvies
Homologació i característiques tècniques
Cicles, vehicles de tracció animal i tramvies
Autoritzacions de circulació dels vehicles
Models de permís de circulació i de llicència de circulació
Duplicats i renovacions del permís o la llicència de circulació
Canvis de titularitat dels vehicles
Renovació del permís o la llicència
Transmissions en les quals intervenen persones que es dediquen a la compravenda de vehicles
Pèrdua de vigència del permís o la llicència
Rehabilitació dels vehicles que han estat baixa definitiva
Vehicles en règim de matrícula diplomàtica
Permisos temporals per a particulars
Permisos temporals per a vehicles no matriculats a Espanya
Condicions per circular amb aquests permisos
Proves o assaigs d'investigació extraordinaris realitzats per fabricants, carrossers i laboratoris oficials
Permisos temporals per a vehicles matriculats a Espanya
Supòsits i requisits per a la concessió
Homologació, caràcters, dimensions i altres requisits
Circulació internacional de vehicles
Plaques de matrícula, distintius i documentació
Nul·litat, anul·lació, pèrdua de vigència i suspensió cautelar de les autoritzacions de circulació
Definicions i categories dels vehicles
Dispositius de retenció i assegurament de la càrrega en vehicles que puguin transportar simultàniament persones i càrrega en un mateix habitacle
Accessoris, recanvis i eines dels vehicles
Canvi de titularitat dels vehicles
El títol competencial de l'Estat per regular la matèria continguda en el Reglament general de vehicles es troba, sens dubte, en l'article 149.1.21a de la Constitució espanyola de 27 de desembre de 1978, que atribueix a l'Estat la competència exclusiva sobre el trànsit i la circulació de vehicles de motor, ja que, segons declara la sentència del Tribunal Constitucional 59/1985, de 6 de maig, «en el concepte de trànsit i circulació de vehicles de motor no es troben englobades només les condicions que afecten la circulació sinó també les condicions que han de tenir els vehicles que circulen».
La Llei 18/1989, de 25 de juliol, de bases sobre trànsit, circulació de vehicles de motor i seguretat viària, va permetre al Govern abordar la indiscutible complexitat tècnica que comporta la regulació de la matèria relativa als vehicles a través del desplegament de les bases corresponents, mitjançant el Reial decret legislatiu 339/1990, de 2 de març, pel qual s'aprova el text articulat de la Llei sobre trànsit, circulació de vehicles de motor i seguretat viària.
Les freqüents remissions reglamentàries contingudes en els preceptes del Reial decret legislatiu, relatives als vehicles i la seva pròpia disposició final, exigeixen que el Reglament general de vehicles tingui per objecte l'execució i el desplegament dels preceptes esmentats i que això, en gran part, s'aconsegueixi mantenint o modificant, si s'escau, la normativa continguda en el Codi de la circulació, aprovat pel Decret de 25 de setembre de 1934, i les seves disposicions complementàries, segons ho aconselli l'experiència o ho requereixi l'extensíssima reglamentació tècnica de la matèria, que recullen les directives de la Unió Europea —i els annexos derivats de l'Acord relatiu al compliment de condicions uniformes d'homologació i reconeixement recíproc de l'homologació d'equips i peces de vehicles de motor fet a Ginebra el 20 de març de 1958—, que persegueixen com un dels objectius prioritaris l'harmonització de les legislacions dels estats membres de la Unió Europea relatives a la fabricació i l'ús de vehicles i dels seus components i peces, a fi d'aconseguir l'acceptació recíproca entre tots els estats membres.
Per tractar una normativa tan extensa i detallada i facilitar la seva adequació a les condicions o les prescripcions tècniques dels vehicles perquè sigui admesa la seva circulació, en contínua evolució pel progrés tècnic incessant, el Reglament se serveix d'una tècnica similar a la utilitzada en el Reial decret 2028/1986, de 6 de juny, pel qual es dicten normes per a l'aplicació de determinades directives de la CEE, relatives a l'homologació de tipus de vehicles automòbils, remolcs i semiremolcs, així com parts i peces dels vehicles esmentats ( Butlletí Oficial de l'Estat número 236, de 2 d'octubre), acceptada i fins i tot utilitzada per la Unió Europea en alguna de les seves directives, que permet, a més, modificar els seus annexos mitjançant una ordre ministerial, recollint exclusivament al llarg del seu articulat aquells preceptes que, en principi, es preveu que han de tenir el caràcter de normes permanents i que per la seva generalitat afecten tots els conductors o els titulars de vehicles, mentre que els annexos recullen fonamentalment normes de caràcter tècnic.
El Reglament general de vehicles és, en definitiva, un reglament executiu, que desplega, complementa i detalla el text articulat de la Llei de seguretat viària, encara que no es tracta d'un desplegament general o complet del text esmentat, sinó d'un desplegament o una execució parcial, perquè es limita a desplegar i complementar part del títol I i el títol IV del text articulat de la Llei.
Entre les disposicions del títol I destaca l'article 2, que exigeix la inscripció dels vehicles en el Registre de la Prefectura Central de Trànsit.
Els vehicles són béns mobles fàcilment identificables a través de les plaques de matrícula i el número del bastidor o de l'estructura autoportant (articles 8, 49 i annex 18 del Reglament) i, per tant, susceptibles d'una determinada publicitat registral, si bé el Registre de vehicles que regula l'article 2 del Reglament, igual que els registres de l'article 244 derogat del Codi de la circulació, té caràcter purament administratiu, a diferència del Registre d'hipoteca mobiliària i de penyora sense desplaçament de la possessió, establert per la Llei de 16 de desembre de 1954, i del Registre de reserva de domini i prohibició de disposar, creat per la Llei 50/1965, de 17 de juliol, sobre venda de béns mobles a terminis, en què s'inscriuen els actes pels quals es creen, es modifiquen o s'extingeixen aquelles garanties o gravàmens, als efectes de dotar-los de la publicitat adequada i la consegüent oposabilitat davant tercers.
Les dades que figuren en el Registre de vehicles no tenen doncs efectes substantius civils, segons es desprèn a més d'una abundantíssima jurisprudència del nostre Tribunal Suprem, entre altres, de la sentència de 6 de març de 1984, en la qual es declara que el dret de la propietat «està desvinculat en termes generals —sentències de 19 de desembre de 1966, 16 de novembre de 1967 i 14 de desembre de 1983— del que disposa el Codi de la circulació (articles 241 i següents, principalment) sobre matriculació, permís de circulació, registre arxiu de la Prefectura Provincial i Registre General de la Prefectura Central de Trànsit, i transferències, com ja van entendre les sentències d'aquesta Sala de 22 de desembre de 1954, 20 de desembre de 1956, 5 de novembre de 1965 i 17 de gener de 1967».
Però al costat d'aquest caràcter o naturalesa estrictament administrativa, tradicional del Registre de vehicles, presenta també importants innovacions com la d'adoptar per al seu funcionament mitjans informàtics, d'acord amb el que disposa l'article 38 de la Llei 30/1992, de 26 de novembre, de règim jurídic de les administracions públiques i del procediment administratiu comú, la de tenir una funció coadjuvant de les diferents administracions públiques, òrgans judicials i registres amb els quals es relaciona, i la de comprovació de l'existència de l'assegurança obligatòria d'automòbils, i preveure a més la possibilitat d'organitzar registres especials o auxiliars.
Del títol IV, i pel que respecta a la matriculació de vehicles, mereixen una menció especial l'article 25, que estableix l'obligació de matriculació dels ciclomotors per les prefectures de Trànsit; l'article 27, que preveu els supòsits en els quals es pot concedir una nova matrícula a un vehicle que ja hagi estat matriculat en el nostre país; l'article 28, que admet que el vehicle es matriculi no només a nom del propietari, com exigia el Codi de la circulació en l'article 242, sinó també a nom de l'arrendatari, bé amb opció de compra, com el supòsit d'arrendament financer o lísing, o bé sota altres modalitats d'arrendament amb arrelament en el mercat, com els arrendaments a llarg termini (rènting); s'estableixen així mateix en l'article esmentat les autoritzacions i les condicions dels denominats trens turístics perquè els sigui permesa la circulació per les vies públiques.
Pel que fa als «canvis de titularitat del vehicle», els articles 32 i 33 regulen els procediments que s'han de seguir per a les transferències de vehicles, i distingeixen entre les transmissions entre persones que no es dediquen a la compravenda de vehicles i aquelles en què intervenen venedors de vehicles, amb la cual cosa es modifica substancialment el procediment que regula l'article 247 del Codi de la circulació.
En les transmissions entre particulars, el titular ha de lliurar el permís de circulació del vehicle no a l'adquirent, sinó a la Prefectura de Trànsit, acompanyat del contracte de compravenda o d'arrendament, i l'adquirent no pot circular amb el vehicle mentre no renovi el permís de circulació a nom seu, per a la qual cosa disposa d'un termini de trenta dies, transcorregut el qual s'ha de procedir a la immobilització del vehicle.
En les transmissions en les quals intervenen venedors de vehicles, el titular ha de lliurar el permís de circulació a la Prefectura de Trànsit juntament amb un document acreditatiu del lliurament del vehicle a l'agent de compravenda, i després s'ha d'anotar en el Registre la baixa temporal del vehicle, el qual només pot circular emparat per un permís temporal d'empresa concedit a l'agent de compravenda perquè pugui fer proves amb persones interessades a adquirir-lo.
L'incompliment de l'obligació de notificació del transmitent només té transcendència «als efectes de la legislació sobre trànsit, circulació de vehicles de motor i seguretat viària», com assenyalen expressament els articles 32.1 i 33.1, i, per tant, en l'ordre purament administratiu, ja que segons resulta dels mateixos termes dels articles 32 i 33, la compravenda es perfecciona i la transmissió de la propietat s'efectua abans de la notificació i la inscripció en el Registre de vehicles, únicament amb el fet de complir les normes del Codi civil, doctrina confirmada, entre altres, per la sentència del Tribunal Suprem de 20 de setembre de 1965, en la qual es declara que «la comunicació de la transferència d'un automòbil a la Prefectura d'Obres Públiques corresponent per aconseguir el seu canvi, si bé constitueix una exigència administrativa o fiscal imposada pel paràgraf 3 de l'article 249 (actual 247) del Codi de la circulació de 25 de setembre de 1934, no afecta la validesa i l'eficàcia del contracte concertat, com ho demostren els termes en els quals està redactat l'article 1.279 del Codi substantiu».
Quant a les «plaques de matrícula», cal destacar com a novetats més significatives la supressió de les sigles de la província en totes les plaques de matrícula, a excepció de les ordinàries dels vehicles automòbils.
En les plaques ordinàries dels vehicles especials, remolcs i semiremolcs i ciclomotors, en les de matrícula turística i de vehicle històric, i en les temporals hi ha de figurar una lletra identificativa del tipus de vehicle o de permís de què es tracta, i dos grups de caràcters, constituïts per un número de quatre xifres i per tres lletres; i s'autoritza un marc aliè a la placa que pot anar gravat amb publicitat en la part inferior.
Pel que respecta als annexos, té una importància especial l'annex I, que actua com una autèntica taula de vigències.
Sota el número 1 s'estableix la relació entre els articles del Reglament de vehicles i les disposicions aplicables, a través de quatre columnes: la primera recull l'article del Reglament; la segona, l'apartat de l'article; la tercera, la matèria de què es tracta, i la quarta, la legislació aplicable.
Sota el número 2 s'estableix la relació entre les disposicions aplicables i els articles del Reglament, a través de dues columnes i quatre «quadres», segons que les disposicions aplicables siguin lleis, reials decrets, reglaments CEE o una altra reglamentació internacional i ordres ministerials, respectivament, amb la indicació de la data de la publicació en el Butlletí Oficial de l'Estat o en el Diari Oficial de les Comunitats Europees.
D'aquesta manera es facilita l'estudi i l'aplicació de les disposicions vigents, ja que la matèria regulada amb caràcter general en els articles del Reglament es complementa, si s'escau, amb la tècnica o específica recollida en els annexos a què es remet cada un dels articles.
Aquesta disposició ha estat sotmesa al procediment d'informació en matèria de normes i reglamentacions tècniques que preveu la Directiva 83/189/CEE, del Consell, de 28 de març, i les seves modificacions, així com en el Reial decret 1168/1995, de 7 de juliol, pel qual es regula la remissió d'informació en matèria de normes i reglamentacions tècniques.
En virtut d'això, a proposta dels ministres de l'Interior i d'Indústria i Energia, amb l'aprovació prèvia del ministre d'Administracions Públiques, d'acord amb el Consell d'Estat i amb la deliberació prèvia del Consell de Ministres en la reunió del dia 23 de desembre de 1998,
S'aprova el Reglament general de vehicles, el text del qual s'insereix a continuació.
La circulació d'un vehicle que incompleixi les condicions tècniques previstes en aquest Reglament, quan impliqui un risc greu per a la circulació, les persones o els béns, dóna lloc a la immobilització del vehicle i a la iniciació de l'expedient sancionador corresponent.
El que disposa aquest Reglament, de conformitat amb el que estableix l'article 4 de la Llei sobre trànsit, circulació de vehicles de motor i seguretat viària, s'entén sens perjudici de les competències que tinguin assumides les comunitats autònomes mitjançant els propis estatuts.
Dins l'àmbit de las seves competències les autoritats encarregades de la vigilància del Trànsit han de prestar una col·laboració especial per al compliment del que disposa la normativa sobre responsabilitat civil i assegurança en la circulació de vehicles a motor.
Els vehicles matriculats o posats en circulació amb anterioritat a l'entrada en vigor d'aquest Reglament poden continuar circulant sota les mateixes condicions tècniques amb què van ser admesos per a la seva matriculació o posada en circulació.
Les condicions tècniques previstes en aquest Reglament s'exigeixen en les dates que s'indiquen en la reglamentació que recull l'annex I als vehicles matriculats o posats en circulació des del moment que aquesta reglamentació ho estableixi.
El compliment de les condicions que estableix l'annex VI d'aquest Reglament per als dispositius de retenció i assegurament de la càrrega, als vehicles que puguin transportar simultàniament persones i càrrega en un mateix habitacle, és exigible als vehicles que es matriculin a partir d'un any des de la publicació d'aquest Reglament en el Butlletí Oficial de l'Estat.
Els titulars dels ciclomotors inscrits en els registres dels ajuntaments han de sol·licitar la seva matriculació ordinària a la Prefectura de Trànsit de la província del seu domicili legal, sense haver de meritar cap taxa, i presentar els documents que s'indiquen en l'annex XIII d'aquest Reglament, en els terminis que s'assenyalen a continuació:
a ) Placa d'inscripció acabada en 0: durant els tres mesos següents a partir de la data d'entrada en vigor d'aquest Reglament.
b ) Placa d'inscripció acabada en 1: durant els tres mesos següents a partir de l'acabament del termini anterior.
c ) Placa d'inscripció acabada en 2: durant els tres mesos següents a partir de l'acabament del termini anterior.
d ) Placa d'inscripció acabada en 3: durant els tres mesos següents a partir de l'acabament del termini anterior.
e ) Placa d'inscripció acabada en 4: durant els tres mesos següents a partir de l'acabament del termini anterior.
f ) Placa d'inscripció acabada en 5: durant els tres mesos següents a partir de l'acabament del termini anterior.
g ) Placa d'inscripció acabada en 6: durant els tres mesos següents a partir de l'acabament del termini anterior.
h ) Placa d'inscripció acabada en 7: durant els tres mesos següents a partir de l'acabament del termini anterior.
i ) Placa d'inscripció acabada en 8: durant els tres mesos següents a partir de l'acabament del termini anterior.
j ) Placa d'inscripció acabada en 9: durant els tres mesos següents a partir de l'acabament del termini anterior.
Els ciclomotors adquirits amb anterioritat a l'entrada en vigor d'aquest Reglament que no estiguin inscrits en els registres dels ajuntaments han de ser objecte de matriculació ordinària a la Prefectura de Trànsit de la província del domicili legal del seu propietari, del seu arrendatari amb opció de compra o del seu arrendatari a llarg termini, i s'hi han d'aportar els documents que s'indiquen en l'annex XIII d'aquest Reglament, en el termini de sis mesos a comptar des de la seva entrada en vigor.
El propietari, l'arrendatari amb opció de compra o l'arrendatari a llarg termini de més d'un ciclomotor pot sol·licitar-ne la matriculació de tots en el període que correspongui al primer ciclomotor.
Els titulars de vehicles matriculats amb anterioritat a l'entrada en vigor d'aquest Reglament, que es vegin obligats a substituir les plaques de matrícula per causa de pèrdua, sostracció o deteriorament, han d'ajustar necessàriament les dimensions de les noves plaques a les del model reglamentari contingut en l'annex XVIII, si bé conserven el número de matrícula que tenien assignat.
En els sis mesos següents a la data d'entrada en vigor d'aquest Reglament, les organitzacions internacionals i els membres del seu personal amb estatut diplomàtic, titulars de vehicles matriculats d'acord amb el que preveu l'Ordre del Ministeri de la Presidència de 6 de març de 1985, han de sol·licitar el permís de circulació i la placa de matrícula regulats en l'article 39, apartat 1. b i apartat B, a, 2n de l'annex XVIII d'aquest Reglament.
Així mateix, en el termini esmentat, les oficines consulars i els funcionaris consulars de carrera de nacionalitat estrangera, titulars de vehicles matriculats d'acord amb el que preveu l'Ordre del Ministeri de la Presidència de 31 de maig de 1977, han de sol·licitar la placa de matrícula especial regulada a l'apartat B, a, 3r de l'annex XVIII d'aquest Reglament.
El personal tecnicoadministratiu de les missions diplomàtiques i de les organitzacions internacionals, així com els treballadors consulars de les oficines consulars, els vehicles dels quals tinguin concedida matrícula turística a l'entrada en vigor d'aquest Reglament, han de continuar circulant amb aquest permís i les plaques fins que finalitzi el seu termini de validesa.
Queden derogats els articles del Codi de la circulació que s'enumeren a continuació: 10; del 12 al 15; del 55 al 58, ambdós inclusivament; del 61 al 64, ambdós inclusivament; del 78 al 84, ambdós inclusivament; del 105 al 107, ambdós inclusivament; 132; 134; del 137 al 141, ambdós inclusivament; del 143 al 148, ambdós inclusivament; del 154 al 166, ambdós inclusivament; del 175 al 194, ambdós inclusivament; del 201 al 260, ambdós inclusivament; del 305 al 308, ambdós inclusivament; 310 i 311.
Queden igualment derogades les disposicions següents:
a ) Paràgrafs c, d, e i f de l'article 17 del Reial decret 1571/1993, de 10 de setembre, pel qual s'adapta la reglamentació de la matrícula turística a les conseqüències de l'harmonització fiscal del mercat interior.
b ) Reial decret 490/1997, de 14 d'abril, pel qual es modifica el Codi de la circulació i es determinen els pesos i les dimensions màxims dels vehicles.
c ) Ordre del Ministeri d'Obres Públiques de 6 d'abril de 1951, per la qual es regula la utilització dels tractors agrícoles en el transport de productes i la seva circulació per carretera.
d ) Ordre del Ministeri d'Obres Públiques de 23 de març de 1955, relativa a les instruccions complementàries a l'Ordre ministerial de 6 d'abril de 1951, que regula la utilització dels tractors agrícoles en el transport de productes i la seva circulació per carretera.
e ) Ordre del Ministeri de la Governació de 30 de juliol de 1970, per la qual es dicten normes per a l'aplicació de l'apartat B, 6, de l'article 144 del Codi de la circulació.
f ) Ordre del Ministeri de la Governació de 24 de setembre de 1971, per la qual es desplega el que disposa el capítol X del Codi de la circulació, denominat «De la circulació en prova, en transport i amb permís temporal».
g ) Ordre del Ministeri de la Presidència de 7 d'octubre de 1971, per la qual es desplega el que disposen els articles 242 i 243 del Codi de la circulació sobre matriculació de vehicles.
h ) Ordre del Ministeri d'Indústria de 5 de novembre de 1973, per la qual s'estableix el model de relació de vehicles reformats amb la prèvia autorització.
i ) Ordre del Ministeri de la Presidència de 8 de novembre de 1974, que modifica l'Ordre de 7 d'octubre de 1971.
j ) Ordre del Ministeri de la Presidència de 27 d'abril de 1977, per la qual es desplega el que disposa el capítol XX del Codi de la circulació sobre matriculació de vehicles especials.
k ) Ordre del Ministeri de la Presidència de 31 de maig de 1977, per la qual s'estableix la normativa sobre matriculació de vehicles automòbils amb placa CD i CC.
l ) Ordre del Ministeri d'Indústria i Energia de 21 d'octubre de 1977, sobre homologació de plafons de senyalització per a vehicles que transporten matèries perilloses.
m ) Ordre del Ministeri de la Presidència de 26 de juny de 1978, que modifica l'Ordre de 27 d'abril de 1977.
n ) Ordre del Ministeri de l'Interior de 20 de juny de 1979, per la qual s'estableixen determinades restriccions a la circulació per les vies públiques.
ñ ) Ordre del Ministeri de l'Interior de 10 d'octubre de 1980, que modifica l'Ordre de 24 de setembre de 1971.
o ) Ordre del Ministeri de la Presidència de 16 de juliol de 1984, per la qual s'aprova la classificació de vehicles i les seves definicions a efectes estadístics, així com les normes sobre la fixació de les claus numèriques.
p ) Ordre del Ministeri de la Presidència de 6 de març de 1985, sobre plaques de matrícula per als automòbils que gaudeixen de franquícia diplomàtica, propietat d'organismes internacionals i dels seus funcionaris amb estatus diplomàtic.
q ) Ordre del Ministeri d'Indústria i Energia de 26 de juny de 1986, per la qual s'aproven les prescripcions tècniques relatives a l'homologació dels vehicles referent a la seva compatibilitat per formar part de conjunts de vehicles i a l'homologació de les parts mecàniques de l'acoblament.
r ) Ordre del Ministeri de l'Interior de 22 d'abril de 1987, que modifica l'Ordre de 24 de setembre de 1971.
s ) Ordre del Ministeri de l'Interior de 9 de setembre de 1993, per la qual es regula la senyalització lluminosa dels tractors, de la maquinària agrícola i d'altres vehicles especials o de transports especials.
t ) Ordre del Ministeri de la Presidència de 28 de novembre de 1996, per la qual es desplega el que disposa el Reial decret 1539/1996, de 21 de juny, que permet el canvi de matrícula dels vehicles de motor, i modifica l'article 209 del Codi de la circulació.
Es deroguen, així mateix, totes els articles del Codi de la circulació i les disposicions del mateix rang o inferior que s'oposin al que estableix aquest Reglament.
Es faculta els ministres de l'Interior i d'Indústria i Energia per dictar o promoure, per si o conjuntament amb els titulars de la resta de departaments ministerials afectats per raó de la matèria, les disposicions oportunes per a l'aplicació i la interpretació del que estableix aquest Reglament.
Es faculta els ministres de Defensa, de l'Interior i d'Indústria i Energia i, si s'escau, els altres ministres competents, per regular les peculiaritats del règim d'autoritzacions de circulació i característiques tècniques dels vehicles pertanyents a les forces armades, així com de les seves parts i peces i les plaques de matrícula.
Es faculta els ministres de l'Interior i d'Indústria i Energia per modificar per mitjà d'una ordre els annexos d'aquest Reglament.
La modificació de l'annex 9 requereix, a més, la conformitat del ministre de Foment.
No obstant això, l'actualització, la modificació o la derogació de les normes especificades en l'annex I les han de fer o promoure els organismes competents i mitjançant els procediments que corresponguin, d'acord amb la naturalesa i el rang de cada una.
Queden modificats, d'acord amb el que disposen els annexos II, IX i X d'aquest Reglament, els conceptes bàsics continguts en els punts 4 a 51 de l'annex del text articulat de la Llei sobre trànsit, circulació de vehicles de motor i seguretat viària, aprovat pel Reial decret legislatiu 339/1990, de 2 de març.
L'article 6, apartat 5, del Reial decret 2042/1994, de 14 d'octubre, pel qual es regula la inspecció tècnica de vehicles, queda redactat de la manera següent:
«Qualsevol vehicle que hagi sofert, com a conseqüència d'un accident o una altra causa un dany important que pugui afectar algun element de seguretat dels sistemes de direcció, suspensió, transmissió o frenada, o el bastidor o l'estructura autoportant en els punts d'ancoratge d'algun d'aquests òrgans, ha de ser presentat a inspecció abans de la nova posada en circulació, en la qual es dictamini sobre l'aptitud del vehicle per circular per les vies públiques.
L'agent de l'autoritat encarregat de la vigilància del trànsit que faci l'informe i l'atestat és qui ha de proposar la inspecció del vehicle abans de la seva posada en servei després de la reparació.
A aquests efectes ha d'intervenir el permís de circulació del vehicle i l'ha de trametre a la Prefectura de Trànsit de la província on s'hagi produït l'accident.
La Prefectura esmentada o aquella en la qual l'interessat hagi manifestat expressament que desitja recollir el seu permís de circulació, si escau, li ha de comunicar la necessitat de presentar el vehicle a inspecció tècnica i també ho ha de comunicar a l'òrgan competent de la comunitat autònoma on l'interessat hagi declarat a l'agent de l'autoritat que el vehicle ha de ser inspeccionat.
Quan l'interessat hagi fet les reparacions oportunes, ha de portar el vehicle a l'estació ITV per passar la inspecció tècnica emparat en l'autorització de circulació que li hagi facilitat la Prefectura de Trànsit, i si la inspecció és favorable, una vegada presentat l'informe, li ha de ser retornat el permís de circulació.
Si el resultat de la inspecció és desfavorable, l'estació ITV ho ha de fer constar en l'informe d'inspecció, i procedir d'acord amb el que preveu l'article 11, apartat 2.»
L'article 11, apartat 2, primer paràgraf, del Reial decret 2042/1994, de 14 d'octubre, pel qual es regula la inspecció tècnica de vehicles, queda redactat de la manera següent:
«Si el resultat d'una inspecció tècnica és desfavorable, l'estació ITV ha de concedir al seu titular, per reparar els defectes observats, un termini inferior a dos mesos, l'extensió concreta del qual s'ha de determinar tenint en compte la naturalesa d'aquests defectes.
L'estació ha de retenir la targeta ITV i el titular ha de procedir a la reparació del vehicle, que queda inhabilitat per circular per les vies públiques, excepte per traslladar-lo al taller o per regularitzar la seva situació i la tornada a l'estació ITV per a una nova inspecció.»
Aquest Reial decret i el Reglament que aprova entren en vigor en el termini de sis mesos després d'haver estat publicats en el Butlletí Oficial de l'Estat.
La circulació de vehicles exigeix que aquests obtinguin prèviament la corresponent autorització administrativa, dirigida a verificar que estiguin en perfecte estat de funcionament i s'ajustin en les seves característiques, equips, recanvis i accessoris a les prescripcions tècniques que fixa aquest Reglament.
Es prohibeix la circulació de vehicles que no estiguin dotats de l'autorització esmentada.
El Ministeri d'Indústria i Energia pot establir excepcions al compliment d'alguna de les condicions tècniques previstes en aquest Reglament a determinats vehicles, equips, recanvis i accessoris.
La circulació d'un vehicle sense autorització, bé perquè no s'ha obtingut o perquè hagi estat objecte d'anul·lació o se n'hagi declarat la pèrdua de vigència, dóna lloc a la immobilització fins que es disposi de l'autorització esmentada, d'acord amb el que estableix aquest Reglament.
Així mateix, la circulació d'un vehicle durant el termini de suspensió cautelar de l'autorització de circulació que s'hagi acordat en el curs dels procediments de nul·litat, anul·lació i pèrdua de vigència de l'autorització esmentada dóna lloc a la immobilització del vehicle.
La Prefectura Central de Trànsit ha de portar un registre de tots els vehicles matriculats, el qual ha d'adoptar per al seu funcionament mitjans informàtics i hi han de figurar, almenys, les dades que han de ser consignades obligatòriament en el permís o la llicència de circulació, així com totes les vicissituds que sofreixin posteriorment els vehicles o la seva titularitat.
Està encaminat preferentment a la identificació del titular del vehicle, al coneixement de les característiques tècniques del vehicle i de la seva aptitud per circular, a la comprovació de les inspeccions efectuades, del fet de tenir concertada l'assegurança obligatòria d'automòbils i del compliment d'altres obligacions legals, a la constatació del parc de vehicles i la seva distribució, i a altres finalitats estadístiques.
El Registre de vehicles té caràcter purament administratiu, és públic per als interessats i tercers que tinguin interès legítim i directe, mitjançant simples notes informatives o certificacions, i les dades que hi figurin no han de prejutjar les qüestions de propietat, els compliments de contractes i, en general, les qüestions de naturalesa civil o mercantil que es puguin suscitar respecte als vehicles.
També té una funció coadjuvant de les diferents administracions públiques, òrgans judicials i registres civils o mercantils amb què es relaciona.
El funcionament del Registre, la forma i els efectes de les anotacions, així com l'abast de la publicitat s'ha d'ajustar, a més, a la reglamentació que recull l'annex I.
A més del Registre a què es refereix l'apartat anterior, es poden organitzar altres registres especials o auxiliars de les diferents autoritzacions temporals de circulació, com els de permisos temporals per a particulars i per a ús d'empreses o entitats relacionades amb el vehicle.
a ) Homologació de tipus CE: l'acte pel qual un estat membre de la Unió Europea fa constar que un tipus de vehicle s'ajusta a les prescripcions tècniques que estableixen les directives específiques i ha passat els controls i les comprovacions que preveuen els certificats d'homologació de tipus CE corresponents.
b ) Homologació nacional de tipus: l'acte pel qual l'Administració General de l'Estat espanyol fa constar que un vehicle satisfà les prescripcions tècniques que estableix la legislació vigent i que es reflecteixen en la fitxa de característiques, definides per a cada categoria de vehicles.
c ) Homologació parcial: l'acte mitjançant el qual l'Administració General de l'Estat espanyol o les administracions d'altres estats fan constar que determinats sistemes, components o unitats tècniques dels vehicles, o relacionats amb els vehicles, satisfan les prescripcions tècniques que estableixen les corresponents directives comunitàries o els reglaments derivats de l'Acord de Nacions Unides relatiu al reconeixement recíproc d'homologació de vehicles, les seves parts i peces, i en els reglaments tècnics d'àmbit nacional.
Aquesta mateixa denominació és aplicable, així mateix, a la comprovació del vehicle referent a aspectes parcials del seu comportament.
d ) Sistema: qualsevol conjunt d'elements o de components del vehicle que està subjecte als requisits d'alguna de les reglamentacions particulars.
e ) Component: el dispositiu subjecte a les disposicions d'una reglamentació particular la finalitat del qual sigui formar part d'un vehicle i que pugui ser homologat de tipus independentment del vehicle quan la reglamentació particular ho disposi així expressament.
f ) Unitat tècnica independent: el dispositiu subjecte a disposicions de reglamentacions particulars la finalitat del qual sigui formar part d'un vehicle i que pugui ser homologat de tipus separadament, però únicament per a un o diversos tipus de vehicles, sempre que així ho disposi expressament la reglamentació particular corresponent.
Per l'anvers: registre de les inspeccions periòdiques.
Pel revers: certificat de característiques del vehicle en el qual s'acredita que correspon a un tipus homologat o que ha passat la inspecció tècnica unitària.
h ) Certificat de característiques d'un ciclomotor: document expedit pel fabricant nacional, el seu representant legal en el cas d'estrangers o l'òrgan competent en matèria d'indústria de la comunitat autònoma en els casos previstos en la legislació vigent, en el qual es fan constar les característiques tècniques d'un ciclomotor corresponent a un tipus homologat.
i ) Certificat de conformitat CE: document que expedeix el titular de l'homologació de tipus de vehicle, acreditatiu del fet que és conforme amb aquesta homologació CE.
Les definicions, la classificació i les categories dels vehicles a efectes d'homologació i de formalització de les targetes d'inspecció tècnica o de la documentació necessària per a la matriculació s'han d'ajustar a la reglamentació que recullen els annexos I i II.
Tots els vehicles de motor, els seus remolcs i els semiremolcs, com a condició indispensable per a la seva matriculació ordinària o turística, han de correspondre a tipus homologats prèviament segons la reglamentació que recull l'annex I. En particular, han d'estar homologats a Espanya d'acord amb el Reial decret 2140/1985, de 9 d'octubre, o a la Unió Europea conforme amb les directives 70/156/CEE, 74/150/CEE o 92/61/CEE, o a l'Espai Econòmic Europeu quan aquestes directives els siguin aplicables.
No obstant l'anterior, queden eximits de l'homologació de tipus nacional i/o d'algunes de les homologacions parcials, abans de la seva matriculació ordinària o turística, els vehicles que s'especifiquen en la reglamentació que recull l'annex I.
El procediment per obtenir l'homologació de tipus i, si s'escau, per sotmetre's a la inspecció tècnica unitària, l'ha de fixar el Ministeri d'Indústria i Energia, segons recull l'annex esmentat, tenint en compte, si s'escau, els acords o els tractats internacionals.
Es prohibeix la posada en servei o la venda amb aquesta finalitat dels components i les unitats tècniques independents que no compleixin els requisits de la legislació que els sigui aplicable, quan hagin de ser muntats en vehicles destinats a circular per les vies públiques.
Com a reformes d'importància s'entenen les que s'especifiquen a la reglamentació que recull l'annex I.
El titular d'un vehicle de motor, remolc o semiremolc en què s'hagi efectuat una reforma d'importància l'ha de regularitzar davant l'òrgan de l'Administració competent en matèria d'indústria.
La tramitació i regularització de les reformes d'importància s'han d'ajustar a la reglamentació que recull l'annex I.
No es poden substituir, afegir o suprimir peces, elements o conjunts subjectes al compliment d'algun reglament tècnic per altres que no compleixin la reglamentació esmentada o bé no corresponguin al vehicle, excepte en els casos previstos en la reglamentació que recull l'annex I.
A efectes d'identificació, qualsevol vehicle matriculat o posat en circulació ha de portar, d'acord amb el que determini la reglamentació que recull l'annex I, de forma fàcilment llegible i de manera que sigui difícil modificar-ho, a més de les plaques i les inscripcions reglamentàries:
a ) Un número d'identificació, gravat, encunyat o inscrit de forma indeleble en el bastidor o l'estructura autoportant.
c ) En els vehicles de motor, les marques o les sigles que identifiquin el tipus de motor, situades sobre el motor.
Queda prohibit efectuar canvis o retocs en els números d'identificació del bastidor, així com en les plaques i les inscripcions reglamentàries.
No es pot substituir totalment o parcialment el bastidor o l'estructura autoportant que afecti el seu número d'identificació, excepte en les condicions establertes en la reglamentació que recull l'annex I, sota el control de l'òrgan competent en matèria d'indústria.
Els vehicles, respecte a la compatibilitat per formar conjunts, han de complir la reglamentació que recull, a aquests efectes, l'annex I.
Com a norma general i llevat de les excepcions establertes per reglament, cap vehicle tractor no pot arrossegar alhora més d'un remolc o semiremolc.
Els vehicles de motor no poden remolcar un altre vehicle de motor, excepte en el cas que es trobi accidentat o avariat i no pugui ser arrossegat per un altre de destinat específicament a aquella finalitat, supòsit en el qual està permès l'arrossegament fins a la localitat o el lloc més pròxim on pugui quedar immobilitzat convenientment i sense entorpir la circulació, i sempre que no es circuli per autopistes ni autovies.
En tot cas, les motocicletes i els vehicles de tres rodes no poden arrossegar cap remolc o semiremolc.
Les caravanes i els remolcs lleugers estan dotats d'una targeta d'inspecció tècnica, expedida d'acord amb el que disposa la reglamentació vigent que recull l'annex I.
Els vehicles matriculats o posats en circulació s'han de sotmetre a la inspecció tècnica en una de les estacions d'inspecció tècnica de vehicles autoritzades a aquest efecte per l'òrgan competent en matèria d'Indústria en els casos i amb la periodicitat, els requisits i les excepcions que estableix la reglamentació que recull l'annex I.
La inspecció tècnica, una vegada comprovada la identificació del vehicle, ha de tractar de les condicions del vehicle relatives a seguretat viària, protecció del medi ambient, inscripcions reglamentàries, reformes i, si s'escau, vigència dels certificats per al transport de mercaderies perilloses i peribles.
En el que no preveu aquest article cal atenir-se al que disposa la reglamentació que recull l'annex I.
Les condicions tècniques que han de complir els vehicles de motor, les seves parts i les seves peces, perquè puguin ser matriculats o posats en circulació, amb les limitacions, excepcions i especificacions que s'estableixen en la reglamentació que recull l'annex I, són les que s'indiquen en els punts següents:
Han d'estar construïts i mantinguts de manera que el camp de visió del conductor cap a davant, cap a la dreta i cap a l'esquerra li permeti una visibilitat diàfana sobre tota la via per la qual circuli.
Han d'estar proveïts d'un retrovisor o de diversos, segons la categoria del vehicle.
El nombre, les dimensions i la disposició dels miralls retrovisors han de reunir els requisits que estableixen l'annex III i la reglamentació que recull l'annex I i permetre al conductor de veure la circulació per darrere del vehicle.
Els elements transparents de l'habitacle que afectin el camp de visió del conductor no han de deformar de manera apreciable els objectes vistos a través seu, ni produir confusió entre els colors utilitzats en la senyalització viària.
Si el vehicle està proveït d'un parabrisa de dimensions i forma tals que el conductor, des del seu lloc de conducció, només pot veure normalment la via cap endavant a través dels elements transparents del parabrisa, ha d'estar proveït de dispositius eixugaparabrisa i rentaparabrisa, d'acord amb la reglamentació recollida en l'annex I.
A més, ha de disposar de dispositius antigel i antibaf si així ho exigeix la reglamentació que recull l'annex I.
Han d'estar proveïts d'un mecanisme adequat que permeti al conductor de mantenir la direcció del vehicle i modificar-la amb facilitat, rapidesa i seguretat.
Qualsevol vehicle de motor, a excepció de les motocicletes, dels motocultors conduïts a peu i dels vehicles de tres rodes simètriques respecte al pla longitudinal mitjà del vehicle ha d'estar proveït d'un dispositiu que, manejat des del lloc de conducció i accionat pel motor, permeti la marxa enrere del vehicle.
Qualsevol vehicle de motor, excepte els motocultors conduïts a peu, ha d'estar proveït d'un aparell productor de senyals acústics que emeti un so continu, uniforme i d'intensitat suficient.
Només en els vehicles que tinguin el caràcter de prioritaris s'han d'instal·lar aparells emissors de senyals acústics especials, sempre que estiguin autoritzats degudament per l'òrgan competent en matèria d'indústria.
Els òrgans de comandament i maniobra, els indicadors i els testimonis han d'estar construïts i muntats de tal manera que puguin ser fàcilment identificats, consultats i accionats de forma instantània pel conductor durant la marxa tenint el seu cos en posició normal i sense desatendre la conducció.
Els òrgans mecànics i el seu equip complementari han d'estar construïts i protegits de manera que durant el funcionament i la utilització no constitueixin un perill per als usuaris de la via pública, encara que el vehicle estigui aturat.
Els òrgans motors i, en particular, els dipòsits, tubs i peces que hagin de contenir matèries inflamables, han d'estar construïts, instal·lats i protegits de manera que no constitueixin una causa de perill i es redueixi al màxim el risc d'incendi o d'explosió.
La boca o el tap del dipòsit de combustible s'ha de situar a l'exterior dels recintes destinats als viatgers, al conductor i al compartiment motor.
Qualsevol vehicle de motor capaç d'assolir en pla una velocitat superior als 40 quilòmetres per hora ha d'estar proveït d'un indicador de velocitat en quilòmetres per hora.
Qualsevol vehicle de motor ha de portar instal·lat un tacògraf i limitador de velocitat, si així ho disposa la reglamentació que recull l'annex I.
Els automòbils han de portar instal·lats uns cinturons de seguretat o altres sistemes de retenció homologats, si així ho disposa la reglamentació que recull l'annex I, tot això segons la seva categoria i d'acord amb el que disposa la reglamentació esmentada.
Els dispositius de protecció o retenció per a nens s'han d'ajustar al que disposa la reglamentació que recull l'annex I.
Si el vehicle disposa de recolzacaps, aquests han de complir les prescripcions establertes en la reglamentació que recull l'annex I.
Els automòbils, si així ho disposa la reglamentació que recull l'annex I, han d'estar proveïts d'un dispositiu contra la seva utilització no autoritzada que permeti posar fora de servei o bloquejar algun òrgan essencial del vehicle a partir del moment en què quedi estacionat, el qual ha de complir les prescripcions establertes en la reglamentació que recull l'annex indicat anteriorment.
A més de l'anterior, poden anar proveïts d'un sistema d'alarma, independent o no del dispositiu esmentat.
Els vehicles, inclosos els remolcs i els semiremolcs, han d'estar construïts de manera que ofereixin en la seva part posterior una protecció eficaç a l'encastament de vehicles que puguin xocar per la part del darrera; bé sigui mitjançant un dispositiu antiencastament o per la mateixa forma i les característiques de la part posterior del vehicle, tot això complint les prescripcions que estableixen l'annex IV i la reglamentació recollida en l'annex I.
Els vehicles destinats al transport de mercaderies, inclosos els remolcs i els semiremolcs, han de disposar d'un dispositiu de protecció lateral, si així ho exigeix la reglamentació que recull l'annex I.
Els vehicles destinats al transport de mercaderies han de disposar d'un dispositiu antiencastament davanter, si així ho exigeix la reglamentació que recull l'annex I.
Els vehicles de motor han de complir el que estableixen les disposicions corresponents sobre emissió de fums, gasos contaminants, sorolls i compatibilitat electromagnètica, d'acord amb el que disposa la reglamentació que recull l'annex I.
La potència fiscal dels motors dels vehicles s'ha de calcular segons el que disposa l'annex V.
Els vehicles de motor, els remolcs, els semiremolcs i les màquines remolcades s'han d'ajustar al que disposa la reglamentació que recull l'annex I i, en particular:
Han d'estar construïts i equipats de manera que no tinguin, ni a l'interior ni a l'exterior, adornaments o altres objectes amb arestes sortints que presentin un perill per als seus ocupants o per als altres usuaris de la via pública.
Han de tenir els seients ancorats a l'estructura del vehicle de forma resistent.
Les portes han de tenir panys i òrgans de fixació de manera que impedeixin l'obertura no desitjada.
Els materials transparents que constitueixin elements de paret exterior del vehicle o d'una paret interior de separació han de ser d'una qualitat que permeti reduir al màxim els riscos de les lesions corporals en cas de ruptura o d'impacte contra aquests elements.
Han d'oferir una resistència i elasticitat suficients, segons determina la reglamentació que recull l'annex I.
Els vehicles autoritzats a transportar simultàniament persones i càrrega han d'estar proveïts d'una protecció adequada a la càrrega que transportin.
Les proteccions s'han d'ajustar a les condicions que estableixen l'annex VI i la reglamentació recollida en l'annex I.
Han de tenir les rodes proveïdes de pneumàtics o d'elements d'elasticitat similar que presentin un dibuix a les ranures principals de la banda de rodament i el seu estat compleixi les condicions mínimes d'utilització, segons el que disposen l'annex VII i la reglamentació que recull l'annex I.
Els vehicles el sistema de rodament dels quals tingui superfícies metàl·liques, estriades o amb sortints no poden circular per les vies públiques sense col·locar a sobre altres bandes elàstiques de contacte exterior amb el paviment.
Quan sigui obligatori o recomanat l'ús de cadenes o altres dispositius antilliscants autoritzats, les cadenes o els dispositius antilliscants s'han de col·locar, almenys, sobre una roda motriu a cada costat del vehicle, o bé s'han d'utilitzar pneumàtics especials, segons el que disposen l'annex VII i la reglamentació que recull l'annex I.
La carrosseria del vehicle ha d'estar dissenyada de manera que s'evitin en la mesura possible les esquitxades de les rodes o, en cas contrari, els vehicles han d'estar equipats amb proteccions adequades a aquest efecte.
S'exceptuen d'aquesta obligació els vehicles especials quan les proteccions siguin incompatibles amb la seva utilització.
Han de disposar d'un sistema de suspensió elàstica que faciliti l'adherència i l'estabilitat durant la marxa.
Han d'estar proveïts d'un sistema de frenada, d'acord amb el que disposen l'annex VIII i la reglamentació que recull l'annex I, que, si s'escau, asseguri les funcions que li corresponguin, segons la categoria del vehicle, entre les següents:
Frenada de servei, capaç de disminuir la velocitat i d'aturar el vehicle de manera ràpida, segura i eficaç.
Frenada de socors, amb la mateixa funció que la frenada de servei en el cas que falli.
Frenada d'estacionament, utilitzada per mantenir immòbil el vehicle o, si s'escau, el remolc o semiremolc quan estigui desenganxat.
La funció de frenada de servei en els remolcs es pot efectuar, si s'escau, amb un sistema de frenada d'inèrcia.
Els dispositius que assegurin les funcions de frenada automàtica en els remolcs o els semiremolcs han de ser tals que la seva detenció quedi assegurada automàticament en cas de desacoblament o de ruptura de l'acoblament durant la marxa.
Qualsevol motocicleta ha d'estar proveïda de dos dispositius de frenada, que actuïn, un, almenys, sobre la roda posterior, i l'altre, sobre la roda anterior.
Si la motocicleta està dotada de sidecar, no s'exigeix la frenada de la roda del sidecar.
Els vehicles de tres rodes simètriques respecte al pla longitudinal del vehicle han d'estar equipats:
Bé amb dos dispositius independents de frenada de servei que accionin, simultàniament, els frens sobre totes les rodes.
Bé amb un dispositiu de frenada de servei que accioni els frens sobre totes les rodes i un dispositiu de frenada de socors, que pot ser el fre d'estacionament.
Tant en un cas com en un altre han d'estar dotats d'un fre d'estacionament.
Els vehicles de transport de viatgers, de transport escolar i de menors, de mercaderies perilloses, de mercaderies peribles o qualsevol altre sotmès a normes especials han de complir, a més de la seva reglamentació específica que recull l'annex I, les exigències establertes en aquest capítol.
Els elements mecànics, pneumàtics i elèctrics de connexió entre un vehicle tractor i el seu remolc han de ser compatibles i complir les exigències que determina la reglamentació que recull l'annex I.
Els remolcs han d'estar dotats d'un dispositiu que obligui les rodes a seguir una trajectòria anàloga a la del vehicle tractor, segons la reglamentació recollida en l'annex esmentat.
El dispositiu d'acoblament del remolc amb el vehicle tractor ha d'estar dotat d'un element que n'impedeixi el desacoblament, d'acord amb la reglamentació de l'esmentat annex.
Els remolcs la massa màxima autoritzada dels quals sigui menor a 1.500 quilograms o igual, que no estiguin proveïts d'un sistema que asseguri la frenada del remolc en cas de ruptura del dispositiu d'acoblament, han d'estar proveïts, a més de l'enganxall principal, d'un dispositiu d'acoblament secundari (cadena, cable, etcètera) que, en cas de separació de l'enganxall principal, pugui impedir que la barra del dispositiu d'acoblament toqui el terra i que asseguri, a més, una certa conducció residual del remolc.
No es permet la circulació de vehicles les masses, les dimensions i la pressió sobre el paviment dels quals superin les establertes en les disposicions que es determinen en l'annex IX i en la reglamentació que recull l'annex I.
L'òrgan competent en matèria de trànsit pot concedir autoritzacions especials i per un nombre limitat de circulacions o per un termini determinat, amb l'informe vinculant previ del titular de la via, per als vehicles que, per les seves característiques tècniques o per la càrrega indivisible que transporten, superin les masses i les dimensions màximes establertes en les disposicions que es determinen en l'annex IX i en la reglamentació que recull l'annex I, amb la comprovació prèvia que es troben emparats per l'autorització de transport procedent legalment.
A aquests efectes, s'entén per càrrega indivisible aquella que per transportar-la per carretera no es pot dividir en dues càrregues o més sense cost o risc innecessari de danys i que, a causa de les seves dimensions o masses, no pugui ser transportada per un vehicle de motor, remolc, tren de carretera o vehicle articulat que s'ajusti en tots els sentits a les masses i les dimensions màximes autoritzades.
Els llums i els dispositius reflectors que, sent dobles, tinguin la mateixa finalitat, s'han de correspondre en color i intensitat i han d'estar situats simètricament, si és possible, a la mateixa distància de les vores del vehicle.
Cap llum instal·lat en un vehicle no pot ser intermitent o d'intensitat variable, a excepció dels indicats en la reglamentació que recull l'annex I.
Els llums posteriors de posició s'han d'encendre automàticament sempre que el vehicle tingui encesos qualssevol dels llums de carretera, d'encreuament, de posició anteriors, de la placa posterior de matrícula o l'antiboira.
Els llums antiboira posteriors només es poden encendre quan també estiguin encesos els llums de carretera, els d'encreuament o els antiboira anteriors.
Els llums de posició anteriors han d'estar encesos sempre que ho estiguin els llums d'encreuament, els de carretera o els llums antiboira anteriors.
Aquestes condicions no s'imposen per als llums d'encreuament o els de carretera quan s'utilitzen per fer avisos lluminosos.
Tots els dispositius d'enllumenat i de senyalització òptica dels vehicles de motor i remolcats han de complir les exigències especificades en la reglamentació que recull l'annex I.
No s'han d'instal·lar en els vehicles més llums que els autoritzats en aquest Reglament, i es prohibeix expressament l'ús de pintures o de dispositius lluminosos o reflectors no autoritzats, excepte en els supòsits i les condicions previstos en la reglamentació que recullen els annexos I i XI.
La Prefectura Central de Trànsit pot autoritzar temporalment, per a la circulació dins del territori nacional i amb l'informe previ de l'òrgan competent en matèria d'homologació de vehicles, la instal·lació de dispositius o materials retroreflectors en els vehicles ja matriculats amb la finalitat d'experimentar millores en la seguretat viària.
L'informe esmentat té per objecte comprovar la seva adequació a la normativa nacional i internacional en la matèria i empara totes les autoritzacions que es concedeixin sobre dispositius o materials retroreflectores que tinguin les mateixes condicions tècniques.
Els dispositius obligatoris d'enllumenat i senyalització òptica que regula la reglamentació que recullen els annexos I i X per als vehicles de motor i remolcats són els que s'especifiquen a continuació:
Qualsevol automòbil, a excepció dels que ressenyen els apartats següents, ha d'estar proveït de:
Llum de gàlib per a vehicles de més de 2,10 metres d'amplada.
Catadiòptrics laterals no triangulars per a vehicles de més de 6 metres de longitud.
Llum de posició lateral en vehicles la longitud dels quals superi els 6 metres, excepte en les cabines amb bastidor.
A més, els destinats al servei públic de viatgers i els de lloguer amb conductor, han d'estar dotats d'enllumenat interior de l'habitacle.
Tota motocicleta ha d'estar proveïda de:
Tota motocicleta amb sidecar ha d'estar proveïda de:
Qualsevol vehicle de tres rodes i microcotxe no lleuger ha d'estar proveït de:
Llums indicadors de direcció, amb senyal d'emergència.
Un catadiòptric posterior no triangular en els vehicles amb una amplada fins a 1.000 mil·límetres, a partir de la qual n'han d'equipar dos.
Qualsevol remolc i semiremolc, a excepció dels agrícoles, ha d'estar proveït de:
Llum de posició anterior per a remolcs de més d'1,60 metres d'amplada.
Llum de gàlib, si la seva amplada és superior a 2,10 metres.
Llum de posició lateral en vehicles la longitud dels quals superi els 6 metres.
Qualsevol portador, qualsevol tractor, agrícola, d'obres o de serveis, qualsevol tractocarro i qualsevol màquina automotriu de serveis han d'estar proveïts de:
Qualsevol màquina automotriu, agrícola o per a obres, apta per circular de nit, per trams de vies senyalitzats amb el senyal de «túnel» o quan hi hagi condicions meteorològiques o ambientals que disminueixin sensiblement la visibilitat, han d'estar proveïdes dels mateixos dispositius d'enllumenat i senyalització òptica que esmenta l'apartat anterior.
Qualsevol màquina automotriu, agrícola o per a obres, no apta per circular de nit, per trams de vies senyalitzats amb el senyal de «túnel» o quan hi hagi condicions meteorològiques o ambientals que disminueixin sensiblement la visibilitat, han d'estar proveïts de:
Qualsevol motocultor apte per circular de nit, per trams de vies senyalitzats amb el senyal de «túnel» o quan hi hagi condicions meteorològiques o ambientals que disminueixin sensiblement la visibilitat, ha d'estar proveït de:
Qualsevol motocultor no apte per circular de nit, per trams de vies senyalitzats amb el senyal de «túnel » o quan hi hagi condicions meteorològiques o ambientals que disminueixin sensiblement la visibilitat, ha d'estar proveït de: catadiòptrics posteriors no triangulars.
A més, sempre que estigui dotat d'equip elèctric, ha d'estar dotat de: llums indicadors de direcció, amb senyal d'emergència.
Qualsevol remolc agrícola i qualsevol màquina remolcada de serveis han d'estar proveïts de:
Llum de posició anterior, quan la seva amplada passi de 20 centímetres pel costat més desfavorable de l'amplada del vehicle tractor.
Llums de gàlib anteriors i posteriors, si el vehicle té més de 2,10 metres d'amplada.
Qualsevol màquina remolcada, agrícola o d'obres, apta per circular de nit, per trams de vies senyalitzats amb el senyal de «túnel» o quan hi hagi condicions meteorològiques o ambientals que disminueixin sensiblement la visibilitat, ha d'estar proveïda dels mateixos dispositius d'enllumenat i senyalització òptica que esmenta l'apartat anterior.
Qualsevol màquina remolcada, agrícola o d'obres, no apta per circular de nit, per trams de vies senyalitzats amb el senyal de «túnel» o quan hi hagi condicions meteorològiques o ambientals que disminueixin sensiblement la visibilitat, ha d'estar proveïda de:
S'exceptuen d'això les màquines que per la seva construcció permetin la visibilitat dels llums indicadors de direcció posteriors del tractor.
Catadiòptrics no triangulars anteriors.
Amb les excepcions que assenyala l'article 18, els únics dispositius facultatius d'enllumenat i senyalització òptica que regula la reglamentació que recullen els annexos I i X per als diferents tipus de vehicles de motor i remolcats són el que s'especifiquen a continuació:
Qualsevol automòbil, amb excepció dels que ressenyen els apartats següents, pot portar:
Llum d'estacionament, si la longitud del vehicle no és més gran de 6 metres i la seva amplada no és més gran de 2 metres.
En els vehicles que no compleixin ambdues condicions està prohibit.
Catadiòptrics no triangulars o llums de posició laterals, si la longitud del vehicle no és més gran de 6 metres.
Dispositius lluminosos o reflectors de senyalització d'obertura de porta, només visible en aquesta circumstància.
Llum de gàlib per a vehicles compresos entre 1,80 i 2,10 metres d'amplada.
Llum de gàlib posterior en les cabines amb bastidor.
Qualsevol motocicleta amb sidecar pot portar:
Qualsevol vehicle de tres rodes i microcotxe no lleuger pot portar:
Qualsevol remolc i semiremolc, a excepció dels agrícoles, pot portar:
Llum de posició anterior, si la seva amplada total és igual o inferior a 1,60 metres.
Catadiòptrics posteriors no triangulars si estan agrupats amb altres dispositius posteriors de senyalització.
Qualsevol portador, qualsevol tractor, agrícola, d'obres o de serveis, qualsevol tractocarro i qualsevol màquina automotriu de serveis poden portar:
Qualsevol màquina automotriu, agrícola o per a obres, apta per circular de nit, per trams de vies senyalitzats amb el senyal de «túnel» o quan hi hagi condicions meteorològiques o ambientals que disminueixin sensiblement la visibilitat, pot portar:
Qualsevol màquina automotriu, agrícola o per a obres, no apta per circular de nit, per trams de vies senyalitzats amb el senyal de «túnel» o quan hi hagi condicions meteorològiques o ambientals que disminueixin sensiblement la visibilitat, pot portar:
Qualsevol motocultor apte per circular de nit, per trams de vies senyalitzats amb el senyal de «túnel» o quan hi hagi condicions meteorològiques o ambientals que disminueixin sensiblement la visibilitat pot portar:
Qualsevol motocultor no apte per circular de nit, per trams de vies senyalitzats amb el senyal de «túnel» o quan hi hagi condicions meteorològiques o ambientals que disminueixin sensiblement la visibilitat pot portar:
Qualsevol remolc agrícola i qualsevol màquina remolcada de serveis poden portar:
Llum de posició anterior, quan per l'amplada del vehicle no siguin d'instal·lació obligatòria.
Llum d'il·luminació interior de l'habitacle (a les màquines de serveis remolcades).
Qualsevol màquina remolcada, agrícola o per a obres, apta per circular de nit, per trams de vies senyalitzats amb el senyal de «túnel» o quan hi hagi condicions meteorològiques o ambientals que disminueixin sensiblement la visibilitat, pot portar els mateixos dispositius d'enllumenat i senyalització òptica que esmenta l'apartat anterior.
Qualsevol màquina remolcada, agrícola o per a obres, no apta per circular de nit, per trams de vies senyalitzats amb el senyal de «túnel» o quan hi hagi condicions meteorològiques o ambientals que disminueixin sensiblement la visibilitat, pot portar:
Els senyals en els vehicles que tinguin per objecte donar a conèixer als usuaris de la via determinades circumstàncies o característiques del vehicle en el qual estan col·locats, del servei que presta, de la càrrega que transporta o del seu conductor, s'han d'ajustar quant a les seves característiques i la col·locació al que disposa l'annex XI.
No obstant això, els senyals en els vehicles que exigeixen altres reglamentacions específiques s'han d'ajustar al que disposa l'annex I.
Els vehicles de motor i els conjunts de vehicles en circulació han de portar, com a mínim, la dotació que indica l'annex XII.
Els dispositius facultatius poden passar a ser considerats obligatoris en funció del desenvolupament del progrés tècnic i del fet que la reglamentació així ho exigeixi.
Els ciclomotors, com a condició indispensable per a la seva matriculació ordinària o turística, han de correspondre a tipus homologats prèviament, segons la reglamentació que recull l'annex I. En particular, han d'estar homologats a Espanya d'acord amb el Reial decret 2140/1985, de 9 d'octubre, o a la Unió Europea de conformitat amb la Directiva 92/61/CEE, o a l'Espai Econòmic Europeu quan aquesta directiva li sigui aplicable.
Els ciclomotors han de complir el que disposen per a les motocicletes i els vehicles de tres rodes els articles 5, 6, 7, 8, 11 (apartats 1 a l'11, 19 i 20), 15 i 20 d'aquest Reglament.
De l'article 12 els és aplicable el que disposa per a les motocicletes, llevat de l'exigència del fre d'estacionament de l'apartat 8.5.
Els dispositius d'enllumenat i senyalització òptica han de complir el que disposen els apartats següents i la reglamentació que recullen els annexos I i X.
2.1 Qualsevol ciclomotor de dues rodes ha d'estar proveït de:
2.2 Qualsevol ciclomotor de tres rodes i microcotxe lleuger ha d'estar proveït de:
Un catadiòptric posterior no triangular en els vehicles amb una amplada fins a 1.000 mil·límetres, a partir de la qual han d'estar equipats amb dos.
Llums indicadors de direcció per a vehicles de carrosseria tancada.
2.4 Qualsevol ciclomotor de tres rodes i microcotxe lleuger pot portar:
Llums indicadors de direcció per a vehicles sense carrosseria tancada.
Els ciclomotors no poden arrossegar cap remolc o semiremolc.
Els cicles, per poder circular, han de disposar de:
Un sistema adequat de frenada que actuï sobre les rodes anteriors i posteriors.
Un timbre, i es prohibeix la utilització d'un altre aparell acústic diferent d'aquell.
A més, per circular de nit, per trams de vies senyalitzats amb el senyal de «túnel» o quan hi hagi condicions meteorològiques o ambientals que disminueixin sensiblement la visibilitat, els cicles, amb l'excepció de les bicicletes, han de disposar de:
Llum de posició anterior i posterior.
Catadiòptrics posteriors i laterals no triangulars.
Els cicles i cicles amb pedaleig assistit queden exceptuats d'obtenir l'autorització administrativa a què fa referència l'apartat 1 de l'article 1.
Les bicicletes, per circular de nit, per trams de vies senyalitzats amb el senyal de «túnel» o quan hi hagi condicions meteorològiques o ambientals que disminueixin sensiblement la visibilitat, han de disposar dels dispositius següents: llum de posició anterior i posterior, catadiòptric posterior, i poden disposar de: catadiòptrics als radis de les rodes i als pedals.
Els vehicles de tracció animal, sigui quin sigui l'ús al qual es destinin, només poden circular per les vies públiques quan vagin proveïts de rodes pneumàtiques o d'elasticitat similar.
Els vehicles de tracció animal que portin galgues han de disposar aquestes de tal manera que en cap cas sobresurtin més de 10 centímetres de la part més sortint del vehicle.
Les cadenes i altres accessoris movibles o penjants han d'anar subjectes al vehicle de manera que en les seves oscil·lacions no puguin sortir del contorn del vehicle ni arrossegar-se per terra.
Els vehicles de tracció animal de dues rodes han de portar descansos adequats.
Els dispositius obligatoris d'enllumenat i senyalització òptica, que regula la reglamentació que recullen els annexos I i X, per als vehicles de tracció animal quan circulin de nit per trams de vies senyalitzats amb el senyal de «túnel» o amb condicions meteorològiques o ambientals que disminueixin sensiblement la visibilitat, són els especificats a continuació:
Si el vehicle de tracció animal porta llums a ambdós costats, han de ser iguals i simètrics, i si en té en un sol costat, han d'estar situats a l'esquerre del sentit de la marxa.
Els catadiòptrics han d'estar situats el més a prop possible dels extrems del vehicle.
Els dispositius obligatoris d'enllumenat per als tramvies, que regula la reglamentació que recullen els annexos I i X, són els especificats a continuació:
Si el tramvia porta només un llum de posició anterior i un llum de posició posterior, han d'estar situats en el pla longitudinal de simetria del vehicle.
Si el tramvia porta dos llums de posició anteriors i dos de posteriors, han de ser iguals i simètrics respecte al pla longitudinal de simetria del vehicle.
Per posar en circulació vehicles de motor, així com remolcs i semiremolcs de massa màxima autoritzada superior a 750 quilograms, cal matricular-los i que portin les plaques de matrícula amb els caràcters que se'ls assigni, de la manera que estableix l'annex XVIII.
Aquesta obligació s'exigeix als ciclomotors d'acord amb el que determina l'article 28 d'aquest Reglament.
Prèviament a la matriculació, els vehicles esmentats a l'apartat anterior han d'estar dotats del certificat oficial corresponent que n'acrediti les característiques tècniques essencials i l'aptitud per circular per les vies públiques, que ha de ser expedit:
a ) Pels òrgans competents de l'Administració o les entitats delegades, si es tracta de vehicles que corresponen a tipus homologats incomplets, no homologats, matriculats anteriorment en un altre país, vehicles usats procedents de subhastes oficials efectuades a Espanya o vehicles nous adquirits directament en un altre país i que posseeixin un certificat de conformitat CE.
b ) Per un fabricant de la Unió Europea o per un importador o pels seus representants respectius, si es tracta d'un vehicle nou que correspon a tipus homologat segons la legislació nacional o homologació CE.
No obstant el que disposen els apartats anteriors, es pot autoritzar la posada en circulació de determinats vehicles sense que calgui matricular-los, en els supòsits i les condicions que preveu el capítol VI d'aquest títol.
El conductor d'un vehicle queda obligat a estar en possessió i portar, així com exhibir davant els agents de l'autoritat que els hi sol·licitin, els documents següents:
a ) El permís de circulació o la llicència de circulació en el cas de ciclomotors.
El permís de circulació pot ser substituït per una autorització provisional expedida per la Prefectura de Trànsit, que té els mateixos efectes.
b ) La targeta d'inspecció tècnica o el certificat de característiques tècniques en el supòsit de ciclomotors.
c ) Als conjunts de vehicles formats per automòbils que arrosseguen remolcs o semiremolcs la massa màxima autoritzada dels quals sigui inferior o igual a 750 quilograms, la targeta d'inspecció tècnica del remolc o el semiremolc, i en el revers de la targeta d'inspecció tècnica de l'automòbil ha de figurar que porta instal·lat un sistema d'acoblament compatible amb el del remolc, d'acord amb la legislació vigent.
Els documents a què es refereix l'apartat 1 d'aquest article han de ser originals, però poden ser substituïts per fotocòpies si estan compulsades degudament.
La matriculació ordinària és única per a cada vehicle.
No obstant el que disposa l'apartat anterior, i en les condicions que fixa aquest Reglament, es pot concedir una nova matrícula ordinària diferent de l'assignada inicialment en els casos següents:
a ) Quan l'adquirent d'un vehicle sol·liciti simultàniament una nova matrícula i el canvi de titularitat i en la matrícula figurin les sigles de la província on es va matricular, sempre que tingui el domicili en una província diferent d'aquella.
A la sol·licitud s'han d'adjuntar els documents que s'indiquen en l'annex XIV.
b ) En el cas que el titular d'un vehicle en la matrícula del qual figurin sigles provincials canviï el seu domicili a una província diferent d'aquella; per sol·licitar-la ha de presentar la documentació que s'estableix en l'annex XIII.
c ) Quan es pretengui legalitzar en el nostre país la situació d'un vehicle matriculat a l'estranger, però que ha estat anteriorment matriculat a Espanya i en la matrícula del qual figurin sigles provincials.
La sol·licitud, la pot fer únicament el nou propietari sempre que sigui diferent de l'últim titular que figuri inscrit en el Registre de vehicles i aporti els documents que s'indiquen en l'annex XIII.
Així mateix, es pot concedir una nova matrícula diferent de la que figuri inicialment o assignada posteriorment quan així ho sol·liciti el titular del vehicle per raons de seguretat personal acreditades degudament, amb subjecció a les prescripcions que s'indiquen en l'annex XIII.
Aquest canvi de matrícula no està subjecte a l'abonament de la taxa de matriculació.
Els vehicles que pertanyen a l'Estat, que han de tenir una matrícula oficial, poden ser objecte, a més, de matriculació ordinària.
Els vehicles adscrits al cos de policia d'una comunitat autònoma poden utilitzar, en l'àmbit de la comunitat, plaques de matrícula amb una contrasenya i una numeració pròpies, sens perjudici de la seva matriculació ordinària a la Prefectura de Trànsit corresponent.
La matriculació i l'expedició del permís de circulació dels automòbils i dels vehicles especials autopropulsats, sigui quina sigui la seva massa, així com dels remolcs, els semiremolcs i les màquines remolcades especials la massa màxima autoritzada dels quals excedeixi els 750 quilograms, l'han de sol·licitar el propietari, l'arrendatari amb opció de compra o l'arrendatari a llarg termini a la Prefectura de Trànsit de la província on tingui el domicili legal o on hagi de tenir la residència el vehicle especial agrícola.
La matriculació i l'expedició de la llicència de circulació dels ciclomotors s'ha d'efectuar a la Prefectura de Trànsit del domicili legal del propietari, de l'arrendatari amb opció de compra o de l'arrendatari a llarg termini.
La sol·licitud s'ha de formular en el model oficial que a aquests efectes proporcioni la Prefectura de Trànsit corresponent o que es pot descarregar a la següent pàgina web: www.dgt.es.
S'han d'adjuntar a la sol·licitud els documents que s'indiquen a l'annex XIII, els quals acrediten els requisits tècnics del vehicle, el compliment de les obligacions tributàries, de la importació legal, si s'escau, o que compleix els requisits per obtenir o que disposa del títol habilitador per obtenir o realitzar alguna activitat de transport o d'arrendament sense conductor, així com els altres documents en què l'interessat fonamenti el seu dret a la matriculació del vehicle i que acreditin la seva personalitat i domicili.
En cas que es tracti d'un vehicle especial agrícola s'ha d'haver inscrit prèviament en el Registre oficial de maquinària agrícola corresponent.
Aquest Registre ha de comunicar les dades d'inscripció al Registre de vehicles de la Direcció General de Trànsit, de conformitat amb el que disposa el Reial decret 1013/2009, de 19 de juny, sobre caracterització i registre de la maquinària agrícola.
L'anotació en el Registre de vehicles de les limitacions de disposició o altres càrregues o drets que impedeixen la transmissió dels vehicles s'ha de sol·licitar i s'han d'aportar els documents que recullen els números 12è o 13è de l'apartat A de l'annex XIII.
En vista de l'expedient, la Prefectura de Trànsit ha d'autoritzar, si és procedent, la matriculació del vehicle, cas en què ha d'expedir el permís de circulació, que s'ha de lliurar a l'interessat juntament amb la targeta d'inspecció tècnica o certificat de característiques i ha de comunicar la matrícula als òrgans competents de l'Administració tributària, d'Indústria, d'Agricultura si es tracta d'un vehicle especial agrícola, així com a l'ajuntament del domicili legal del titular del vehicle.
En cas que el Registre oficial de maquinària agrícola no hagi transmès les dades d'inscripció a què fa referència l'apartat 2, la Prefectura de Trànsit ha de sol·licitar al dit Registre el document acreditatiu de la inscripció abans de decidir sobre l'autorització.
A més del permís de circulació, la Prefectura de Trànsit pot expedir un altre document, si així s'estableix a l'annex XIII, d'acord amb les condicions i de conformitat amb el model que s'indiquin al mateix annex.
Quan es concedeixi una nova matrícula en els casos que preveu l'article 27, apartat 2, a, b i c, d'aquest Reglament, s'ha d'anotar en el Registre de vehicles la baixa definitiva de la matrícula anterior, i en el permís de circulació que s'expedeixi s'han de fer constar les mateixes dates que figuraven en el permís de circulació anterior.
La targeta d'inspecció tècnica corresponent a la matrícula anterior s'ha de trametre a l'òrgan competent en matèria d'indústria de la província on el vehicle va estar matriculat.
Els trens turístics, sens perjudici de la matriculació de cada element com a vehicle especial, per circular per les vies públiques han d'obtenir una autorització complementària de l'òrgan competent en matèria de Trànsit que, en el supòsit de vies urbanes, és l'ajuntament.
Aquesta autorització s'expedeix amb l'informe vinculant previ del titular de la via i hi ha de figurar, en tot cas, el recorregut que ha d'efectuar, l'horari i totes les limitacions que es considerin necessàries per garantir-ne la seguretat.
La matriculació i l'expedició del permís o l'autorització per circular dels vehicles a què es refereix l'apartat 1 d'aquest article que pertanyen a l'Estat l'han de dur a terme els mateixos organismes encarregats de la seva conservació i utilització, d'acord amb les prescripcions i els tràmits que determini el Ministeri d'Economia i Hisenda.
Aquests vehicles, a més, poden ser matriculats a les prefectures de Trànsit amb la presentació dels mateixos documents que exigeix l'apartat 2 d'aquest article.
S'admeten per a la seva matriculació els vehicles reconstruïts sempre que passin una inspecció tècnica de les seves característiques essencials per a l'homologació a títol individual.
El permís de circulació i la llicència de circulació s'han d'ajustar, quant al model i el contingut, al que indica l'annex XIII.
El titular d'un vehicle que hagi patit una variació en qualsevol de les dades que constin al Registre de vehicles disposa d'un termini de 15 dies des que es va produir per comunicar-la.
En tot cas, s'ha d'expedir un nou permís o llicència de circulació si la variació de dades comunicada afecta els qui s'hagin de consignar en aquest document.
Els tràmits que preveuen els apartats anteriors s'han de practicar davant de la seu electrònica de la Direcció General de Trànsit o, si no n'hi ha, en qualsevol prefectura provincial o oficina local de trànsit, en els termes que estableix l'annex XIII.
El permís o la llicència de circulació s'han de renovar quan variï la titularitat registral del vehicle.
Qualsevol persona natural o jurídica que sigui titular d'un vehicle matriculat a Espanya i que el transmeti a una altra, encara que ho faci amb reserva de domini o de qualsevol altre dret sobre el vehicle, ho ha de notificar a la Prefectura de Trànsit de la província en la qual tingui el domicili legal o a aquella en la qual va ser matriculat el vehicle, en el termini de deu dies des de la transmissió, per mitjà d'una declaració en la qual es facin constar la identificació i el domicili del transmitent i l'adquirent, així com la data i el títol de la transmissió.
Junt amb la notificació de la transmissió s'ha d'acompanyar el permís o la llicència de circulació, que ha de quedar arxivat a la Prefectura, així com el document acreditatiu de la transmissió, el del compliment de les corresponents obligacions tributàries i altra documentació que indica l'annex XIV.
Si el transmitent incompleix l'obligació de notificació assenyalada anteriorment, sens perjudici que s'instrueixi el corresponent procediment sancionador, continua sent considerat titular del vehicle transmès als efectes de la legislació sobre trànsit, circulació de vehicles de motor i seguretat viària, mentre aquest no s'inscrigui a nom d'una altra persona a sol·licitud d'aquesta, i s'acompanyi el document probatori de l'adquisició i l'altra documentació que indica l'apartat 3.
L'anotació de qualsevol de les limitacions de disposició a què es refereix l'apartat 7 d'aquest article, que es constitueixi sobre un vehicle en el moment de la seva transmissió, s'ha de sol·licitar amb els documents que recull l'apartat III de l'annex XIV.
La Prefectura de Trànsit a la qual es dirigeixi la notificació de transmissió amb els documents que esmenta l'apartat anterior ha d'anotar en el Registre de vehicles l'adquirent com a nou titular, tret que el vehicle estigui afectat per algun dels impediments que recull l'apartat 7 d'aquest article, cas que ha de comunicar al transmitent i a l'adquirent, i una vegada cancel·lat o resolt l'impediment, s'ha d'anotar la nova titularitat, la qual s'ha de notificar als ajuntaments dels domicilis legals d'aquells.
L'adquirent ha de sol·licitar a la Prefectura de Trànsit de la província del seu domicili legal o d'aquella en la qual es va matricular el vehicle, dins el termini de trenta dies des de l'adquisició, la renovació del permís o la llicència de circulació, i hi ha de fer constar la seva identitat i el domicili, així com els del transmitent i el títol de la transmissió esmentada.
El vehicle no pot circular llevat del fet que disposi del nou permís o la llicència de circulació.
A la sol·licitud hi ha d'adjuntar els documents acreditatius del compliment de les corresponents obligacions tributàries, si s'escau, el justificatiu que el vehicle compleix els requisits per obtenir o que compta amb el corresponent títol d'habilitació per a la realització d'alguna activitat de transport o d'arrendament sense conductor, i tots els que determina l'annex XIV.
Transcorregut el termini de trenta dies indicat sense que l'adquirent hagi sol·licitat la renovació del permís o la llicència de circulació, s'ha d'ordenar la immobilització del vehicle i s'ha d'iniciar el corresponent procediment sancionador, sens perjudici de les responsabilitats que li corresponguin com a titular del vehicle.
La Prefectura de Trànsit a la qual s'hagi dirigit la sol·licitud de l'adquirent, junt amb la documentació que exigeix l'annex XIV, ha d'efectuar el canvi de titularitat en el Registre de vehicles si abans no s'ha fet a instància del venedor, i ha d'expedir un nou permís o una llicència de circulació a nom seu, fet que ha de comunicar als ajuntaments dels domicilis legals del transmitent i de l'adquirent en el supòsit que no s'hagi pogut efectuar anteriorment aquesta notificació.
En el cas que el venedor i el comprador dirigeixin les sol·licituds de forma conjunta a la Prefectura de Trànsit de la província del domicili legal de qualsevol d'ells o d'aquella en la qual es va matricular el vehicle, acompanyada de la documentació preceptiva que indiquen els apartats anteriors, la Prefectura ha de procedir, simultàniament, a efectuar el canvi de titularitat en el Registre de vehicles i a expedir un nou permís o una llicència de circulació a nom de l'adquirent, fet que ha de comunicar als ajuntaments dels domicilis legals del venedor i del comprador.
En el supòsit de transmissió motivada per la mort del titular del vehicle, la persona que en tingui la custòdia i, si s'escau, l'ús mentre s'adjudica a un dels hereus ha de notificar-ho a la Prefectura de Trànsit del seu domicili legal abans que transcorrin els noranta dies següents a la defunció del causant.
La Prefectura esmentada, amb la presentació prèvia del permís o la llicència de circulació i altres documents que determina l'annex XIV, ha de practicar al permís esmentat o la llicència, així com en el Registre de vehicles l'anotació de: «En poder fins a la seva adjudicació hereditària de...», on s'indiquin la identificació i el domicili del dipositari i la data de la mort del titular, i la persona anotada es considera com a subjecte de totes les obligacions que corresponguin al titular del vehicle.
Qui resulti adjudicatari definitiu del vehicle queda obligat a sol·licitar, en el termini de noranta dies, comptats des de la data indicada en el document que l'acrediti com tal, l'expedició a nom seu del nou permís o la llicència de circulació.
En el cas que consti en el Registre de vehicles la constitució sobre el vehicle d'una hipoteca inscrita en el Registre d'hipoteca mobiliària o l'existència d'un pacte de prohibició de disposar o de reserva de domini inscrit en el Registre de venda a terminis de béns mobles, únicament es practica el canvi de titularitat en el Registre de vehicles quan s'acrediti la cancel·lació de la inscripció en els registres esmentats, i es presentin els documents que recull l'apartat IV de l'annex XIV, o consti el consentiment del creditor o de la persona afavorida per aquesta inscripció, si bé en aquest últim supòsit s'ha de continuar fent constar la inscripció esmentada en el Registre de vehicles.
Té els mateixos efectes l'anotació en el permís o la llicència de circulació de la constitució sobre el vehicle d'una hipoteca inscrita en el Registre d'hipoteca mobiliària, encara que no consti en el Registre de vehicles.
Quan en el Registre de vehicles figuri una anotació d'arrendament amb opció de compra o d'arrendamenta llarg termini, tan sols s'ha de practicar el canvi de titularitat en el Registre de vehicles quan consti el consentiment de l'arrendador.
Constitueix un impediment per al canvi de titularitat la manca de pagament de les sancions imposades per infraccions de la Llei 16/1987, de 30 de juliol, d'ordenació dels transports terrestres, respecte dels vehicles amb els quals aquelles s'hagin comès, sempre que figurin anotades al Registre de vehicles.
Qualsevol impediment per al canvi de titularitat, la Prefectura de Trànsit l'ha de comunicar a l'adquirent.
En el cas que el vehicle no estigui al corrent de les inspeccions tècniques periòdiques, la Prefectura de Trànsit ha d'anotar el canvi de titularitat del vehicle en el Registre, però no ha de renovar el permís o la llicència de circulació mentre no s'acrediti la revisió favorable.
Quan la transmissió afecti un vehicle inscrit enel Registre de vehicles que l'autoritat judicial o administrativa hagi embargat prèviament, la Prefectura de Trànsit ha d'efectuar el canvi de titularitat i renovar el permís o la llicència de circulació, i ha de notificar l'existència de l'embargament a l'adquirent, i la identificació i el domicili d'aquest a l'autoritat que el va acordar.
Si la transmissió afecta un vehicle inscrit en el Registre de vehicles sobre el qual una autoritat judicial o administrativa hagi acordat prèviament el precintament, la Prefectura de Trànsit ha d'efectuar el canvi de titularitat, sense expedir un nou permís o una llicència de circulació, i ha de notificar l'existència d'aquest precintament a l'adquirent, i la identificació i el domicili d'aquest a l'autoritat que el va acordar.
Qualsevol persona natural o jurídica que sigui titular d'un vehicle matriculat a Espanya i el lliuri, per a la seva posterior transmissió, a un venedor de vehicles amb establiment obert a Espanya per a aquesta activitat ha de sol·licitar-ne la baixa temporal, en el termini de deu dies des del lliurament, d'acord amb el que preveu l'article 36, apartat 2. a, d'aquest Reglament.
A la sol·licitud de baixa temporal, que s'ha de dirigir a la Prefectura de Trànsit de la província del domicili legal del peticionari o a aquella en la qual va ser matriculatel vehicle, i en la qual s'ha de fer constar la identitat i el domicili del titular del vehicle i de l'agent de compravenda, així com la data del lliurament del vehicle, s'hi ha d'adjuntar el document acreditatiu d'aquesta, el permís o la llicència de circulació, que ha de quedar arxivat a la Prefectura, el del compliment de les corresponents obligacions tributàries i la resta de documentació que indica l'annex XIV.
Si el transmitent incompleix l'obligació assenyalada anteriorment, sens perjudici que s'instrueixi el corresponent procediment sancionador, continua sent considerat titular del vehicle transmès als efectes de la legislació sobre trànsit, circulació de vehicles de motor i seguretat viària, mentre aquest no s'inscrigui a nom d'una altra persona a sol·licitud d'aquesta, i s'adjunti un document probatori de l'adquisició i l'altra documentació que estableix l'apartat 3.
La Prefectura de Trànsit a la qual es dirigeixi la sol·licitud anterior, amb els documents preceptius, ha d'anotar en el Registre de vehicles la baixa temporal per transmissió, així com la identitat i el domicili de l'agent de compravenda, el qual ha d'aparèixer com a posseïdor del vehicle, llevat que consti l'existència d'algun dels impediments que recull l'apartat 7 de l'article 32 d'aquest Reglament, cas en el qual no s'ha de procedir a efectuar les anotacions esmentades fins que s'hagi cancel·lat o resolt l'impediment esmentat, mitjançant la presentació dels documents que recull l'apartat IV de l'annex XIV.
La baixa temporal per transmissió, l'ha de comunicar la Prefectura de Trànsit a l'Ajuntament del domicili legal del transmitent.
El vehicle donat de baixa temporal per transmissió només pot circular, llevat que una autoritat judicial o administrativa n'hagi acordat el precintament, emparat per un permís i per les plaques temporals d'empresa que regula l'article 48 d'aquest Reglament i amb les condicions que s'hi determinen.
En el cas que es consumi la venda del vehicle, l'adquirent ha de sol·licitar a la Prefectura de Trànsit de la província del seu domicili legal o d'aquella en la qual es va matricular el vehicle, dins el termini de trenta dies des de l'adquisició, la inscripció del vehicle esmentat a nom seu i la consegüent renovació del permís o la llicència de circulació, i ha de fer constar la seva identitat i el domicili, així com els del transmitent i l'agent de compravenda, i el títol de la transmissió esmentada.
El vehicle no pot circular llevat que disposi del nou permís o la llicència de circulació.
Junt amb la sol·licitud ha de presentar els documents acreditatius del compliment de les corresponents obligacions tributàries, el de l'adquisició i, si s'escau, el justificatiu del fet que el vehicle compleix els requisits per obtenir o que compta amb el corresponent títol d'habilitació per a la realització d'alguna activitat de transport o d'arrendament sense conductor, així com els que determina l'annex XIV.
La Prefectura de Trànsit a la qual s'hagi dirigit la sol·licitud de l'adquirent, junt amb la documentació que exigeix l'annex XIV, ha d'efectuar el canvi de titularitat en el Registre de vehicles si abans no s'ha realitzat a instància de l'agent de compravenda, ha d'expedir un nou permís o una llicència de circulació a nom seu, i ha de comunicar-ho a l'Ajuntament del domicili legal de l'adquirent.
L'anotació de qualsevol de les limitacions de disposició a què es refereix l'apartat 7 de l'article 32 d'aquest Reglament, que es constitueixi sobre el vehicle en el moment de l'adquisició, s'ha de sol·licitar i presentar els documents que recull l'apartat III de l'annex XIV.
Transcorregut el termini de trenta dies des de l'adquisició del vehicle sense que l'adquirent hagi complert l'obligació prevista en el paràgraf primer d'aquest apartat, s'ha d'ordenar la immobilització del vehicle, s'ha d'iniciar el corresponent procediment sancionador i s'ha d'anotar en el Registre de vehicles l'adquirent com a nou titular, sens perjudici d'exigir-li les responsabilitats que com a tal li corresponguin.
Quan la transmissió afecti un vehicle inscrit en el Registre de vehicles que l'autoritat judicial o administrativa hagi embargat prèviament, la Prefectura de Trànsit ha d'efectuar el canvi de titularitat i renovar el permís o la llicència de circulació, i ha de notificar l'existència de l'embargament a l'adquirent, i la identificació i el domicili d'aquest a l'autoritat que el va acordar.
Si la transmissió afecta un vehicle inscrit en el Registre de vehicles que l'autoritat judicial o administrativa hagi precintat prèviament, la Prefectura de Trànsit ha d'efectuar el canvi de titularitat sense expedir un nou permís o una llicència de circulació, i ha de notificar l'existència de la trava esmentada a l'adquirent, i la identificació i el domicili d'aquest a l'autoritat que el va acordar.
Si l'agent de compravenda sol·licita figurar com a titular del vehicle en el Registre, s'ha de seguir la tramitació que estableix l'article 32 d'aquest Reglament.
En tot cas, s'ha de sol·licitar el canvi de titularitat a nom seu quan hagi transcorregut més d'un any des que s'hagi produït la baixa temporal del vehicle sense que s'hagi transmès a un tercer.
El permís o la llicència de circulació perd la seva vigència quan el vehicle es dóna de baixa en el Registre corresponent, a instància de part o perquè es comprova que no és apte per a la circulació, tal com determina aquest Reglament.
Els vehicles matriculats són baixa definitiva en el Registre de vehicles en els casos següents:
Quan els seus titulars o les terceres persones que acreditin prou la seva propietat manifestin expressament la voluntat de retirar-los permanentment de la circulació.
La sol·licitud de baixa s'ha de dirigir a la Prefectura de Trànsit de la província del seu domicili legal o a aquella en la qual va ser matriculat el vehicle, acompanyada dels documents que indica l'annex XV.
En el cas que qualsevol Prefectura de Trànsit acordi d'ofici mitjançant la resolució oportuna la seva retirada definitiva de la circulació, amb l'informe previ de l'òrgan competent en matèria d'indústria acreditatiu del fet que l'estat del vehicle constitueix, per desgast o deteriorament dels seus elements mecànics, un perill evident per als seus ocupants o per a la seguretat de la circulació en general.
Quan qualsevol Prefectura de Trànsit ho acordi d'ofici respecte dels vehicles que hagin retirat de les vies públiques els agents encarregats de la vigilància i la regulació del trànsit, una vegada comprovat que han estat abandonats pels seus titulars, d'acord amb la normativa que preveu l'annex I, supòsit en el qual es pot procedir al desballestament.
A petició del titular o d'una tercera persona que n'acrediti la propietat, per trasllat del vehicle a un altre país on s'hagi de matricular, i s'hi han d'adjuntar els documents que estableix l'annex XV.
Els vehicles matriculats són baixa temporal en el Registre de vehicles en els casos següents:
a ) Quan el seu titular manifesti expressament la voluntat de retirar-los temporalment de la circulació.
b ) Per sostracció del vehicle i a petició del seu titular, el qual ha d'acreditar que ha formulat la denúncia corresponent.
A la sol·licitud de baixa temporal, que s'ha de dirigir a la Prefectura de Trànsit de la província del domicili legal del peticionari o a aquella en la qual va ser matriculat el vehicle, s'hi han d'adjuntar els documents que indica l'annex XV.
Els vehicles matriculats també causen baixa temporal en el Registre de vehicles, en els casos següents:
a ) Quan es lliurin, per a la seva transmissió posterior, a un venedor de vehicles amb establiment obert a Espanya per a aquesta activitat, a petició del seu titular.
A la sol·licitud, que s'ha de dirigir a la Prefectura de Trànsit de la província del domicili legal del peticionari o a aquella en la qual va ser matriculat el vehicle, s'hi han d'adjuntar els documents que indica l'annex XIV.
b ) Quan ho sol·liciti l'arrendador d'un vehicle una vegada finalitzat el contracte d'arrendament amb opció de compra o d'arrendament a llarg termini, de mutu acord o per resolució judicial, i el vehicle passi a poder d'aquest, per a la seva posterior transmissió o l'arrendament.
Aquests vehicles no poden circular mentre es mantingui la situació de baixa temporal.
A la sol·licitud, que s'ha de dirigir a la Prefectura de Trànsit de la província del domicili legal del peticionari o a aquella en la qual va ser matriculat el vehicle, en el termini de deu dies des de la seva recuperació per l'arrendador, s'hi han d'adjuntar els documents que indica l'annex XV.
Una vegada l'arrendador hagi transmès o arrendat el vehicle, l'adquirent o l'arrendatari ha de sol·licitar, en el termini de trenta dies, el canvi de titularitat a la Prefectura de Trànsit de la província del seu domicili legal o d'aquella en la qual va ser matriculat el vehicle, i presentar els documents que estableix l'annex XIV.
La tramitació de les baixes definitives i de les baixes temporals que preveu l'article 36, apartat 1, d'aquest Reglament, s'ha d'ajustar al que es disposa a continuació:
La Prefectura de Trànsit davant la qual se sol·liciti la baixa definitiva d'un vehicle per retirar-lo permanentment de la circulació, a la vista de la sol·licitud formulada i dels documents justificatius que s'aportin ha d'acordar, si escau, la baixa definitiva, cas en què ha d'anul·lar el permís o la llicència de circulació.
En el cas que la Prefectura de Trànsit acordi d'ofici la baixa definitiva i el titular del vehicle es negui a lliurar el permís o la llicència de circulació, s'ha d'ordenar el precintament del vehicle.
Si se sol·licita la baixa definitiva per trasllat del vehicle a un altre país on hagi de ser matriculat, la Prefectura de Trànsit ha de tornar a l'interessat el permís o la llicència de circulació i la targeta d'inspecció tècnica o el certificat de característiques i anotar en el primer que queda anul·lat.
En els supòsits de baixa temporal s'ha d'acordar la retenció del permís o la llicència de circulació i de la targeta d'inspecció tècnica o el certificat de característiques fins que, finalitzada la retirada temporal, se sol·liciti la devolució dels documents esmentats.
La Prefectura de Trànsit que anoti una baixa en el Registre de vehicles ho ha de notificar a l'Ajuntament del domicili del titular i a l'òrgan competent en matèria d'indústria corresponent a la província en la qual es va matricular el vehicle, i adjuntar la targeta d'inspecció tècnica o el certificat de característiques en el cas de baixa definitiva.
Si es tracta de la baixa d'ofici d'un vehicle especial agrícola, la Prefectura de Trànsit ho ha de notificar a més al Registre oficial de maquinària agrícola.
Quan en el Registre de vehicles consti la constitució sobre el vehicle d'una hipoteca inscrita en el Registre d'hipoteca mobiliària, o de l'existència d'un pacte de prohibició de disposar o de reserva de domini inscrit en el Registre de venda a terminis de béns mobles, o una anotació d'arrendament amb opció de compra o d'arrendament a llarg termini, la Prefectura de Trànsit que acordi la baixa ho ha de comunicar al creditor o a la persona afavorida per la inscripció.
No obstant el que disposa el paràgraf anterior, en el cas de baixa del vehicle per trasllat a un altre país on hagi de ser matriculat, només s'ha d'acordar la baixa quan s'acrediti la cancel·lació de l'impediment o consti el consentiment del creditor o de la persona afavorida per la inscripció.
Quan la baixa afecti un vehicle que l'autoritat judicial o administrativa hagi embargat prèviament, i que figuri anotat en el Registre de vehicles, la Prefectura de Trànsit, sens perjudici d'efectuar la baixa, ho ha de comunicar a l'autoritat que va acordar l'embargament.
En el cas que hi hagi una ordre de precintament inscrita en el Registre de vehicles, la Prefectura de Trànsit ho ha de comunicar al sol·licitant amb l'objecte que cancel·li l'impediment i, una vegada acreditada la cancel·lació, ha d'anotar la baixa.
El titular o la tercera persona que acrediti prou la propietat d'un vehicle que hagi estat baixa definitiva en el Registre pot obtenir de nou el permís o la llicència de circulació quan ho sol·liciti a la Prefectura de Trànsit de la província del seu domicili legal o d'aquella on va ser matriculat el vehicle, i adjunti els documents que indica l'annex XV i sempre que el vehicle sigui declarat apte per circular per l'òrgan competent en matèria d'indústria, amb el seu reconeixement previ dirigit a verificar que reuneix les condicions tècniques que preveu aquest Reglament.
La Prefectura de Trànsit que expedeixi el permís o la llicència de circulació ho ha de comunicar a l'Ajuntament del domicili legal del titular del vehicle.
Poden obtenir permís de circulació i plaques de matrícula especials els vehicles propietat de:
a ) Les missions diplomàtiques acreditades a Espanya i amb seu permanent a la capital del Regne, i els agents diplomàtics.
b ) Les organitzacions internacionals o supranacionals que hagin subscrit un acord de seu amb l'Estat espanyol i els seus funcionaris amb estatut diplomàtic.
c ) Les oficines consulars i els funcionaris consulars de carrera de nacionalitat estrangera.
d ) El personal tecnicoadministratiu de les missions diplomàtiques i de les organitzacions internacionals així com els treballadors consulars de les oficines consulars.
Aquests permisos de circulació, els ha d'expedir la Prefectura Provincial de Trànsit de Madrid, a instància del Ministeri d'Afers Exteriors, que ha de tramitar la petició a través de la Direcció General de Protocol, Cancelleria i Ordres, i aquests s'han d'ajustar quant al seu contingut al que indica l'annex XVI.
Aquests permisos, igual que les matrícules, han de ser objecte d'una revisió anual que ha d'efectuar el Ministeri d'Afers Exteriors.
Cada matrícula concedida, conformement amb les disposicions anteriors, pot ser assignada a una altra persona diferent de l'anterior titular si aquest cessa en el càrrec, tant si es tracta del mateix vehicle com d'un altre de diferent, així com al mateix titular quan canviï de vehicle.
Per a la concessió dels permisos de circulació a què es refereix aquest article no cal acreditar que el vehicle correspon a un tipus aprovat ni efectuar la inspecció tècnica prèvia, sempre que hi hagi un tracte de reciprocitat.
No obstant això, amb la sol·licitud del permís s'ha de presentar una relació de les característiques que figuren al model oficial de targeta d'inspecció tècnica.
A l'hora de concedir-les, la Prefectura Provincial de Trànsit de Madrid ha d'assignar a aquests vehicles la matrícula ordinària que en aquell moment els correspongui, per a ús exclusiu de l'Administració espanyola, i que han de tenir si cessa el règim de matrícula diplomàtica, cas en què s'ha de sol·licitar la matriculació ordinària i presentar la targeta d'inspecció tècnica i la resta de documentació que indica l'apartat A de l'annex XIII, una vegada es compleixin les normes que recull l'annex I.
No obstant el que disposa el paràgraf anterior, la Prefectura Provincial de Trànsit de Madrid també pot concedir matrícula diplomàtica a vehicles ja matriculats a Espanya, i en aquest cas no se li ha d'assignar una nova matrícula ordinària, però cal que es lliurin prèviament la targeta d'inspecció tècnica i el permís de circulació a la Prefectura esmentada, que els ha de tornar quan cessi el règim de matrícula diplomàtica.
Quan per causes establertes legalment es produeixi alguna variació en la titularitat d'aquests vehicles, la missió diplomàtica, l'organització internacional interessada o, si s'escau, l'oficina consular que no depengui d'una missió diplomàtica, ho ha de notificar per escrit al Ministeri d'Afers Exteriors, i tornar les plaques i el permís de circulació corresponents, i el departament ministerial esmentat ha de trametre a la Prefectura Provincial de Trànsit de Madrid una acta amb la relació d'aquelles matrícules, si subsisteix el règim de matrícula diplomàtica.
En el cas que no subsisteixi el règim esmentat s'ha de comunicar el seu acabament a la Prefectura de Trànsit del domicili del titular o de l'adquirent.
A més del que disposen els apartats anteriors, s'ha d'aplicar la reglamentació que recull l'annex I.
Poden obtenir de qualsevol Prefectura de Trànsit una matrícula especial denominada turística per emparar la circulació dels automòbils de turisme, les caravanes i els remolcs, les motocicletes i d'altres que puguin declarar-se equiparables:
a ) Les persones físiques amb residència a l'estranger.
b ) Les persones físiques establertes en el territori duaner de la Unió Europea que tinguin previst traslladar la seva residència habitual fora d'aquest territori.
c ) Amb submissió al principi de reciprocitat, elscorresponsals de premsa d'estats no membres de la Unió Europea acreditats a Espanya i els professors de liceus o instituts establerts per governs d'estats no membres de la Unió Europea, sempre que no siguin nacionals dels estats membres ni tinguin residència habitual a la Unió Europea.
d ) Amb submissió al principi de reciprocitat, els corresponsals de premsa estrangera d'estats membres de la Unió Europea acreditats a Espanya i els professors de liceus o instituts establerts a Espanya per governs d'altres estats membres de la Unió Europea, sempre que no siguin espanyols ni tinguin residència habitual a Espanya.
Les persones físiques amb dret a la matrícula turística han de sol·licitar el permís de circulació mitjançant un imprès oficial que han d'acompanyar amb la targeta d'inspecció tècnica del vehicle, un document acreditatiu del fet que l'interessat té dret al règim de matrícula turística expedit per l'òrgan competent de l'Administració tributària, en el qual consti com a mínim la marca i el número de bastidor del vehicle, així com la resta de la documentació que indica l'annex XVI.
La Prefectura de Trànsit, una vegada comprovada la documentació presentada amb la sol·licitud, l'ha de tornar a l'interessat i alhora fer-li lliurament, si escau, del permís especial de circulació, el model i el contingut del qual especifica l'annex XVI, i ha de comunicar la matrícula turística que hagi concedit a l'Ajuntament del domicili del titular del vehicle.
El període de temps de validesa de la matrícula turística concedida és el que determini l'òrgan competent de l'Administració tributària, la qual pot prorrogar aquest termini.
Les pròrrogues del termini s'han de sol·licitar a la Prefectura de Trànsit que va expedir el permís abans de la seva data de caducitat, i adjuntar a la sol·licitud els documents que assenyala l'annex XVI.
La pròrroga porta implícita la substitució del permís de circulació i de les plaques de matrícula per les corresponents al nou període de matriculació.
Els permisos especials propis de la matrícula turística caduquen per haver expirat el termini de validesa sense haver-ne obtingut la pròrroga.
La caducitat del permís porta inherent el precintament del vehicle i el seu dipòsit, de la qual cosa s'ha de donar compte a l'Administració tributària corresponent, si no ho ha ordenat aquesta.
La utilització d'un vehicle amb infracció de les normes que regeixen la circulació dels vehicles en règim de matrícula turística dóna lloc a la comunicació a l'òrgan competent de l'Administració tributària.
Les prefectures de Trànsit han de procedir a anul·lar els permisos esmentats en els casos que preveu la reglamentació que recull l'annex I i, en particular:
a) Quan els seus titulars transfereixin els vehicles a altres persones amb dret a utilitzar la matrícula turística; en aquest cas els adquirents poden sol·licitar a favor seu un nou permís i un altre joc de plaques.
b ) Quan es procedeixi a la seva matriculació ordinària a Espanya, amb el pagament previ dels impostos que corresponguin i amb subjecció als tràmits normals, d'acord amb el que disposa l'annex XVI.
Les normes que regulen els requisits i el procediment perquè un vehicle sigui declarat històric així com per a la seva matriculació i la circulació per les vies públiques estan contingudes en la reglamentació que recull l'annex I.
En casos justificats, l'autoritat competent per expedir el permís de circulació pot concedir, en els termes que fixa aquest Reglament, permisos temporals que autoritzin la circulació provisional del vehicle, abans de la seva matriculació definitiva o mentre aquesta es tramita.
Els permisos temporals que autoritzin la circulació de vehicles per a la realització de proves, assaigs d'investigació, exhibicions o per al seu transport, s'han d'ajustar a les prescripcions que estableix aquest capítol.
Les persones naturals o jurídiques que hagin adquirit un vehicle de motor, un ciclomotor, un remolc o un semiremolc, poden obtenir un permís de circulació temporal en els casos següents:
De deu dies de durada quan l'hagin adquirit en una província diferent d'aquella on pretenguin matricular-lo, que s'ha de sol·licitar a la Prefectura de Trànsit de la província en la qual es trobi el vehicle.
Per circular mentre es tramita la matrícula definitiva, en els casos següents:
a ) Quan l'hagin adquirit sense matricular a l'estranger.
b ) Quan s'hagi adjudicat sense matricular, en subhasta o per sentència judicial, si el vehicle s'ha de sotmetre prèviament a la inspecció tècnica unitària.
c ) Quan s'hagi adquirit sense carrossar.
d ) Quan s'hagi adquirit amb matrícula no espanyola a Espanya o a l'estranger.
La sol·licitud s'ha de dirigir a la Prefectura de Trànsit de la província en la qual el peticionari tingui el domicili legal, i si es tracta de vehicles especials agrícoles, també es pot sol·licitar a la Prefectura de Trànsit de la província on hagi de residir el vehicle.
Excepcionalment i amb la mateixa matrícula, es poden sol·licitar i concedir pròrrogues successives de la validesa d'aquests permisos per terminis de seixanta dies, quan es demanin abans d'expirar el seu període de vigència i es justifiqui que el vehicle no s'ha matriculat per causes no imputables al titular del permís temporal.
Per al seu trasllat a l'estranger a efectes de la matriculació definitiva, quan el vehicle s'hagi adquirit a Espanya, que s'ha de sol·licitar a la Prefectura de Trànsit de la província on el peticionari tingui el domicili legal o en la qual va ser matriculat el vehicle.
Els titulars dels permisos de deu o de seixanta dies de validesa han de lliurar-los juntament amb les plaques a les Prefectures de Trànsit en el moment de rebre el permís de circulació definitiu del vehicle, excepte en el supòsit que preveu l'apartat 1.2.2 anterior.
Les sol·licituds del permís temporal s'han de formular en els impresos oficials que faciliten les prefectures de Trànsit, acompanyades dels documents que assenyala l'annex XVII.
Les prefectures de Trànsit, una vegada comprovada la documentació, l'han de tornar als interessats i fer-los lliurament, si escau, del permís temporal, el model i el contingut del qual detalla l'annex XVII.
Els titulars d'aquests permisos temporals han de tenir cura, sota la seva responsabilitat, que els vehicles la circulació dels quals emparin reuneixin totes les condicions tècniques que prescriu aquest Reglament.
Les persones naturals o jurídiques que siguin fabricants, els seus representants legals, els carrossers, els importadors, els venedors o els distribuïdors de vehicles de motor, ciclomotors, remolcs o semiremolcs, amb establiment obert a Espanya per a qualsevol d'aquestes activitats, així com els laboratoris oficials, poden obtenir de la Prefectura de Trànsit de la província on tinguin el domicili legal permisos temporals que habilitin els seus vehicles no matriculats a Espanya per transitar pel territori nacional, sempre que es tracti de realitzar transports, proves o assaigs d'investigació o exhibicions amb personal tècnic o amb terceres persones interessades en la seva adquisició.
Aquests permisos es concedeixen per un termini improrrogable d'un any, comptat des del dia primer del mes següent de la data de la seva expedició.
Els seus titulars estan obligats a lliurar els permisos i les plaques corresponents a la Prefectura de Trànsit que els hagi expedit, dins dels cinc dies següents comptats a partir de la data en què hagi acabat el termini de validesa.
Cada permís, que empara la circulació no simultània de vehicles sigui quina sigui la seva marca i la categoria, s'ha de sol·licitar en l'imprès oficial que facilita la Prefectura de Trànsit, al qual s'han d'adjuntar els documents que estableix l'annex XVII.
La Prefectura de Trànsit, a la vista dels documents presentats, concedeix, si escau, un permís temporal el model i el contingut del qual s'han d'ajustar al que disposa l'annex XVII.
Quan les persones que indica l'apartat 1 d'aquest article pretenguin traslladar un vehicle fora del territori nacional, han d'obtenir un permís temporal de circulació dels que preveu la present subsecció.
Es consideren laboratoris oficials els designats pel Ministeri d'Indústria i Energia, i per als vehicles especials agrícoles també es considera laboratori oficial l'Estació de Mecànica Agrícola del Ministeri d'Agricultura, Pesca i Alimentació.
Els conductors dels vehicles emparats pel permís temporal a què es refereix l'article 44 d'aquest Reglament han de portar, juntament amb el document esmentat, el corresponent «Butlletí de circulació», sense el qual aquell no té validesa.
El butlletí esmentat s'integra en llibres talonaris foliats i reconeguts per la Prefectura de Trànsit que va expedir el permís al qual corresponguin, i el seu model i el contingut s'ajusten al que disposa l'annex XVII.
Els titulars del permís temporal han d'estendre per duplicat el butlletí corresponent a cada viatge, datat i amb la seva signatura o la de l'apoderat o l'encarregat autoritzat; l'original l'ha de portar el conductor i la còpia queda enquadernada com a matriu en el seu llibre talonari.
Independentment del control que correspon efectuar als agents de l'autoritat en matèria de trànsit i circulació de vehicles de motor, les prefectures de Trànsit poden sol·licitar en qualsevol moment al titular del permís la presentació del llibre talonari que tingui juntament amb els butlletins originals utilitzats i les seves còpies, fins a sis mesos després d'haver caducat el permís del qual dimanin.
Els vehicles emparats per un permís temporal d'empresa poden circular per les vies incloses dins l'àmbit d'aplicació d'aquest Reglament sempre que compleixin les condicions tècniques que s'hi prescriuen.
Els titulars del permís esmentat han de tenir cura, sota la seva responsabilitat, que els vehicles compleixin aquelles condicions.
Els vehicles emparats en un permís temporal d'empresa poden circular en xassís i sense cabina quan es traslladin per ser carrossats o distribuïts, sempre que es compleixin les condicions de seguretat que assenyala aquest Reglament.
Els camions, tant si estan carrossats com en xassís, que circulin amb permís i plaques temporals d'empresa, poden transportar a sobre seu un altre automòbil que també estigui sense matricular i que estigui proveït del seu corresponent permís, el butlletí i les plaques temporals d'empresa.
Un remolc o el semiremolc en xassís pot transportardos remolcs o semiremolcs, cada un sobre l'altre, sempre que es compleixin les prescripcions d'aquest Reglament sobre masses i dimensions i del Reglament general de circulació sobre col·locació de la càrrega, així com que els tres vehicles tinguin el permís, el butlletí i les plaques temporals d'empresa.
Qualsevol vehicle de motor no matriculat que circuli per les vies públiques amb permís i plaques temporals d'empresa ha de ser conduït pel titular del permís o la persona al seu servei, la qual cosa ha de ser acreditada documentalment, sense que sigui imprescindible que la prestació d'aquest servei impliqui una relació laboral de caràcter exclusiu.
Tan sols poden ser ocupats els vehicles per la persona o les persones compradores o que pertanyin a l'entitat que pretengui adquirir-los o pels tècnics o els mecànics del constructor o el venedor, sempre que s'acreditin documentalment les circumstàncies esmentades o es faci constar així en el butlletí corresponent i no superin el nombre de tres.
El vehicle pot ser conduït pel possible comprador o pel seu representant, sempre que al costat seu vagi el titular del corresponent permís temporal d'empresa o un conductor al seu servei.
Els vehicles lliurats a les persones naturals o jurídiques que els hagin adquirit per al seu ús no han de circular a l'empara de permisos, butlletins i plaques temporals d'empresa.
Tampoc no han de circular ni s'han d'utilitzar els vehicles esmentats per a finalitats diferents de les que esmenta l'article 44 que van motivar la seva concessió, i queda prohibit portar-hi càrrega útil.
Quan s'efectuïn assaigs, els vehicles es poden carregar amb aparells de mesura, blocs de formigó, sacs de sorra o de perdigons o maniquins; poden portar una càrrega diferent en les condicions que determina l'article 47.
Els conjunts de vehicles en els quals un dels elements tingui permís temporal d'empresa i un altre ja estigui matriculat, han de circular respectant les condicions que estableix aquest article i han portar el butlletí de circulació a què es refereix l'article 45.
Amb subjecció a les normes que estableix aquesta subsecció es poden atorgar als fabricants de vehicles o als seus representants legals, als carrossers i als laboratoris oficials, que siguin titulars de permisos temporals d'empresa, autoritzacions per realitzar proves o assaigs d'investigació extraordinaris amb un determinat vehicle, que els permet:
a ) Realitzar excepcionalment assaigs en autopistes, autovies i altres vies públiques del territori nacional, per als quals sigui necessari ultrapassar les limitacions genèriques de velocitat establertes per a aquest tipus de vies.
En aquests casos, l'òrgan competent per atorgar el permís ha de fixar en aquest permís la velocitat màxima a desenvolupar, que, llevat del fet que la via s'hagi tancat al trànsit general, no pot ser superior a 30 quilòmetres per hora sobre l'autoritzada normalment per a la via i el vehicle de què es tracti.
Les proves esmentades no es poden efectuar per vies urbanes, travessies ni per trams en els quals hi hagi senyalització específica que limiti la velocitat i, en tot cas, s'han de complir les limitacions concretes imposades per raons de perill o altres circumstàncies que estiguin reflectides en els senyals corresponents, i totes les disposicions sobre reducció i adequació de velocitat que preveu el Reglament general de circulació.
b ) Circular pel territori nacional portant en el vehicle càrrega de qualsevol tipus i els altres dispositius o les persones necessaris per fer assaigs.
Els interessats han de dirigir una sol·licitud per cada vehicle a la Direcció General de Trànsit on s'adjunti, a més de la documentació que preveu l'annex XVII, una justificació de la necessitat de la petició.
La Direcció General de Trànsit, a la vista de la documentació presentada concedeix, si escau, amb l'informe previ de la Comunitat Autònoma que tingui transferides competències d'execució en matèria de regulació del trànsit, una autorització en la qual ha de constar el tipus d'assaig a realitzar, l'itinerari, la durada i altres condicions en què s'hagi de desenvolupar.
Els vehicles que circulin a l'empara del permís a què es refereix aquest article han de ser conduïts, com a norma general, pel titular del permís o la persona al seu servei, que ha de portar el butlletí de circulació oportú.
En cas que calgui que els condueixin altres persones, han d'estar autoritzades expressament per la Direcció General de Trànsit.
Quan per la naturalesa de les proves es consideri convenient, de cara a la seguretat de la circulació, es pot ordenar que el tram designat per a la realització de les proves se senyalitzi, per compte del peticionari, en la forma que s'indiqui, perquè serveixi d'advertiment a la resta dels usuaris.
Els fabricants de vehicles, quan realitzin proves especials o assaigs que impliquin excés de velocitat, han de sol·licitar la realització d'aquells amb un termini d'antelació mínim de setanta-dues hores, a fi que disposin dels serveis especials que es considerin oportuns.
Els vehicles que circulin amb les autoritzacions a què es refereix aquest article han de portar, a més de les plaques de matrícula i els permisos que preveu l'article 44, dues plaques amb les lletres F.V., d'acord amb el que estableix l'annex XI d'aquest Reglament.
Les persones naturals o jurídiques que siguin venedors de vehicles de motor, ciclomotors, remolcs o semiremolcs amb establiment obert a Espanya per a aquesta activitat, poden obtenir de la Prefectura de Trànsit de la província on tinguin el domicili legal permisos temporals que habilitin els seus vehicles matriculats en el nostre país i donats de baixa temporal per transmissió per circular pel territori nacional, sempre que es tracti de fer proves amb terceres persones interessades en la seva adquisició.
Aquests permisos es concedeixen pel termini improrrogable d'un any, comptat des del dia primer del mes següent a la data de la seva expedició.
Els seus titulars estan obligats a lliurar els permisos i les plaques corresponents a la Prefectura de Trànsit que els hagi expedit, dins els cinc dies següents comptats a partir de la data en què hagi acabat el termini de validesa.
Cada permís, que empara la circulació no simultània de vehicles sigui quina sigui la seva marca i la categoria, s'ha de sol·licitar en l'imprès oficial que facilita la Prefectura de Trànsit, a la qual s'han d'adjuntar els documents que estableix l'annex XVII.
La Prefectura de Trànsit, a la vista dels documents presentats, ha de concedir, si escau, un permís temporal el model i el contingut del qual s'han d'ajustar al que disposa l'annex XVII.
Els conductors dels vehicles emparats per aquest permís temporal han de portar, junt a aquest document, el butlletí de circulació a què es refereix l'article 45 d'aquest Reglament en el qual s'ha de fer constar, a més de les dades que s'hi indiquen, la matrícula ordinària del vehicle.
Així mateix, han de portar la targeta d'inspecció tècnica amb el reconeixement en vigor o el certificat de característiques.
Els conductors dels vehicles emparats per aquest tipus de permisos han de respectar les condicions de circulació que estableixen els apartats 2 i 3 de l'article 46 d'aquest Reglament.
Les plaques de matrícula han de correspondre a tipus homologats, conservar el seu poder retroreflector i ser visibles i llegibles, d'acord amb la reglamentació que recull l'annex I.
A les plaques de matrícula hi han de figurar els caràcters que indica l'annex XVIII.
Les dimensions de les plaques de matrícula, així com les dels caràcters que s'hi han d'inscriure i les separacions entre caràcters i entre aquests i les vores de les plaques, i els seus colors, són els que determina l'annex esmentat.
El nombre de plaques de matrícula que ha de portar cada vehicle, així com la seva ubicació, s'han d'ajustar al que disposa l'annex esmentat.
El número de manipulador, assignat i registrat per la Prefectura de Trànsit que correspongui a la província del seu domicili, s'ha d'encunyar a totes les plaques al mig de la vora esquerra de la placa sense cobrir ni pintar (bordó), en posició vertical, d'acord amb el que especifica l'annex esmentat.
Queda prohibit que a les plaques de matrícula es col·loquin, s'hi inscriguin o s'hi pintin adornaments, signes o altres caràcters diferents dels que assenyala l'annex XVIII, inclosa la publicitat al seu interior.
S'autoritza la utilització d'un marc aliè a la mateixa placa, el qual pot anar gravat a la part inferior amb publicitat, sempre que el seu contorn no passi de 26 mil·límetres de la vora de l'exterior de la placa.
Així mateix, es prohibeix que a les parts anterior i posterior dels vehicles es col·loquin plaques complementàries no autoritzades o es fixin o es pintin marques o distintius que per la seva forma, color i caràcters dificultin la llegibilitat o puguin induir a confusió amb els caràcters reglamentaris de les plaques de matrícula.
Vehicles de motor matriculats a Espanya i els seus remolcs:
a ) Qualsevol vehicle de motor matriculat a Espanya que hagi de circular per les vies públiques de l'estranger ha de portar, a la part posterior, a més de la placa de matrícula nacional, el signe distintiu de la nacionalitat espanyola.
En el cas que el vehicle de motor vagi seguit d'un remolc omés, tant la matrícula com el signe distintiu han de figurar, a més, a la part posterior del remolc únic o últim.
El signe distintiu de la nacionalitat espanyola del vehicle s'ha d'ajustar quant als caràcters, les dimensions i la col·locació al que disposa l'annex XI.
b ) Els conductors dels vehicles esmentats han de portar el permís de circulació expedit per les prefectures de Trànsit d'acord amb l'article 28 d'aquest Reglament.
Vehicles de motor estrangers matriculats en estats que són part en el Conveni Internacional de Ginebra i els seus remolcs:
a ) De conformitat amb el que acorda el Conveni Internacional de Ginebra, de 19 de setembre de 1949, sobre circulació per carretera, els vehicles de motor matriculats en qualsevol dels estats que en són part poden circular per les vies públiques espanyoles quan portin a la part posterior, almenys, i inscrit en una placa o en el mateix vehicle, el número de matrícula que li hagi atribuït l'autoritat competent del seu país.
La composició del número de matrícula i la forma en què aquesta s'hagi d'exhibir són les que determina l'annex 3 del Conveni Internacional esmentat.
Excepte en aquells casos en què figurin inscrits a les plaques de matrícula la sigla distintiva de l'Estat de la Unió Europea al qual pertanyen i el símbol representatiu de la bandera d'aquella d'acord amb la reglamentació que recull l'annex I, els vehicles de motor al·ludits han de portar, a més, a la part posterior, el signe distintiu de la nacionalitat de la seva matrícula.
Quan vagi seguit d'un remolc o de diversos, el signe distintiu s'ha de repetir darrere del remolc únic o últim.
El signe distintiu de la nacionalitat estrangera del vehicle s'ha d'ajustar quant als caràcters, les dimensions i la col·locació al que disposa l'annex XI.
b ) Els conductors dels vehicles de motor a què es refereix aquest apartat han de ser portadors del certificat de matrícula, expedit per les autoritats competents del seu país o per una associació habilitada legalment a aquest efecte.
En aquests certificats ha de figurar, almenys, el número de matrícula del vehicle, el nom o la marca del seu constructor, el número de fabricació i el número de sèrie del constructor i la data en què el vehicle va ser matriculat primerament, així com el nom, els cognoms i el domicili permanent del titular del certificat.
Els certificats de matrícula expedits en les condicions precedents han de ser acceptats a Espanya com a presumpció legal de l'exactitud de les dades corresponents.
c ) Els vehicles de motor que procedeixin d'estats que són part en el Conveni i hagin de circular per Espanya han de portar les marques d'identificació següents:
Al xassís o, a manca de xassís, a la carrosseria, el número d'identificació o de sèrie del fabricant.
Al motor, el número de fabricació del motor, si el fabricant l'hi estampa.
Per als remolcs, les indicacions que esmenten els números 1 i 2, o bé una marca d'identificació assignada al remolc per l'autoritat competent del país de procedència.
Les marques esmentades han de ser en llocs accessibles i ser fàcilment llegibles i de difícil modificació o supressió.
Vehicles de motor estrangers matriculats en estats que no siguin part del Conveni Internacional de Ginebra i els seus remolcs:
Els vehicles de motor matriculats en qualsevol dels estats que no siguin part del de Ginebra, de 19 de setembre de 1949, poden circular a Espanya bé en les condicions que preveu l'apartat anterior, bé en les que estableix el Conveni Internacional de Viena de 8 de novembre de 1968 si es tracta d'estats que són part en aquest Conveni, o en les que s'indiquin en convenis internacionals particulars.
El signe distintiu de la nacionalitat estrangera dels vehicles que pertanyen al Conveni Internacional de Viena s'ha d'ajustar quant als caràcters, les dimensions i la col·locació al que disposa l'annex XI i, si s'escau, a la reglamentació que recull l'annex I.
Les normes específiques que conté aquest títol IV sobre tramitació de les autoritzacions de circulació dels vehicles, s'apliquen sens perjudici del que disposa el títol VI de la Llei 30/1992, de 26 de novembre, de règim jurídic de les administracions públiques i del procediment administratiu comú.
Les autoritzacions administratives de circulació que regula aquest títol poden ser objecte de nul·litat o anul·lació d'acord amb el que disposen els articles 62 a 67 de la Llei 30/1992, de 26 de novembre, de règim jurídic de les administracions públiques i del procediment administratiu comú, i han d'ajustar el seu procediment al que estableix el títol VII de la Llei esmentada.
Aquestes autoritzacions poden ser declarades caducades o perduda la vigència quan, després d'haver-les atorgat, s'acrediti que han desaparegut els requisits que s'exigien per a això.
Abans de dictar una resolució en què se n'acordi la pèrdua de vigència o la caducitat, l'òrgan competent de l'Administració ha de notificar a l'interessat la presumpta manca del requisit exigit, i concedir-li un termini màxim de dos mesos per acreditar la seva existència.
Transcorregut el termini concedit sense que s'hagi acreditat que es reuneixen els requisits que s'exigeixen per obtenir l'autorització, s'ha de dictar una resolució en què s'acordi la pèrdua de vigència o la caducitat esmentada.
Sens perjudici dels recursos que s'hi puguin interposar, el titular d'una autorització caducada o que hagi perdut la vigència la pot obtenir de nou si acredita la concurrència dels requisits exigits per al seu atorgament, a través del procediment corresponent.
En el curs dels procediments de declaració de nul·litat, anul·lació i pèrdua de vigència o caducitat de les autoritzacions administratives de circulació dels vehicles, es pot acordar la suspensió cautelar de l'autorització en qüestió, quan el seu manteniment comporti un perill greu per a la seguretat del trànsit o perjudiqui notòriament l'interès públic.
Contra les resolucions dels caps de Trànsit en matèria d'autoritzacions administratives relatives a vehicles, els interessats poden interposar recurs ordinari en el termini d'un mes, que ha de resoldre la Direcció General de Trànsit, i s'ha de substanciar d'acord amb el que disposa el capítol II del títol VII de la Llei 30/1992, de 26 de novembre.
Les resolucions que posin fi a la via administrativa poden ser objecte de recurs davant l'òrgan jurisdiccional contenciós administratiu.
Relació entre els articles del Reglament general de vehicles i la reglamentació vigent
A l'efecte d'aquest Reglament, s'han de considerar les definicions següents:
Aparell apte per circular per les vies o terrenys a què es refereix l'article 2 de la Llei sobre trànsit, circulació de vehicles de motor i seguretat viària.
Vehicle d'almenys dues rodes, accionat per l'esforç muscular de les persones que l'ocupen, en particular per mitjà de pedals o manovelles.
Bicicleta amb pedaleig assistit
Bicicleta que utilitza un motor, amb potència no superior a 0,5 kW, com a ajuda a l'esforç muscular del conductor.
Aquest motor es deté quan es dona qualsevol dels supòsits següents:
- La velocitat supera els 25 km/h
Vehicle proveït de motor per propulsar-lo.
S'exclouen d'aquesta definició els ciclomotors, els tramvies i els vehicles per a persones amb mobilitat reduïda.
Tenen la consideració de ciclomotors els vehicles que es defineixen a continuació:
Vehicle de dues rodes, proveït d'un motor de cilindrada no superior a 50 cm 3, si és de combustió interna, i amb una velocitat màxima per construcció no superior a 45 km/h.
Vehicle de tres rodes, proveït d'un motor de cilindrada no superior a 50 cm 3, si és de combustió interna, i amb una velocitat màxima per construcció no superior a 45 km/h.
Vehicle que circula per rails instal·lats a la via.
Vehicle per a persones amb mobilitat reduïda
Vehicle amb una tara no superior a 350 kg que, per construcció, no pot arribar en pla a una velocitat superior a 45 km/h, projectat i construït especialment (i no merament adaptat) per a l'ús de persones amb alguna disfunció o incapacitat física.
Quant a la resta de característiques tècniques, se'ls ha d'equiparar amb els ciclomotors de tres rodes.
Vehicle de motor que serveix, normalment, per transportar-hi persones o coses, o ambdues a la vegada, o per a la tracció d'altres vehicles amb aquesta finalitat.
S'exclouen d'aquesta definició els vehicles especials.
Tenen la consideració de motocicletes els automòbils que es defineixen en els dos epígrafs següents:
Vehicles de dues rodes sense sidecar, proveïts d'un motor de cilindrada superior a 50 cm 3, si és de combustió interna, i/o amb una velocitat màxima per construcció superior a 45 km/h.
Vehicles de tres rodes asimètriques respecte de l'eix mitjà longitudinal, proveïts d'un motor de cilindrada superior a 50 cm 3, si és de combustió interna, i/o amb una velocitat màxima per construcció superior a 45 km/h.
Automòbil de tres rodes simètriques, proveït d'un motor de cilindrada superior a 50 cm 3, si és de combustió interna, i/o amb una velocitat màxima per construcció superior a 45 km/h.
Automòbil de quatre rodes amb una massa en buit inferior o igual a 400 kg, o a 500 kg si és un vehicle destinat a transportar-hi mercaderies, sense incloure-hi la massa de les bateries per als vehicles elèctrics, i amb una potència màxima neta del motor inferior o igual a 15 kW.
Els quadricicles tenen la consideració de vehicles de tres rodes.
Automòbil destinat a transportar-hi persones que té almenys quatre rodes i, a més del seient del conductor, vuit places com a màxim.
Automòbil que té més de 9 places, incloent-hi la del conductor, destinat, per construcció i condicionament, a transportar-hi persones i els seus equipatges.
S'inclou en aquest terme el troleibús, és a dir, el vehicle connectat a una línia elèctrica i que no circula per rails.
Autobús o autocar que consta de dues seccions rígides unides per una altra d'articulada.
En aquest tipus de vehicles, els compartiments per a viatgers de cada una de les seccions rígides es comuniquen entre si.
La secció articulada permet la circulació lliure dels viatgers entre les seccions rígides.
La connexió i disjunció entre les dues seccions únicament pot fer-se al taller.
Automòbil de quatre rodes o més, concebut i construït per transportar-hi mercaderies, amb la cabina no integrada en la resta de la carrosseria i amb un màxim de 9 places, incloent-hi el conductor.
Automòbil de quatre rodes o més, concebut i construït per transportar-hi mercaderies, amb la cabina integrada en la resta de la carrosseria i amb un màxim de 9 places, incloent-hi el conductor.
Automòbil concebut i construït per arrossegar un semiremolc, principalment.
Vehicle no autopropulsat concebut i dissenyat perquè el remolqui un vehicle de motor.
Remolc d'almenys dos eixos i un eix de direcció com a mínim, proveït d'un dispositiu de remolc que pot desplaçar-se verticalment (en relació amb el remolc), que no transmet al vehicle de tracció una càrrega significativa (menys de 100 kg).
Remolc proveït d'un dispositiu d'enganxall que no pot desplaçar-se verticalment (en relació amb el remolc) i amb l'eix o els eixos situats prop del centre de gravetat del vehicle (quan la càrrega estigui repartida uniformement), de forma que només es transmeti al vehicle de tracció una petita càrrega estàtica vertical.
Vehicle no autopropulsat concebut i dissenyat per acoblar-lo a un automòbil, sobre el qual descansa part del semiremolc, que li transfereix una part substancial de la seva massa.
Remolc o semiremolc concebut i condicionat per ser utilitzat com a habitatge mòbil.
Se'n permet l'ús de l'habitacle quan el vehicle està estacionat.
Qualsevol vehicle les superestructures fixes o mòbils del qual estiguin equipades especialment per transportar-hi mercaderies a temperatures dirigides i en què el gruix de cada paret lateral, incloent-hi l'aïllament, sigui de 45 mm com a mínim.
Automòbil destinat a serveis o a transport exclusiu de mercaderies, derivat d'un turisme del qual conserva la carrosseria i que disposa únicament d'una filera de seients.
Qualsevol vehicle automòbil es considera tot terreny si compleix les definicions que indica el punt 4 de l'annex II de la Directiva 92/53.
Vehicle autopropulsat o remolcat, concebut i construït per fer obres o serveis determinats, que, per les seves característiques, està exempt de complir algunes de les condicions tècniques que exigeix aquest Reglament o que ultrapassa permanentment els límits que aquest estableix per a masses o dimensions, així com la maquinària i els remolcs agrícoles.
Vehicle especial autopropulsat, de dos o més eixos, concebut i construït per arrossegar, empènyer, dur-hi o accionar arreus, maquinària o remolcs agrícoles.
Vehicle especial autopropulsat, de dos o més eixos, concebut i construït per portar-hi màquines agrícoles.
Vehicle especial concebut i construït per fer serveis determinats que, per traslladar-lo i maniobrar-hi, ha de ser arrossegat o empès per un tractor de serveis o una màquina de serveis automotora.
S'exceptuen d'aquesta definició els vehicles inclosos a les categories definides a les directives europees 92/61/CEE del Consell, de 30 de juny de 1992, relativa a la recepció dels vehicles de motor de dues o tres rodes, i 2002/24/CE del Parlament Europeu i del Consell, de 18 de març de 2002, relativa a l'homologació dels vehicles de motor de dues o tres rodes.
V ehicle la massa màxima del qual no és superior a 3.500 kg, en què les places de seient i la zona de càrrega no estan situades en un compartiment únic.
Vehicle propulsat almenys per un o més motors elèctrics.
Vehicle elèctric de bateries (BEV)
V ehicle elèctric que utilitza com a sistemes d'emmagatzematge d'energia de propulsió exclusivament bateries elèctriques recarregables des d'una font d'energia elèctrica exterior.
No s'exclou la possibilitat d'incloure, a més, un sistema de frenada regeneratiu que carregui les bateries durant les retencions i frenades.
V ehicle elèctric que, a més de totes les condicions d'un vehicle elèctric de bateries, incorpora també un motor de combustió interna.
Vehicle elèctric de cèl·lules de combustible (FCV)
V ehicle elèctric que utilitza exclusivament energia elèctrica procedent d'una pila de combustible d'hidrogen embarcat.
Vehicle elèctric híbrid de cèl·lules de combustible (FCHV)
V ehicle elèctric de cèl·lules de combustible que equipa, a més, bateries elèctriques recarregables.
V ehicle equipat amb un sistema de propulsió que conté almenys dues categories diferents de convertidors d'energia de propulsió i almenys dues categories diferents de sistemes d'emmagatzematge d'energia de propulsió.
V ehicle propulsat per una combinació de motors de combustió i elèctrics.
V ehicle elèctric híbrid, proveït de bateries que poden ser recarregades d'una font d'energia elèctrica exterior, que a voluntat pot ser propulsat només pel seu(s) motor(s) elèctric(s).
V ehicle propulsat per motor(s) de combustió d'hidrogen.
V ehicle destinat al lloguer sense conductor dedicat al seu ús concatenat i intensiu per un nombre indeterminat d'usuaris dins d'una zona de servei delimitada.
Ha d'estar disponible, en qualsevol moment, per ser utilitzat mitjançant l'ús d'aplicacions mòbils.
No es consideren inclosos en aquesta definició els vehicles destinats al lloguer sense conductor que no es dediquin exclusivament a aquesta modalitat de lloguer.
B. Classificació per criteris de construcció (primer grup de xifres)
Vehicle de dues o tres rodes, proveït d'un motor de cilindrada no superior a 50 cm 3, si és de combustió interna, i amb una velocitat màxima per construcció no superior a 45 km/h.
Automòbil de dues rodes o amb sidecar.
Vehicle de tres rodes amb una caixa o plataforma per transportar-hi coses.
Automòbil diferent de la motocicleta, concebut i construït especialment per transportar-hi persones i amb capacitat igual o inferior a 9 places, inclòs el conductor.
Automòbil concebut i construït per transportar-hi més de 9 persones, incloent-hi el conductor, amb una massa màxima autoritzada que no excedeixi els 3.500 kg.
Automòbil concebut i construït per transportar-hi més de 9 persones, incloent-hi el conductor, amb una massa màxima autoritzada que excedeix els 3.500 kg.
Format per dues seccions rígides unides per una altra d'articulada que les comunica.
Concebut i construït per transportar-hi persones i mercaderies de forma simultània i per separat.
Automòbil destinat a transportar-hi persones amb capacitat per a 10 o més places, incloent-hi el conductor, accionat per un motor elèctric amb presa de corrent per tròlei, que circula per rails.
Pick-up: vehicle la massa màxima del qual no sigui superior a 3.500 kg, en què les places de seient i la zona de càrrega no estan situades en un compartiment únic i l'altura del qual no sigui superior a 2 m.
El que té una cabina amb capacitat de fins a 9 places, no integrada en la resta de la carrosseria, i una massa màxima autoritzada que no excedeix els 3.500 kg.
El que té una cabina amb capacitat de fins a 9 places, no integrada en la resta de la carrosseria, amb una massa màxima autoritzada superior a 3.500 kg i igual o inferior a 12.000 kg.
El que té una cabina amb capacitat de fins a 9 places, no integrada en la resta de la carrosseria, amb una massa màxima autoritzada superior a 12.000 kg.
Automòbil per arrossegar un semiremolc, principalment.
Automòbil destinat a transportar-hi mercaderies, amb la cabina integrada en la resta de la carrosseria i amb una massa màxima autoritzada igual o inferior a 3.500 kg.
Camió amb la cabina integrada en la resta de la carrosseria i amb una massa màxima autoritzada superior a 3.500 kg i igual o inferior a 12.000 kg.
Camió amb la cabina integrada en la resta de la carrosseria i amb una massa màxima autoritzada superior a 12.000 kg.
Vehicle automòbil destinat a serveis o al transport exclusiu de mercaderies, derivat d'un turisme del qual conserva la carrosseria i que disposa únicament d'una filera de seients.
La seva massa màxima autoritzada no excedeix els 750 kg. A l'efecte d'aquesta classificació se n'exclouen els agrícoles.
La seva massa màxima autoritzada és superior a 750 kg i igual o inferior a 3.500 kg. A l'efecte d'aquesta classificació se n'exclouen els agrícoles.
La seva massa màxima autoritzada és superior a 3.500 kg i igual o inferior al 10.000 kg. A l'efecte d'aquesta classificació se n'exclouen els agrícoles.
La seva massa màxima autoritzada excedeix els 10.000 kg. A l'efecte d'aquesta classificació se n'exclouen els agrícoles.
Vehicle especial autopropulsat, de dos o més eixos, concebut i construït per arrossegar o empènyer arreus, maquinària o remolcs agrícoles.
Vehicle especial autopropulsat de dos o més eixos, concebut i construït per portar-hi màquines agrícoles.
Vehicle especial concebut i construït per fer serveis determinats que, per traslladar-lo i maniobrar-hi, ha de ser arrossegat o empès per un tractor o una màquina automotora.
S'exceptuen d'aquesta definició els vehicles inclosos a les categories definides en les directives europees 92/61/CEE del Consell, de 30 de juny de 1992, relativa a la recepció dels vehicles de motor de dues o tres rodes, i 2002/24/CE del Parlament Europeu i del Consell, de 18 de març de 2002, relativa a l'homologació dels vehicles de motor de dues o tres rodes.
C. Classificació per criteris d'utilització
(Instrucció: s'ha d'aplicar aquesta clau quan l'element a classificar no estigui enquadrat en cap de les classificacions següents).
01 Persones amb mobilitat reduïda
Vehicle construït o modificat perquè el condueixi una persona amb algun defecte o incapacitat físics.
Versió d'un tipus de turisme en el qual s'ha augmentat el volum destinat a l'equipatge a fi d'augmentar-ne la capacitat o col·locar-hi una tercera filera de seients.
Automòbil destinat a les pràctiques de conducció.
Vehicle concebut i equipat per al transport urbà i suburbà; els vehicles d'aquesta classe tenen seients i places destinats per a viatgers dempeus i estan condicionats per permetre els desplaçaments dels viatgers per raó de les parades freqüents.
Vehicle concebut i equipat per al transport interurbà; aquests vehicles no disposen de places destinades especialment per a viatgers dempeus, però poden transportar aquest tipus de viatgers en recorreguts curts al passadís de circulació.
Vehicle concebut i equipat per a viatges a gran distància; aquests vehicles estan condicionats de manera que s'assegura la comoditat dels viatgers asseguts, i no transporten viatgers dempeus.
Versió d'un camió equipat especialment per transportar-hi persones fins a un màxim de nou, incloent-hi el conductor.
Vehicle destinat a transportar-hi mercaderies sobre una superfície plana sense proteccions laterals.
Vehicle destinat al transport de mercaderies en un receptacle obert per la part superior.
Els laterals poden ser abatibles o fixos.
Vehicle construït per transportar-hi contenidors mitjançant dispositius expressament adequats per subjectar-los.
Vehicle adaptat especialment per transportar-hi animals vius.
Vehicle adaptat especialment per transportar-hi ampolles o bombones.
Vehicle adaptat especialment per transportar-hi un altre o altres vehicles.
Vehicle concebut especialment per transportar-hi matèries sòlides, pulverulents o granuloses en un dipòsit tancat i amb o sense mitjans auxiliars per carregar-les i descarregar-les.
Vehicle proveït d'un mecanisme que permet portar i/o girar la caixa per fer la descàrrega lateral o posterior.
Camió basculant de construcció molt reforçada, de gran maniobrabilitat i apte per a tot terreny.
Vehicle destinat a transportar-hi càrrega en un grup de recipients fixos amb un sistema de connexió entre ells (vegeu ADR).
Vehicle destinat a transportar-hi mercaderies en un receptacle totalment tancat.
Vehicle destinat a transportar-hi mercaderies en un receptacle totalment tancat, encoixinat o adaptat especialment a l'interior.
Vehicle destinat a transportar-hi persones i/o mercaderies, de caixa tancada reforçada especialment mitjançant un blindatge.
Vehicle la caixa del qual està construïda amb parets aïllants, amb inclusió de portes, plataforma i sostre, les quals permeten els intercanvis de calor entre l'interior i l'exterior de la caixa.
Vehicle isoterm que, amb l'ajuda d'una font de fred, diferent d'un equip mecànic o d'"absorció", permet abaixar la temperatura a l'interior de la caixa i mantenir-la-hi.
Vehicle isoterm proveït d'un dispositiu de producció de fred individual o col·lectiu per a diversos vehicles de transport (grup mecànic de compressió, màquina d'absorció, etc.) que permet abaixar la temperatura a l'interior de la caixa i mantenir-la-hi després de manera permanent en uns valor determinats.
Vehicle isoterm proveït d'un dispositiu de producció de calor que permet elevar la temperatura a l'interior de la caixa i mantenir-la-hi després a un valor pràcticament constant.
Cisterna construïda amb parets aïllants que permeten limitar els intercanvis de calor entre l'interior i l'exterior.
Cisterna isoterma que, amb l'ajuda d'una font de fred, diferent d'un equip mecànic o d'"absorció", permet abaixar la temperatura a l'interior de la cisterna i mantenir-la-hi.
Cisterna isoterma proveïda d'un dispositiu de producció de fred individual o col·lectiu per a diversos vehicles de transport (grup mecànic de compressió, màquina d'absorció, etc.) que permet abaixar la temperatura a l'interior de la cisterna i mantenir-la-hi després de manera permanent en uns valors determinats.
Cisterna isoterma proveïda d'un dispositiu de producció de calor que permet elevar la temperatura a l'interior de la cisterna i mantenir-la-hi després a un valor pràcticament constant.
Vehicle que té una plataforma de càrrega d'altura molt reduïda.
Automòbil dotat de tracció a dos o més eixos, disposat especialment per circular en terrenys difícils, amb transport simultani de persones i mercaderies, la càrrega del qual es pot substituir, eventualment, de forma parcial o total, per persones, mitjançant l'addició de seients, especialment dissenyats per a aquesta finalitat.
Turisme destinat al servei públic de viatgers i proveït d'un aparell taxímetre.
Automòbil destinat al servei públic sense llicència municipal.
Turisme destinat al servei públic de viatgers amb llicència municipal, exclòs el taxi.
Automòbil condicionat per al transport idoni de persones malaltes o accidentades.
Vehicle condicionat per a funcions sanitàries (anàlisi, radioscòpia, urgències, etc.).
Vehicle condicionat especialment per transportar-hi cadàvers.
Vehicle destinat al servei dels cossos de bombers.
Vehicle condicionat especialment per a emissores de ràdio i/o televisió.
Vehicle condicionat per utilitzar-lo com a habitatge.
Vehicle condicionat per transportar-hi eines i peces de recanvi que permeten fer reparacions.
Vehicle adaptat i condicionat de forma permanent per llegir-hi i exposar-hi llibres.
Vehicle adaptat especialment i condicionat de forma permanent per vendre-hi articles.
Vehicle adaptat especialment i condicionat de forma permanent per usar-lo com a exposició o oficines.
Automòbil proveït de dispositius que permeten, en elevar-los parcialment, arrossegar un altre vehicle.
Vehicle proveït de dispositius que permeten elevar càrregues, però no transportar-les.
(No s'hi inclouen els vehicles amb dispositius d'autocàrrega).
Vehicle construït especialment per transportar-hi i tractar-hi deixalles urbanes.
Vehicle construït especialment per transportar-hi elements constitutius del formigó i que permet mesclar-los durant el transport.
Vehicles adaptats per a la maquinària de circ o fires recreatives ambulants.
59 Estació transformadora mòbil
Vehicle dotat d'una bomba d'absorció per netejar pous negres i clavegueres.
Vehicle equipat amb una autobomba de pressió per moure materials fluïdificats.
Vehicle proveït d'una grua petita o forca-plataforma per transportar-hi o elevar-hi càrregues petites en recorreguts especialment curts.
Vehicle per escombrar carreteres i carrers de poblacions.
Vehicle autobomba dissenyat especialment per moure formigó fluid.
Vehicle destinat a fer perforacions profundes a la terra.
Vehicle dissenyat especialment per excavar o rebaixar el terreny, per mitjà d'una cullera d'atac frontal acoblada a una superestructura giratòria en pla horitzontal.
Vehicle dissenyat especialment per excavar o rebaixar el terreny, per mitjà d'una cullera d'atac cap a la màquina, acoblada a una superestructura giratòria en pla horitzontal.
Vehicle dissenyat especialment per rebaixar el terreny i per recollir materials solts, per mitjà d'una cullera d'atac frontal acoblada a una superestructura no giratòria en pla horitzontal.
Vehicle proveït d'una cullera carregadora a la part davantera i d'una altra de retroexcavadora a la part posterior.
Vehicle que s'utilitza per configurar tota mena de perfils i estendre el material arrencat o dipositat.
Si és autopropulsat, és motoanivelladora.
Vehicle dissenyat especialment per compactar sòls i materials per mitjà del pes i la vibració.
Vehicle dissenyat especialment per compactar sòls i materials exclusivament per mitjà del pes.
Vehicle destinat a escampar i estendre betum asfàltic fluïdificat sobre els diversos paviments.
Vehicle usat per traçar línies de senyalització i prescripció al terra.
Vehicle de motor destinat exclusivament a retirar la neu de les calçades i camins.
D. Servei al qual es destinen els vehicles
A efectes del servei al qual es destinen els vehicles, que s'anota en el permís de circulació, els vehicles es classifiquen amb un codi alfanumèric de tres caràcters, indicatiu de l'esmentat servei, de la manera següent:
Caràcter primer, constituït per una lletra:
A. Servei públic: El vehicle s'adscriu a una activitat per a l'exercici de la qual el seu titular necessita autorització de l'Administració.
B. Servei particular: El vehicle s'adscriu a una activitat privada del seu titular.
Caràcters segon i tercer, constituïts per dues xifres:
Sense especificar: El vehicle no exerceix cap dels altres serveis detallats a continuació.
Lloguer amb conductor (autoturisme): vehicle destinat al transport de persones i equipatges amb conductor.
Aprenentatge de la conducció: vehicle destinat a l'exercici de l'ensenyament de la conducció i la realització de proves d'aptitud per a l'obtenció de permisos i llicències de conducció.
Taxi: vehicle adscrit al servei públic de viatgers en vehicle turisme.
Només tenen aquesta consideració els vehicles la capacitat dels quals permeti que simultàniament es puguin transportar fins a un màxim de dos vehicles en plataforma, i un altre mitjançant un dispositiu d'arrossegament, i tinguin l'utillatge corresponent.
Agrícola: vehicle destinat a realitzar tasques agrícoles.
Ambulància: vehicle destinat a realitzar transport de persones malaltes o accidentades.
Funerari: vehicle destinat a realitzar transport de cadàvers.
Obres: vehicle destinat a la realització de tasques en treballs de construcció.
Mercaderies perilloses: vehicle destinat al transport de matèries perilloses, encara que no es realitzi amb caràcter exclusiu.
Transport escolar: vehicle destinat al transport escolar i de menors, encara que no es realitzi amb caràcter exclusiu.
Policia: vehicle destinat als serveis de policia, que prestin les forces i cossos de seguretat.
Bombers: vehicle destinat a ser utilitzat pels bombers per a l'extinció d'incendis.
Protecció civil i salvament: vehicle destinat a realitzar serveis de protecció civil i salvament.
Habitatge: vehicle condicionat per ser utilitzat com a habitatge.
Activitat econòmica: automòbil amb almenys quatre rodes, destinat al transport de mercaderies, la massa màxima autoritzada del qual és igual o inferior a 3.500 kg, que està afectat significativament a una activitat econòmica d'acord amb la normativa tributària.
Recreatiu: vehicle destinat específicament a l'oci.
Mercaderies peribles: vehicle destinat al transport terrestre de productes alimentaris a temperatura regulada, encara que no es realitzi amb caràcter exclusiu.
Vehicle per a fires: vehicle adaptat per a la maquinària de circ o fires recreatives ambulants.
E. Classificació dels vehicles pel seu potencial contaminant
Qualsevol vehicle matriculat en el Registre de vehicles hi ha d'estar classificat en relació amb el seu nivell d'emissions i combustible usat, de conformitat amb les categories creades en aquest annex.
Així mateix, els vehicles que circulin per les vies públiques i no disposin de matrícula espanyola es poden classificar d'acord amb paràmetres idèntics, als efectes d'adequar-ne la circulació a les previsions normatives que emanen de l'autoritat competent.
Categories de classificació ambiental:
Vehicles L, M1, N1, M2, M3, N2 i N3 classificats en el Registre de vehicles com a vehicles elèctrics de bateria (BEV), vehicle elèctric d'autonomia ampliada (REEV), vehicle d'hidrogen (HICEV), vehicle elèctric híbrid endollable (PHEV) amb una autonomia mínima de 40 quilòmetres (cicle NEDC) o vehicles de pila de combustible.
Vehicles M1 i N1, classificats en el Registre de vehicles com a vehicles híbrids endollables amb autonomia <40 km (cicle NEDC), vehicles híbrids no endollables (HEV), vehicles propulsats per gas natural, vehicles propulsats per gas natural comprimit (GNC), o gas liquat del petroli (GLP).
Vehicles M2, M3, N2 i N3 classificats en el Registre de vehicles com a híbrids endollables amb autonomia <40 km, híbrids no endollables (HEV), propulsats per gas natural comprimit (GNC), gas natural liquat (GNL) o gas liquat del petroli (GLP).
Vehicles L classificats en el Registre de vehicles com a vehicles híbrids endollables amb autonomia <40 km (cicle NEDC) i vehicles híbrids no endollables (HEV).
Vehicles M2, M3, N2 i N3 classificats en el Registre de vehicles com a gasolina Euro VI/6 o dièsel Euro VI/6.
Qualsevol vehicle de motor que per la seva classificació en el Registre de vehicles no compleix les condicions o els requisits per a l'obtenció de la classificació 0 emissions, ECO, C o B.
Retrovisor: dispositiu que permet, en el camp de visió definit a la reglamentació vigent que es reconeix a l'annex 1, una visibilitat clara cap enrere i cap als costats del vehicle; se n'exceptuen els dispositius complexos, com ara els periscopis.
Retrovisor interior: retrovisor instal·lat a l'interior de l'habitacle.
Retrovisor exterior: retrovisor muntat sobre un element de la superfície exterior de l'habitacle.
Classe de retrovisor: conjunt dels dispositius que tenen una o diverses característiques o funcions comunes.
Es classifiquen d'aquesta manera:
Classe I: retrovisor interior amb el camp de visió que s'especifica a la reglamentació vigent.
Classe II i III: retrovisors exteriors principals amb el camp de visió que s'especifica a la reglamentació vigent.
La classe II està destinada a les categories de vehicles M2, M3, N2, N3, tractors agrícoles i altres vehicles especials.
La classe III està destinada a les categories de vehicles M1 i N1.
Classe IV: retrovisors exteriors gran angular amb el camp de visió que s'especifica a la reglamentació vigent.
Classe V: retrovisors exteriors de proximitat amb el camp de visió que s'especifica a la reglamentació vigent.
Classe L: retrovisors exteriors principals amb el camp de visió que s'especifica a la reglamentació vigent.
La classe L està destinada a les següents categories de vehicles: ciclomotors de dues i tres rodes, motocicletes, motocicletes amb sidecar, vehicles de tres rodes i quadricicles.
Per als vehicles de les categories M i N, els camps de visió especificats a la reglamentació vigent s'han de proveir del nombre mínim de retrovisors obligatoris i del nombre màxim de retrovisors opcionals que s'indica en aquesta taula:
Tot vehicle ha d'estar construït i/o equipat de manera que ofereixi en tota la seva amplada una protecció eficaç contra l'encast dels vehicles de les categories M1 i N1 que xoquin per la part del darrere.
Segons la categoria del vehicle, es considera que aquesta protecció és eficaç:
Quan el vehicle estigui equipat amb un dispositiu antiencast posterior que respongui, en dimensions i resistència a la deformació, al que estableix la reglamentació vigent recollida a l'annex I.
Quan la forma i les característiques de la part posterior del vehicle responguin, en dimensions i resistència a la deformació, al que estableix la reglamentació vigent recollida a l'annex I.
Quan la forma de la part posterior del vehicle s'adapti al que estableix la reglamentació que recull l'annex I, o quan l'alçària de sota de la part posterior del vehicle en buit no sobrepassi els 550 mm, en una amplada que no ha de ser inferior en més de 100 mm de cada costat a la de l'eix posterior (sense tenir en compte la deformació dels pneumàtics en la proximitat del terra).
Quan es compleixi el que indica l'apartat 2.1.1.
Queden exempts del que s'ha indicat anteriorment, quant a la protecció posterior antiencast:
Vehicles en els quals l'existència d'una protecció posterior antiencast sigui incompatible amb la utilització (cal fer-ho constar a la seva documentació).
Els tractors agrícoles, remolcs agrícoles i la resta de maquinària agrícola.
El càlcul de la potència fiscal dels motors dels vehicles de motor, indicat en cavalls de vapor fiscals (CVF), s'efectua aplicant les fórmules següents:
a ) Per als motors d'explosió o de combustió interna de quatre temps:
b ) Per als motors d'explosió o de combustió interna de dos temps:
A les fórmules (1) i (2) es representa per:
D = el diàmetre del cilindre en centímetres.
R = el recorregut del pistó en centímetres.
N = el nombre de cilindres de què consta el motor.
c ) Per als motors d'explosió rotatius:
La potència efectiva Pe que s'utilitza a les fórmules (3) i (4), expressada en quilowatts (kW), és la que determini el laboratori oficial que el Ministeri d'Indústria i Energia designi aplicant els mètodes d'assaig que aquest Ministeri estableixi.
En qualsevol cas, la potència fiscal del motor que cal consignar a la targeta d'inspecció tècnica o al certificat de característiques del vehicle és la que resulti d'aplicar la fórmula corresponent, segons el tipus del motor, expressada amb dues xifres decimals aproximada per defecte.
Aquest annex té per objecte establir els requisits mínims que han de complir els diferents dispositius de protecció d'un eventual desplaçament de la càrrega, així com els assajos que s'han d'efectuar per determinar la seva idoneïtat quant a l'assegurament de la càrrega.
Les disposicions aquí indicades s'apliquen als dispositius de protecció d'un desplaçament eventual de la càrrega i d'assegurament d'aquesta que s'han d'instal·lar en vehicles el pla de càrrega dels quals estigui directament limitat per una fila de seients.
Ancoratges per a dispositius d'amarratge o, simplement, punts d'amarratge
Són els punts de fixació en el vehicle (per exemple: anelles, ganxos, reforços de rosca, etc.) que serveixen per fixar dispositius d'amarratge.
Són els dispositius que permeten assegurar la càrrega en el vehicle (cintes, cables, etc.); la seva instal·lació depèn del tipus de càrrega que manipuli l'usuari.
Preinstal·lació o ancoratges o fixacions per als dispositius de retenció.
Són els punts de fixació en el vehicle (reforços de rosca, anelles, ganxos, reblons, etc.) que serveixen per fixar els dispositius de retenció.
És el dispositiu (per exemple: xarxa, reixa, barres) que està situat darrere dels seients que limiten directament amb el pla de càrrega i que separa totalment o parcialment la zona de passatgers de l'espai de càrrega per protegir-los d'un eventual desplaçament de la càrrega.
El seient assumeix parcialment la funció de retenció quan el dispositiu de retenció asseguri únicament la zona situada per damunt del seient.
Requisits mínims que s'han de complir:
Ancoratges per a dispositius d'amarratge o simplement punts d'amarratge de la càrrega
Els vehicles han d'estar equipats a l'espai destinat a la càrrega amb almenys 4 punts d'amarratge.
Els punts d'amarratge s'han de col·locar de dos en dos al llarg dels dos costats de la superfície de càrrega.
Quan la longitud de l'espai destinat a la càrrega sigui inferior a 700 mm, n'hi ha prou amb dos punts d'amarratge.
A l'efecte del que assenyala el paràgraf anterior, la longitud de l'espai destinat a la càrrega s'ha de mesurar situant-lo en la posició més endarrerida i amb el respatller inclinat cap enrere 14° sobre la vertical.
La longitud de l'espai destinat a la càrrega s'ha de mesurar, en les condicions esmentades anteriorment, sobre la intersecció del pla longitudinal que conté l'eix longitudinal mitjà del seient del conductor, amb el pla horitzontal situat 200 mm per damunt de la plataforma de càrrega.
La distància fins al contorn exterior del pla de càrrega ha de ser tan curta com sigui possible.
La distància longitudinal entre dos punts d'amarratge contigus no ha de ser superior a 1,2 m.
Si hi ha raons tècniques que ho justifiquin, aquesta distància pot ampliar-se a 1,5 m.
Els punts d'amarratge han de suportar durant almenys 3 minuts les forces de l'assaig realitzat segons l'apartat 4.1.
S'admeten deformacions permanents sempre que es mantingui la funció de punt d'amarratge.
Si el punt d'amarratge es compon d'una anella, el diàmetre interior útil ha de ser ≥ 20 mm. Si s'utilitzen anelles de menor diàmetre útil, el fabricant ha d'aportar els elements d'unió apropiats.
Si el punt d'amarratge es compon d'una unió per rosca, el fabricant ha d'aportar els elements d'unió apropiats.
Ancoratges o fixacions per a dispositius de retenció
Els vehicles N1 destinats a transportar-hi mercaderies han d'estar proveïts en el pla vertical transversal, rere el respatller que limita amb el pla de càrrega, d'un nombre suficient d'ancoratges per fixar el dispositiu de retenció de manera que compleixin durant almenys 10 segons l'assaig que estableix l'apartat 4.2.
Els vehicles que incorporin en origen un dispositiu de retenció han de complir únicament els assajos de l'apartat 4.3 o 4.4.
Els punts d'ancoratge o fixacions s'han de distribuir convenientment al llarg del contorn del pla vertical transversal que separa l'espai destinat a la càrrega del de passatgers.
El fabricant ha d'indicar els elements d'unió apropiats per a l'ancoratge o la fixació quan no s'hi incorpori el dispositiu de retenció.
Dispositius de retenció parcial:
Els vehicles mixtos adaptables poden dur instal·lat opcionalment un dispositiu de retenció que protegeixi els passatgers d'un desplaçament eventual de la càrrega a la zona situada per damunt del respatller.
En els dispositius de retenció flexibles la deformació màxima cap endavant produïda per l'element de prova no pot ultrapassar els 300 mm mesurats des del pla transversal vertical fins a l'eix longitudinal del vehicle que passa per la vora posterior del respatller en la seva posició de construcció.
En el cas de dispositius de retenció rígids es permeten deformacions just fins a l'aparició d'esquerdes a la superfície.
Les proves dels dispositius de retenció parcial destinats a vehicles equipats amb reposacaps en els seients posteriors s'han de dur a terme amb els reposacaps muntats.
Els vehicles N1 destinats a transportar-hi mercaderies de qualsevol longitud de pla de càrrega poden dur instal·lat opcionalment un dispositiu de retenció que protegeixi els passatgers en una àrea que, en amplada, cobreixi com a mínim 544 mm per cada respatller de seient posterior i, en altura, des del pla de càrrega fins al sostre.
La separació entre el dispositiu de retenció i la carrosseria no ha d'excedir els 40 mm.
Durant la realització de la prova descrita a l'apartat 4.3, l'element de prova ha de romandre retingut a l'àrea de la zona de protecció.
Es permet una deformació permanent màxima de 300 mm en el dispositiu de pressió sempre que aquesta deformació no generi arestes vives que puguin produir lesions als ocupants.
En el cas de dispositius de protecció de reixeta, malla o xarxa, l'entramat d'aquestes no pot deixar passar una barra de prova de 50 mm × 10 mm.
S'escull arbitràriament un punt d'amarratge en el vehicle.
Se sotmet el punt d'amarratge a una força de tracció de 250 daN i en un angle d'aplicació no superior a 15° respecte a la vertical.
El punt d'amarratge ha de suportar l'esforç especificat en el punt anterior durant almenys 3 minuts.
Ancoratges per a dispositius de retenció
Està compost per una placa de forma rectangular de dimensions iguals a 3/4 de l'alçària útil de càrrega × 2/3 de l'amplada útil de càrrega × un gruix proporcional a la càrrega a aplicar, muntada sobre coixinets de rodolament recolzats adequadament sobre el sòl de càrrega del vehicle per evitar friccions i que permeti l'aplicació d'una força F; la placa esmentada s'ha de recolzar sobre la part posterior d'una mampara seleccionada pel fabricant del vehicle dins del ventall de mampares disponibles per aquest.
La placa rectangular s'ha de dissenyar de manera que es pugui aplicar en el seu centre geomètric la força F.
Es fa lliscar i recolzar la placa sobre la mampara seleccionada i s'aplica sobre el centre geomètric de la placa una força F durant 10 segons en sentit longitudinal i horitzontal cap endavant.
La força F exercida es calcula segons les fórmules:
Forces màximes d'aplicació: 10.000 N i 5.000 N, respectivament.
F= 0,6 × Q × 9.81 en l'assaig d'ancoratges per a dispositius de retenció total,
F= 0,6 × Q/2 × 9.81 en l'assaig d'ancoratges per a dispositius de retenció parcial,
Després de l'assaig s'admeten deformacions permanents dels ancoratges sempre que segueixin acomplint la seva funció.
Com a alternativa a aquest assaig es poden fer els assajos segons els apartats 4.3 i 4.4.
Dispositiu de retenció parcial (per damunt del respatller)
Prova de càrrega per unitat de superfície
Ha de ser un dispositiu tal que la superfície que hagi d'entrar en contacte amb el dispositiu de retenció parcial (objecte de l'assaig) sigui plana i de secció quadrada de 50 mm de costat, amb unes arestes que no tinguin un radi superior a 0,5 mm.
b ) Procediment de l'assaig (prova de càrrega per unitat de superfície)
Es col·loca, en qualsevol punt del dispositiu de retenció parcial, un element de prova tal com el descriu la lletra a anterior.
S'exerceix una força de compressió F a través de l'extrem de l'element de prova en sentit longitudinal i horitzontal.
Si el dispositiu de retenció consta d'una reixeta, l'element de prova ha de fer contacte en el punt d'intersecció que forma la reixeta.
La força F exercida s'ha d'aplicar durant almenys 10 segons i es calcula per mitjà de la fórmula següent:
Com a alternativa a la prova per unitat de superfície de l'apartat 4.3.1, els vehicles equipats amb un dispositiu de retenció parcial poden ser sotmesos a l'assaig següent:
Cos rígid resistent a la pressió amb centre de gravetat al centre geomètric i amb les característiques següents:
b ) Procediment d'assaig (veure figura 1 per a la disposició dels elements de prova)
L'assaig s'ha de fer amb l'interior d'una carrosseria representativa del vehicle a assajar, en la qual s'han muntat els seients del darrere (coixins i respatller) amb els elements de fixació i bloqueig previstos pel fabricant del vehicle, així com amb el dispositiu de retenció instal·lat d'acord amb les instruccions del fabricant del dispositiu i fixat amb els elements definits pel fabricant del vehicle.
b.1) S'utilitzen dos elements de prova dels descrits en la lletra a.1 i es col·loquen (veure figura 1) recolzats sobre la base de l'espai de càrrega (sense cap tipus de fixació).
Els elements de prova s'han d'ubicar en amplada simètricament respecte a l'eix longitudinal mitjà del vehicle de manera que deixin entre ells un forat de 50 mm i en longitud estiguin a una distància de 200 mm de la part més sortint del respatller del seient.
b.2) L'element de prova descrit en la lletra a.2 s'ha de recolzar sobre un fons intermedi fixat sòlidament a la carrosseria de manera que el centre de gravetat de l'element de prova esmentat estigui situat centralment entre la vora superior del respatller (sense tenir en compte els reposacaps) i el revestiment interior del sostre.
L'element de prova s'ha de col·locar centrat respecte de l'eix longitudinal central del vehicle i en posició apaïsada, en contacte amb el dispositiu de retenció.
Una vegada col·locat l'element de prova sobre la carrosseria a assajar d'acord amb el que indica la lletra b, s'ha d'accelerar la dita carrosseria sobre un carro d'assaig en sentit contrari al de la marxa, segons mostra la figura 2.
Aquest assaig es correspon amb una velocitat d'impacte del vehicle d'entre 30 i 32 km/h.
És el mateix que s'ha descrit a la lletra a de l'apartat 4.3 i amb les mateixes condicions d'execució.
La fórmula per calcular la força F exercida és la següent en aquest cas:
Element de prova per als ancoratges de dispositius de retenció
Els vehicles han d'estar equipats amb pneumàtics de les dimensions i característiques previstes pel fabricant en l'homologació del vehicle, o els seus equivalents, segons el que disposa la reglamentació vigent que els sigui aplicable recollida a l'annex I.
Els pneumàtics dels vehicles compresos en les categories M1, N1, O1 i O2 han de presentar, durant tota la seva utilització en les vies públiques, una profunditat en les ranures principals de la banda de rodolament que, com a mínim, sigui d'1,6 mm.
S'entenen com a ranures principals les ranures amples situades a la zona central de la banda de rodolament que cobreix prop de les tres quartes parts de l'amplada de la banda.
Queden exclosos de l'àmbit d'aplicació de l'apartat anterior els vehicles històrics equipats originalment amb pneumàtics o cobertes d'altres tipus que, quan eren nous, tenien ranures d'una profunditat inferior a 1,6 mm, sempre que aquests vehicles estiguin equipats amb els pneumàtics esmentats, que s'utilitzin en condicions excepcionals i que no s'utilitzin mai o gairebé mai en la via pública.
Els pneumàtics homologats d'acord amb el Reglament ECE núm. 30 o la Directiva 92/23/CEE que equipen vehicles de turisme i els seus remolcs han de tenir indicadors de desgast.
Serveixen per indicar que les ranures principals de la banda de rodolament han assolit la profunditat mínima de dibuix indicada a l'apartat 2.
Condicions mínimes d'utilització dels pneumàtics
Els pneumàtics, nous o recautxutats, que equipen els vehicles han de conservar sempre les inscripcions reglamentàries i, a més, no han de presentar bòfegues, deformacions anormals, trencaments o altres signes que evidenciïn que s'ha desadherit alguna capa o la banda de rodolament.
Així mateix, no han de presentar cables al descobert, esquerdes o símptomes de trencament o dislocació de la carcassa.
El redibuix dels pneumàtics no està permès, excepte en els pneumàtics que equipin vehicles de més de 3,5 tones de pes màxim autoritzat i que vagin marcats amb la paraula Regroovable o el símbol U, segons el que disposa la reglamentació vigent que els sigui aplicable recollida a l'annex I.
Si els pneumàtics tenen claus, com els usats en paviments amb gel, han de tenir els cantells arrodonits i no poden sobresortir de la superfície més de dos mil·límetres.
Si s'utilitzen pneumàtics especials de neu, han d'anar marcats amb la inscripció M + S, MS o M & S, i han de tenir una capacitat de velocitat igual o superior a la velocitat màxima prevista per al vehicle, o bé no inferior a 160 km/h si la velocitat màxima del vehicle és superior a aquesta.
La pressió d'inflament dels pneumàtics s'ha de revisar regularment, amb manòmetres d'ús privat o públic, degudament homologats i verificats segons la reglamentació vigent que els sigui aplicable recollida a l'annex I.
Dispositiu de frenada: el conjunt dels òrgans que tenen la funció de disminuir o anul·lar progressivament la velocitat del vehicle en marxa, o mantenir-lo immòbil si ja està aturat.
El dispositiu es compon del comandament, la transmissió i el fre pròpiament dit.
Funcions del dispositiu de frenada:
Frenada de servei: permet controlar el moviment del vehicle i aturar-lo d'una manera segura, ràpida i eficaç, siguin quines siguin les condicions de velocitat i de càrrega i per a qualsevol pendent ascendent o descendent en què es trobi el vehicle.
Frenada de socors: permet aturar el vehicle en una distància raonable en cas de fallada del fre de servei.
Frenada d'estacionament: permet mantenir el vehicle immòbil en un pendent ascendent o descendent, fins i tot en absència del conductor; aleshores es mantenen els elements actius en posició de serratge per mitjà d'un dispositiu d'acció purament mecànica.
Frenada contínua: la frenada sobre els conjunts de vehicles obtinguda per mitjà d'una instal·lació amb les característiques següents:
L'energia utilitzada per a la frenada dels vehicles que constitueixen el conjunt la proporciona la mateixa font d'energia (que pot ser la força muscular del conductor).
Frenada semicontínua: la frenada sobre els conjunts de vehicles obtinguda per mitjà d'una instal·lació amb les característiques següents:
L'energia utilitzada per a la frenada dels vehicles que constitueixen el conjunt la proporcionen dues fonts d'energia independents (una de les quals pot ser la força muscular del conductor).
Frenada automàtica: la frenada del remolc o dels remolcs que actua automàticament en cas d'una separació dels elements del conjunt de vehicles acoblats, inclòs el cas d'una ruptura de l'enganxall, sense que s'anul·li l'eficàcia de frenada de la resta del conjunt.
Frenada per inèrcia. és la frenada realitzada utilitzant les forces que provoca l'acostament del vehicle remolcat al tractor.
Frenada graduable: una frenada durant la qual, a l'interior del camp de funcionament normal del dispositiu, tant durant l'aplicació com durant la desaplicació dels frens:
El conductor pot, en cada instant, augmentar o disminuir la força de frenada per acció del comandament.
La força de frenada varia de la mateixa forma que l'acció sobre el comandament.
És possible fer fàcilment un reglatge prou precís de la força de frenada.
Categories de vehicles i tipus de funció de frenada que han de dur
Tara: massa del vehicle, amb el seu equip fix autoritzat, sense personal de servei, passatgers ni càrrega, i amb la seva dotació completa d'aigua, combustible, lubricant, recanvis, eines i accessoris necessaris.
Massa en ordre de marxa: resultat de sumar a la tara la massa estàndard del conductor de 75 kg, i, per als autobusos i autocars, la massa de l'acompanyant de 75 kg si en porta.
Massa en càrrega: massa efectiva del vehicle i de la seva càrrega, inclosa la massa del personal de servei i dels passatgers.
Massa per eix: la que gravita sobre el terra, transmesa per la totalitat de les rodes acoblades a l'eix.
Dimensions màximes autoritzades: les dimensions màximes per a la utilització d'un vehicle establertes en aquest annex.
Totes les dimensions màximes autoritzades que s'especifiquen en aquest annex s'han de mesurar d'acord amb l'annex I de la Directiva 70/156/CEE, sense tolerància positiva.
Massa màxima autoritzada (MMA): massa màxima per a la utilització d'un vehicle amb càrrega en circulació per les vies públiques.
Massa màxima tècnicament admissible: massa màxima del vehicle basada en la seva construcció i especificada pel fabricant.
Massa màxima autoritzada per eix: la massa màxima d'un eix o grup d'eixos amb càrrega per a la utilització en circulació per les vies públiques.
Massa màxima per eix tècnicament admissible: massa màxima per eix basada en la seva construcció i especificada pel fabricant.
Massa remolcable màxima autoritzada: massa autoritzada màxima d'un remolc o semiremolc destinat a ser enganxat al vehicle de motor i fins a la qual pot matricular-se o posar-se en servei el vehicle.
En el cas d'un remolc d'eix central o semiremolc, la massa remolcable màxima autoritzada és la massa real màxima del remolc menys la seva càrrega real vertical sobre el punt d'acoblament, és a dir, la massa corresponent a la càrrega suportada pels eixos del remolc.
Massa remolcable màxima tècnicament admissible: massa remolcable màxima basada en la seva construcció i especificada pel fabricant.
Massa màxima tècnicament admissible del conjunt: suma de les masses del vehicle de motor carregat i del remolc arrossegat carregat, basades en la construcció del vehicle de motor i especificades pel fabricant.
Massa màxima autoritzada del conjunt: suma de les masses del vehicle de motor carregat i del remolc arrossegat carregat per ser utilitzat a les vies públiques.
Càrrega vertical màxima tècnicament admissible sobre l'acoblament: càrrega màxima sobre l'acoblament establerta en la concepció del vehicle de motor i/o de l'acoblament i especificada pel fabricant.
Càrrega indivisible: càrrega que, per transportar-se per carretera, no pot dividir-se en dues o més càrregues sense cost o risc innecessari de danys i que, a causa de les seves dimensions o massa, no pot ser transportada per un vehicle de motor, remolc, tren de carretera o vehicle articulat que s'ajusti en tots els sentits a les disposicions d'aquest Reglament.
Es considera també càrrega indivisible la constituïda per diversos elements de la mateixa naturalesa i destinats al mateix fi, amb dimensions idèntiques o diferents, dels quals una o dues de les dimensions de l'element més gran del conjunt excedeixen les dimensions màximes establertes en la reglamentació respectiva.
Suspensió pneumàtica: una suspensió es considera pneumàtica si almenys el 75 % de l'efecte elàstic és degut a un dispositiu pneumàtic.
Suspensió equivalent o suspensió pneumàtica reconeguda: sistema de suspensió per a eixos motors no dirigits que acompleix els requisits que estableix la reglamentació vigent recollida a l'annex I.
Dispositiu d'elevació de l'eix: dispositiu permanent muntat en un vehicle a fi de reduir o incrementar la càrrega sobre l'eix o els eixos segons les condicions de càrrega del vehicle,
1. bé aixecant completament les rodes del terra/baixant-les del terra,
2. bé sense aixecar les rodes del terra (per exemple, en el cas de sistemes de suspensió pneumàtica o altres sistemes),
per tal de reduir el desgast dels pneumàtics quan el vehicle no estigui completament carregat, o per facilitar l'arrencada (inici de la marxa) sobre un terreny relliscós als vehicles de motor o conjunts de vehicles, incrementant la càrrega sobre l'eix motor.
Eix retràctil: eix que pot elevar-se o abaixar-se mitjançant el dispositiu d'elevació de l'eix, tal com s'esmenta al número 1 de l'apartat 1.18.
Eix descarregable: eix sobre el qual pot variar-se la càrrega sense que l'eix estigui aixecat, mitjançant el dispositiu d'elevació de l'eix, tal com s'esmenta al número 2 de l'apartat 1.18.
Grup d'eixos: els eixos que formen part d'un bogi.
En el cas de dos eixos, el grup es denomina tàndem, i tàndem triaxial en el cas de tres eixos.
Convencionalment, es considera que un sol eix és un grup d'un eix.
Configuració euromodular: conjunt de vehicles amb més de 6 línies d'eixos, els mòduls dels quals separadament no superen els límits màxims de masses i dimensions establertes en aquest annex per al tipus de vehicle que correspongui.*
Combustibles alternatius: els combustibles o fonts d'energia que serveixen, almenys en part, de substitut a les fonts d'energia fòssil per als transports i que poden contribuir a la descarbonització d'aquests últims i a millorar el comportament mediambiental del sector del transport.
a ) L'electricitat consumida en tots els tipus de vehicles elèctrics,
c ) els biocarburants, tal com els defineix l'article 2, punt 2, del Reial decret 1597/2011, de 4 de novembre, pel qual es regulen els criteris de sostenibilitat dels biocarburants i biolíquids, el Sistema Nacional de Verificació de la Sostenibilitat i el doble valor d'alguns biocarburants a efectes del seu còmput,
d ) els combustibles sintètics i parafínics,
g ) l'energia mecànica procedent d'emmagatzematge a bord/de fonts a bord, inclosa la calor residual.
Vehicle de combustible alternatiu: un vehicle de motor alimentat totalment o parcialment per un combustible alternatiu i que ha estat degudament homologat.
Operació de transport intermodal: tenen aquesta consideració:
a ) les operacions de transport combinat definides a l'article 1 de l'Ordre de 30 de setembre de 1993, per la qual s'estableixen normes especials per a determinats transports combinats de mercaderies entre estats membres de la CEE, destinades al transport d'un o diversos contenidors o caixes mòbils, amb una longitud màxima total de fins a 45 peus, o
b ) les operacions de transport destinades al transport d'un o diversos contenidors o caixes mòbils, amb una longitud màxima total de fins a 45 peus, que recorrin al transport per la via navegable o un recorregut marítim, sempre que el tram per carretera inicial o final no excedeixi els 150 km en el territori de la Unió.
Es pot superar la distància indicada de 150 km per tal d'arribar a la terminal de transport adequada més pròxima per al servei previst, en el cas de vehicles articulats de 5 o 6 eixos, formats per un vehicle motor de 2 eixos i amb semiremolc de 3 eixos, o per un vehicle motor de 3 eixos i semiremolc de 2 o 3 eixos.
Per a les operacions de transport intermodal, la terminal de transport adequada més pròxima que presti un servei pot estar situada en un Estat membre diferent de l'Estat membre en què el carregament hagi estat carregat o descarregat.
De vehicles amb rodes pneumàtiques o d'elasticitat similar que exerceixin sobre el paviment una pressió superior a 9 quilograms per centímetre quadrat de superfície bruta de recolzament.
S'assimilen a aquests vehicles els denominats erugues les superfícies de contacte amb el terra dels quals siguin planes i no presentin sortints i els que s'esmenten en el paràgraf segon de l'apartat 5.1 de l'article 12 d'aquest Reglament.
De vehicles de tracció animal proveïts de rodes no pneumàtiques o d'elasticitat similar, amb massa en càrrega que sobrepassi els 150 quilograms per centímetre d'amplada de banda de rodolament.
De vehicles en què els pneumàtics suportin càrregues superiors a les que determinin les seves normes de seguretat (en funció dels seus índexs de càrrega i velocitat màxima del vehicle).
De vehicles amb masses per eix que excedeixin els límits indicats a la taula 1 d'aquest annex.
De vehicles amb massa màxima autoritzada superior als límits indicats a la taula 2 d'aquest annex.
Dels trens de carretera en els quals la distància entre l'eix posterior del vehicle motor i el davanter del remolc sigui inferior a 3,00 metres.
De vehicles o conjunts de vehicles en els quals la massa suportada per l'eix motor o els eixos motors sigui inferior al 25 % de la massa total en càrrega del vehicle o conjunt de vehicles.
De vehicles de motor de 4 eixos amb una massa màxima autoritzada en tones que sigui superior a 5 vegades la distància en metres compresa entre els centres dels eixos extrems del vehicle.
Masses per eix màximes permeses
La càrrega no ha de comprometre l'estabilitat del vehicle, perjudicar les obres i plantacions de la via ni esdevenir un obstacle per al seu pas sota els ponts, viaductes o instal·lacions aèries.
Tot vehicle de motor i tot conjunt de vehicles han de ser capaços de descriure pels dos costats una trajectòria circular completa de 360° dins d'una àrea definida per dos cercles concèntrics els radis exterior i interior dels quals siguin respectivament de 12,50 metres i de 5,30 metres, sense que cap dels punts extrems exteriors del vehicle es projectin fora de les circumferències dels cercles.
Quan el vehicle estigui aturat s'ha de determinar, traçant una recta al terra, un pla vertical tangent respecte del costat del vehicle orientat cap a l'exterior del cercle.
En el cas d'un autobús articulat, les dues parts rígides han d'alinear-se amb aquest pla.
Quan, en maniobrar en línia recta, l'autobús entri a la superfície circular descrita en el punt 3.3.2, cap part de l'autobús podrà ultrapassar en més de 0,60 m el pla vertical esmentat.
Requisits addicionals per als vehicles de les categories M2, M3 i N.
Quan el vehicle avanci cap a un costat o l'altre seguint el cercle de 12,5 metres de radi, cap part d'aquest pot excedir el pla vertical esmentat en més de 0,8 metres, en el cas d'un vehicle rígid, ni en més d'1,2 metres en el cas d'un vehicle articulat de les categories M2 o M3.
Per als vehicles dotats d'un dispositiu d'elevació d'eix, aquest requisit és així mateix aplicable amb l'eix o els eixos en posició elevada.
Per als vehicles de la categoria N amb eixos retràctils o descarregables en posició elevada, el valor de 0,8 metres s'ha de substituir pel d'1,0 metres.
L'amplada de circulació dels vehicles especials indicats a continuació, que és la que ha de regir amb caràcter general en aquest Reglament, es determina de la manera següent:
Per als tractors agrícoles, portadors, motocultors, camions agrícoles i els seus remolcs, l'amplada de circulació és la del vehicle parat, inclosa la càrrega si s'escau.
Per als estris, ormejos i altres equips agrícoles muntats, suspesos o semisuspesos en tractors o motocultors, l'amplada de circulació és la de l'equip parat, disminuïda en la distància en què la part dreta sobresurti lateralment de la cara més externa de les rodes del mateix costat del vehicle que les transporti o arrossegui, amb un màxim a descomptar de 0,5 metres.
Per a les màquines agrícoles, l'amplada de circulació és la de la màquina parada, disminuïda en 0,5 m, si bé aquesta disminució no s'aplica a les màquines que, disposant d'elements abatibles o desmuntables, no els portin recollits o desmuntats.
Per a la resta de màquines, l'amplada de circulació és la de la màquina parada.
Per als conjunts d'aquests vehicles, la seva amplada de circulació és la més gran de totes les individuals després de ser determinades com en els apartats 3.3.1, 3.3.2, 3.3.3 i/o 3.3.4.
La massa màxima remolcable, per a remolc, d'un vehicle de les categories M i N no pot superar:
La massa màxima remolcable tècnicament admissible basada en la construcció del vehicle i/o la resistència de l'enganxall si s'escau.
Per arrossegar remolcs sense fre: la meitat de la tara del vehicle tractor, incrementada 75 kg, sense excedir en cap cas els 750 kg.
Per arrossegar remolcs amb només fre d'inèrcia: la massa màxima autoritzada del vehicle tractor (1,5 vegades la MMA si el vehicle de motor és tot terreny), sense excedir en cap cas els 3.500 kg.
Per arrossegar remolcs amb fre continu:
Si el vehicle de motor és de categoria M, igual que en l'apartat 4.1.2.2.
Si el vehicle de motor és de categoria N:
Categoria N1: igual que en l'apartat 4.1.2.2.
Categoria N2 i N3: 1,5 vegades la MMA del vehicle tractor.
Càrrega vertical sobre l'acoblament dels vehicles de motor:
En el cas de remolcs d'eix central, la càrrega vertical màxima autoritzada sobre l'acoblament del vehicle tractor, transmesa a través del dispositiu de tracció del remolc (quan la seva càrrega estigui uniformement distribuïda), no pot superar el menor dels valors següents: 10 % de la massa màxima del remolc o 1.000 kg. Aquesta càrrega vertical s'ha de tenir en compte per determinar la massa màxima autoritzada del vehicle tractor i del seu eix o eixos del darrere.
Masses màximes del conjunt tractor més remolc (MMC):
La massa màxima d'un vehicle tractor, per formar un conjunt amb remolc, ha de ser com a màxim:
Aquest valor pot estar limitat pels valors següents:
Massa màxima del conjunt legalment admissible, quan sigui procedent.
Masses màximes del conjunt tractor més semiremolc:
Les MMA total i per eixos no han d'ultrapassar els respectius valors límits, que estan condicionats per la posició de la cinquena roda; tampoc no s'ha d'ultrapassar la MMC.
La MMC d'un vehicle tractor, per formar un conjunt amb un semiremolc, pot estar limitada pels valors següents:
Massa màxima del conjunt legalment admissible.
La formació i circulació de vehicles especials agrícoles s'ha d'ajustar al que segueix:
Sempre que l'enganxall del vehicle tractor formi un parell compatible amb el del remolcat, i llevat de les altres limitacions i prohibicions contingudes a l'apartat 5.2, poden arrossegar, fins als límits assenyalats en l'apartat 5.4:
a ) Els tractors agrícoles i portadors, qualsevol mena de remolc agrícola, màquina agrícola remolcada i ormeig.
b ) Els motocultors, qualsevol mena de remolc agrícola, màquina agrícola remolcada d'un eix i ormeig.
c ) Les màquines equiparades a motocultor, els remolcs agrícoles i màquines agrícoles remolcades d'un eix amb els quals formin un equip de treball i així consti en el certificat de característiques de la màquina tractora.
d ) Les màquines agrícoles automotores, els remolcs agrícoles i les màquines agrícoles remolcades, amb els quals formin un equip de treball i així consti en el certificat de característiques de la màquina tractora.
Quan no tinguin frens, els motocultors i màquines equiparades no podran arrossegar cap remolc, semiremolc o màquina remolcada que, així mateix, no tingui frens, en tingui d'inèrcia o en tingui d'altres de no accionables des del lloc de conducció.
A l'efecte d'aquest annex, es considera com una sola unitat remolcada el conjunt format per una màquina i un remolc agrícola o per dues màquines que siguin arrossegades per un tractor quan formin un equip de treball i així consti en el certificat de característiques de la màquina principal.
Les relacions màximes autoritzades entre la massa en càrrega dels vehicles remolcats i la massa en buit dels vehicles que els arrosseguin a què es refereix l'apartat 5.1 són les indicades en la taula 4.
Sobre les relacions màximes fixades en la taula 4 de caràcter general, prevalen, a més de les indicades en els incisos anteriors:
a ) Les relacions de masses més estrictes que figurin en els certificats de característiques dels vehicles tractors i dels remolcs.
b ) Les relacions de masses que figurin en les targetes de compatibilitat dels conjunts que circulin a la seva empara.
La massa màxima remolcable de vehicles especials agrícoles, per a remolcs agrícoles i les màquines agrícoles remolcades, no pot superar:
La massa màxima remolcable tècnicament admissible declarada pel seu fabricant, basada en la seva construcció.
Per arrossegar remolcs sense fre: la massa màxima autoritzada no pot excedir en cap cas els 1.500 kg, excepte per a les màquines agrícoles remolcades, que el límit és de 3.000 kg, i per als remolcs de barres de tall, que poden estar mancats de fre de servei.
Per arrossegar remolcs només amb fre d'inèrcia: la massa màxima autoritzada no pot excedir els 6.000 kg.
Relacions màximes autoritzades entre la massa en càrrega dels vehicles remolcats i la massa en buit dels vehicles que els arrosseguin
Dispositiu: element o conjunt d'elements que desenvolupen una o diverses funcions.
Llum d'encreuament o de curt abast: llum utilitzat per il·luminar la via per davant del vehicle, sense enlluernar ni molestar els conductors que circulin en sentit contrari, ni els altres usuaris de la via.
Llum de carretera o de llarg abast: llum utilitzat per il·luminar una distància llarga de la via per davant del vehicle.
Llum de posició davanter: llum utilitzat per indicar la presència i l'amplada del vehicle, quan se'l veu des de davant.
Llum de posició posterior: llum utilitzat per indicar la presència i l'amplada del vehicle, quan se'l veu des de darrere.
Llum de posició lateral: llum utilitzat per indicar la presència d'un vehicle quan se'l veu de costat.
Llum de marxa enrere: llum utilitzat per il·luminar la via per la part posterior del vehicle i advertir els altres usuaris de la via que el vehicle és a punt d'iniciar la maniobra de marxa enrere o l'està fent.
Llum indicador de direcció: llum utilitzat per indicar als altres usuaris de la via que el conductor vol canviar de direcció cap a la dreta o cap a l'esquerra.
Senyal d'emergència: el funcionament simultani de tots els llums indicadors de direcció del vehicle per advertir que el vehicle representa temporalment un perill per als altres usuaris de la via.
Llum de fre: llum utilitzat per indicar als altres usuaris de la via que circulen darrere del vehicle que el conductor està accionant el fre de servei.
Llum de la placa de matrícula posterior: dispositiu utilitzat per il·luminar el lloc on es col·locarà la placa de matrícula posterior; pot consistir en diferents elements òptics.
Llum antiboira davanter: llum utilitzat per millorar la il·luminació de la carretera en cas de boira, nevada, tempesta o núvol de pols.
Llum antiboira posterior: llum utilitzat per fer el vehicle més visible per darrere en cas de boira densa.
Llum d'estacionament: llum utilitzat per senyalitzar la presència d'un vehicle estacionat en zona edificada.
En aquestes circumstàncies substitueix els llums de posició davanters i posteriors.
Llum de gàlib: llum instal·lat al més a prop possible de la vora exterior més elevada del vehicle i destinat clarament a indicar-ne l'amplada total.
En determinats vehicles i remolcs, aquest llum serveix de complement als llums de posició davanters i posteriors del vehicle per indicar-ne el volum.
Catadiòptric (o retrocatadiòptric): dispositiu utilitzat per indicar la presència del vehicle mitjançant la reflexió de la llum procedent d'una font lluminosa independent del vehicle esmentat, quan l'observador es trobi prop de la font.
No es consideren catadiòptrics:
Els senyals retroreflectors esmentats en l'ADR.
Les altres plaques i senyals retroreflectors que hagin de portar-se per complir la reglamentació vigent sobre la utilització de determinades categories de vehicles o de determinades maneres de funcionament.
Llum de treball: dispositiu destinat a il·luminar un lloc de treball o un procés de treball.
Llum d'il·luminació interior: destinat a enllumenar l'habitacle del vehicle de manera que no produeixi enlluernament ni molesti indegudament els altres usuaris de la via.
Els dispositius d'enllumenat i senyalització òptica, juntament amb la indicació genèrica del nombre, color i situació, per a les diferents categories de vehicles, estan recollits a les taules següents:
El conjunt del senyal està format pels materials que s'especifiquen en cadascuna de les figures desenvolupades.
En els senyals amb recobriment o làmina reflectora de nivell 2, aquest s'ha d'aplicar a un substrat pintat o no.
Quan per les característiques mecàniques del material de substrat sigui exigible una vora (bordó) a la placa, aquesta s'ha d'ajustar al que es disposa per a la vora a la figura del senyal corresponent.
Quan en algun dels senyals hi hagin de figurar caràcters embotits, el relleu ha de tenir una alçària sobre el fons de 0,9 + 0,3/–0,4 mm. S'ha de pintar abans o després de l'embotició utilitzant exclusivament tintes d'assecatge forçat.
S'ha de fer un assaig de fregament amb les característiques següents:
Resistència de la pintura al fregament:
En una mostra de 100 × 100 mm pintada del color dels caràcters, en pla, se situa un cotó amarat d'acetona i a sobre un pes de 4 kg, que es fa lliscar 10 cm a la dreta i a l'esquerra consecutivament fins a superar 30 passades.
L'assaig es considera superat si, una vegada finalitzat, no apareixen signes apreciables de deteriorament de la pintura.
Si es tracta de caràcters sense embotició efectuats en el reflector, es poden realitzar amb qualsevol mitjà d'impressió que garanteixi els requisits de color i retroreflexió exigits.
En el cas de les balises del senyal V-24, grua de servei d'auxili a la carretera, l'assaig de la resistència de la impressió en el senyal s'ha de fer d'acord amb el procediment següent:
Amb una mostra de 200 × 100 mm pintada com el senyal, en pla, se situa un cotó amarat en acetona i a sobre un pes de 4 kg, i s'ha d'efectuar un desplaçament de 10 cm a la dreta i a l'esquerra consecutivament fins a superar 30 passades.
L'assaig es considera superat si una vegada finalitzat no apareixen signes apreciables de deteriorament de la pintura.
Les dimensions dels senyals, dels seus caràcters i de les seves impressions s'han d'ajustar a les corresponents en cada figura.
S'ha de marcar en cada senyal en el lloc i emplaçament segons consta a les figures i ha d'estar formada pels caràcters Vxx (on xx correspon al nombre assignat al senyal, de l'1 al 24, en aquest annex XI) i un nombre correlatiu que comença amb el 001, dins d'un rectangle de 5 mm d'altura per 35 mm de llarg.
S'admeten senyals V-1, V-2, V-3, V-5, V-6, V-16 i V-23, homologats de conformitat amb els Reglaments CEPE/ONU números 27, 65, 69, 70 o 104, sempre que les homologacions hagin estat concedides per qualsevol part contractant de l'Acord de 1958 revisat.
Calen nou mostres de prova per dur a terme al laboratori els assajos necessaris.
Especificacions de làmines reflectores per als senyals V-3 a V-15, V-20 i V-24
Les làmines reflectores han de complir els requisits de color i retroreflexió especificats més avall, que es denominaran de Nivell 2.
Els mesuraments corresponents s'han de fer utilitzant l'il·luminador normalitzat A de la CIE sota diferents angles de divergència o observació (α) i d'il·luminació o entrada (ß) en el cas de les mesures de coeficient de retroreflexió R', i l'il·luminador normalitzat D65 de la CIE amb un angle de 45° amb la normal i visualitzat segons aquesta (geometria 45/0) en el cas de les mesures de coordenades de cromaticitat i factor de luminància.
En els casos en què es tracti de senyals serigrafiats amb tintes transparents, els valors mínims exigibles seran el 70 per cent dels indicats a la taula.
Coordenades cromàtiques dels punts d'intersecció en el diagrama de cromaticitat CIE, que determinen l'àrea de color permesa per a làmines reflectores
Marques per a la identificació visual
Les làmines reflectores del nivell 2 han d'estar proveïdes d'una marca d'identificació especial, internament incorporada a la làmina pel fabricant durant el procés de fabricació.
Aquesta marca s'ha de poder veure fàcilment sota condicions de llum difusa o llum reflectora.
A més, no s'ha de poder eliminar per mitjans físics o químics sense causar danys irreparables al sistema reflector i s'ha de poder veure igualment durant tot el període de vida útil de la làmina.
Aquesta marca consisteix en dos logotips de mida màxima de 8 mm x 8 mm: l'un indica la marca del fabricant i l'altre, la lletra V, seguida de la xifra 2 indicativa del nivell.
Les distàncies entre els centres dels logotips d'identificació són de 90 mm tant en horitzontal com en vertical.
Els logotips del fabricant i el nivell han d'anar col·locats alternativament en tota la superfície de la làmina segons es mostra a la figura adjunta:
Logotip per a la identificació visual de les làmines reflectores de nivell 2
Especificacions del color per a les làmines fluorescents
Les làmines fluorescents vermelles han de complir els requisits següents pel que fa a coordenades cromàtiques i factor de luminància, i els mesuraments s'han de fer utilitzant l'il·luminant normalitzat D65 de la CIE amb un angle de 45 o amb la normal i visualitzant segons aquesta (geometria 45/0).
Coordenades cromàtiques dels punts d'intersecció en el diagrama de cromaticitat CIE, que determinen l'àrea de color permesa per a les làmines fluorescents vermelles
A continuació se la manté durant 12 hores a una temperatura de -20 ± 2 oC.
S'ha d'examinar la mostra després d'un període de recuperació de 4 hores en condicions normals de laboratori.
Després d'aquesta prova no hi ha d'haver cap evidència de fissura o deteriorament apreciable a les superfícies.
El coeficient de retroreflexió R' mesurat a 5 o d'angle d'entrada i 0,33 o d'angle d'observació no ha de ser menor que el 80 per cent del valor especificat.
Se submergeix una mostra d'aigua destil·lada a una temperatura de 23 ± 5 oC durant un període de 18 hores; després se la deixa assecar durant 2 hores en condicions normals de laboratori.
Una vegada acabada la prova, s'ha d'examinar la mostra.
Cap part interior, des de 10 mm de la vora, no ha de mostrar evidències de deteriorament que puguin reduir el rendiment de la làmina.
La mostra, untada amb una barreja d'oli lubricant detergent i grafit, s'ha de poder netejar fàcilment sense danyar les superfícies reflectores o fluorescents quan se la netegi amb un dissolvent alifàtic suau, com l'n-heptà, i se la renti després amb un detergent neutre.
La utilització del senyal V-1 en un vehicle indica la prestació d'un servei de policia, extinció d'incendis, protecció civil i salvament, o d'assistència sanitària, en servei urgent.
El senyal V-1 es pot utilitzar simultàniament amb l'aparell emissor de senyals acústics especials.
La utilització del senyal V-1 no requereix cap autorització administrativa, tant si està instal·lat com a element supletori addicional o com a element constructiu.
El senyal lluminós de vehicle prioritari V-1 ha d'estar constituït per un dispositiu lluminós, amb una llum o diverses, de color blau, homologades de conformitat amb el Reglament CEPE/ONU número 65.
Aquest dispositiu s'ha d'instal·lar a la part davantera del pla superior del vehicle, per damunt del llum més alt, o al llarg del perímetre de la zona més alta de la part davantera i del darrere del vehicle.
En les motocicletes el dispositiu ha d'anar situat a la part del darrere, sobre un capçal telescòpic que permeti elevar-lo per damunt de la part més alta d'aquesta, o incrustat a la part del davant i del darrere de les motocicletes sense sobresortir del carenat.
En cap cas el senyal lluminós V-1 ha d'afectar la visibilitat del conductor, i ha de ser visible en totes les direccions a una distància mínima de 50 metres.
Els vehicles de policia, a més, poden utilitzar amb caràcter voluntari un sistema auxiliar constituït per dues fonts lluminoses (intermitents o estroboscòpiques), de color blau.
Aquest sistema ha d'estar instal·lat en el frontal del vehicle, a l'altura dels llums curts, o per damunt seu en el cas de les motocicletes.
Queda prohibit el muntatge i la utilització del senyal V-1 en vehicles que no siguin prioritaris, per no prestar els serveis que s'indiquen a l'apartat 1.
La utilització del senyal V-2 en un vehicle indica la posició a la via o als seus voltants d'un vehicle que desenvolupa un servei, activitat o operació de treball, en situació de parada o estacionament, o a una velocitat que no superi els 40 quilòmetres per hora.
Tenen obligació d'utilitzar aquest senyal tots els vehicles que habitualment desenvolupin a la via les accions indicades anteriorment.
Igualment tenen obligació d'utilitzar aquest senyal els vehicles en règim de transport especial i els seus vehicles pilot o d'acompanyament, en els termes que indica l'autorització especial de circulació, així com els vehicles d'acompanyament de les proves esportives, marxes ciclistes i altres esdeveniments i de les columnes militars.
Pot utilitzar aquest senyal tot vehicle que, per causa d'avaria o accident, estigui en algun dels supòsits que preveu el paràgraf primer.
En cas d'avaria d'aquest senyal, s'ha d'utilitzar el llum d'encreuament juntament amb els llums indicadors de direcció amb senyal d'emergència.
La utilització del senyal V-2 no requereix cap autorització administrativa, tant si està instal·lat com a element supletori addicional o com a element constructiu.
El senyal lluminós V-2 està constituït per un dispositiu lluminós, amb un o diversos llums, de color groc auto, homologats de conformitat amb el Reglament CEPE/ONU número 65.
Ha de ser visible en totes les direccions, des d'una distància de 100 metres.
En tots els casos, el dispositiu s'ha d'instal·lar per damunt dels llums més alts indicadors del canvi de direcció, i no pot afectar la visibilitat del conductor ni la resistència de l'estructura de protecció del vehicle.
Els vehicles que tenen obligació d'utilitzar el senyal lluminós V-2, a més poden portar amb caràcter voluntari al contorn del vehicle uns distintius retroreflectants que s'han d'ajustar a les característiques següents:
a ) Els distintius han de ser de material retroreflectant de les classes 1 o 2, segons la norma UNE-EN 12899, amb franges alternes vermelles i blanques.
b ) La inclinació de les franges ha de ser de 45o sobre l'horitzontal; l'amplada mínima del distintiu, de 140 mm; i l'amplada de les franges, de 100 mm.
c ) Si les franges van col·locades a la part del davant i del darrere dels vehicles han d'anar en forma de V invertida des del centre del vehicle i, si estan als laterals, han d'anar disposades en el sentit de la marxa del vehicle.
d ) La superfície mínima dels distintius a la part davantera ha de ser de 0,16 m 2; a la part del darrere, de 0,32 m 2; i als laterals, de 0,16 m 2.
Queda prohibit el muntatge i la utilització del senyal V-2 en vehicles que no constitueixin un obstacle a la via perquè no concorren les circumstàncies que indica l'apartat 1.
Senyalitza un vehicle d'aquesta classe en servei no urgent.
Està constituïda per una retolació, reflectora o no, als costats del vehicle, que incorpora la denominació del cos policial i la seva imatge corporativa.
A més d'aquest senyal, pot portar:
a ) Almenys una línia de contorn longitudinal en material reflector disposada per tot el perímetre del vehicle, la qual ha de complir els requisits especificats per al nivell 2 i ha de tenir les amplàries mínimes següents:
Vehicles amb MMA menor o igual a 3.500 kg: 7 cm.
Vehicles amb MMA més gran que 3.500 kg: 10 cm.
El color de les línies de contorn esmentades pot ser qualsevol dels que s'especifiquen a la taula de coordenades cromàtiques o combinacions d'aquests colors, llevat del blanc cap enrere.
Cal ubicar les línies de contorn de manera que es garanteixi la senyalització del vehicle en tota la seva longitud (costats) i amplada (posterior i davantera), així com la forma i les dimensions del contorn total en el cas que es facin servir diverses línies o bandes.
Els materials reflectors han de complir els requisits especificats i superar els assajos que s'han descrit per a aquests materials.
b ) Un llum de posició o d'encreuament, ubicat a l'interior del sistema de senyalització prioritària, situat a la part davantera del pla superior del vehicle, del mateix color que el senyal V-1, homologat d'acord amb el Reglament ECE número 65, així com un cartell amb la mateixa il·luminació i retolació del cos a què pertany.
Indica que el vehicle no ha de circular a velocitat superior, en quilòmetres per hora, a la xifra que figura al senyal.
És obligatori portar aquest senyal a la part posterior del vehicle, sempre visible, en els casos següents:
a ) Per a determinats conductors, per les seves circumstàncies personals.
b ) Per a vehicles especials i conjunts de vehicles, també especials, encara que només ho sigui un dels que integren el conjunt.
c ) Per a vehicles que necessitin una autorització especial per circular.
Indica que es tracta d'un vehicle de motor o d'un conjunt de vehicles que, per construcció, no pot ultrapassar la velocitat de 40 quilòmetres per hora.
Aquest senyal, que s'ha d'instal·lar a la part posterior del vehicle, és opcional per als vehicles de motor o conjunts de vehicles que hagin de dur el senyal V-4 de limitació de velocitat.
Indica que el vehicle o conjunt de vehicles té una longitud superior a 12 metres.
Aquest senyal s'ha de col·locar a la part posterior del vehicle i centrat respecte del seu eix.
La placa es pot substituir, quan sigui aconsellable per col·locar-la millor, per dues de característiques anàlogues a l'anterior, situades simètricament a ambdós costats de l'eix del vehicle i tan a prop de les vores com sigui possible.
En tots els casos les plaques s'han de col·locar a una distància del terra d'entre 500 i 1.500 mil·límetres.
Aquestes plaques estan homologades d'acord amb la reglamentació vigent que recull l'annex I.
V-7 Distintiu de nacionalitat espanyola
Indica que el vehicle està matriculat a Espanya.
El signe distintiu de la nacionalitat espanyola del vehicle consisteix en una lletra E llatina majúscula pintada sobre una el·lipse; les dimensions, el color i les característiques tècniques s'han d'ajustar al que s'indica tot seguit:
V-8 Distintiu de nacionalitat estrangera
Indica que el vehicle està matriculat en el país a què corresponen les sigles que conté.
La seva instal·lació és obligatòria per circular per Espanya.
El signe distintiu de la nacionalitat estrangera ha d'estar format per una, dues o tres lletres, majúscules en caràcters llatins, pintades sobre una el·lipse; les dimensions, el color i les característiques tècniques s'han d'ajustar al que s'indica tot seguit:
Les lletres han de tenir una alçària màxima de 80 mm i l'amplada mínima dels traços ha de ser de 10 mm. S'han de pintar de negre sobre fons blanc de forma el·líptica amb l'eix més llarg en posició horitzontal.
Si el signe distintiu té tres lletres, les dimensions mínimes de l'el·lipse han de ser de 240 mm d'ample per 145 mm d'alt.
Aquestes dimensions es poden reduir a 175 mm d'ample i 115 mm d'alt si el signe té menys de tres lletres.
En els signes distintius de les motocicletes, tant si tenen una lletra com dues o tres, les dimensions de l'el·lipse es poden reduir a 175 mm d'ample i 115 mm d'alt.
Les lletres dels diferents estats que han de figurar en el distintiu de nacionalitat estrangera són els que s'especifiquen tot seguit:
Aquest distintiu consisteix en dues plaques col·locades respectivament a la part anterior i posterior del vehicle, al costat de les plaques de matrícula.
Els vehicles que no tinguin l'obligació de portar placa de matrícula davantera poden portar només una placa de servei públic a la part posterior.
En aquestes plaques s'han de destacar les lletres SP.
Les dimensions, el color i les característiques tècniques de les plaques s'han d'ajustar al que s'indica tot seguit:
Indica que el vehicle està fent aquesta mena de transport.
Aquest distintiu s'ha de col·locar dintre del vehicle, a la part del davant i a la part posterior, de manera que es vegi des de l'exterior.
El senyal ha de tenir un sistema de fixació que permeti que quedi perpendicular a l'eix del vehicle, de manera que en garanteixi el funcionament estable, i que es pugui posar i treure de manera senzilla i sense eines.
El dispositiu de fixació i el senyal han de complir les prescripcions de radi de les arestes de ≥ 2,5 mm o duresa (SHORE ≤ A50).
Les dimensions, el color, el contingut i les característiques tècniques d'aquest senyal són els que s'indiquen tot seguit:
Aquest pictograma ha d'anar proveït d'un dispositiu lluminós que tingui les característiques següents:
El sistema òptic ha d'estar dissenyat de manera que la llum cobreixi un camp de visibilitat horitzontal cap a l'exterior del vehicle de 80o i 45o a l'interior en vertical ± 15o cap amunt o cap avall a l'interior d'aquest camp.
La intensitat de llum emesa ha de ser igual o superior a 0,3 cd i inferior a 280 cd.
A més, en els angles indicats a continuació, la llum ha de ser igual o superior als límits especificats a continuació en cd:
b ) Especificacions elèctriques.
El dispositiu òptic ha d'estar dissenyat per funcionar a 12 o 24 V corrent continu.
Els assajos fotomètrics i colorimètrics s'efectuen amb una tensió d'assaig de 13,5 o 28 V o amb la font d'energia subministrada pel fabricant, alimentada amb les tensions d'assaig prescrites de 13,5 V o 28 V. El senyal en el vehicle s'ha d'activar simultàniament al desbloqueig del pestell de qualsevol de les portes del vehicle i abans que s'obrin totalment i ha de funcionar intermitentment amb una cadència de 90 ± 30 períodes per minut i amb un temps d'encesa d'un 30 % ± 5 % del període i un temps d'apagada d'un 70 ± 5 %.
c ) Els assajos fotomètrics s'han de fer encenent el llum permanentment.
Durant l'assaig fotomètric, i en cas que el dispositiu s'escalfi de manera anormal, es poden utilitzar sistemes per evitar un escalfament excessiu.
d ) El senyal s'ha d'apagar després de tancar les portes del vehicle; no obstant això, es tolera que romangui il·luminat fins a vint segons després tancar-les.
e ) En cas que estigui fet amb diverses fonts lluminoses, ha de disposar d'un dispositiu d'avís de làmpada o LED fos o en mal estat.
Aquest avís ha de tenir un testimoni de tipus lluminós o acústic que indiqui que el senyal no funciona correctament i cal substituir-lo.
El dispositiu i els seus circuits electrònics associats s'han de sotmetre a una temperatura de 65o durant un període de 6 hores de funcionament continu.
Una altra mostra s'ha de sotmetre a una temperatura de –20 oC durant 6 hores de funcionament continu.
Al final cal comprovar que satisfan les prescripcions fotomètriques i colorimètriques sense disminució sensible de les característiques inicials.
La llum emesa pel senyal alimentat a 13,5 o 28 V corrent continu s'ha d'adequar a les especificacions següents, coordenades cromàtiques CIE d'acord amb la Convenció sobre la circulació per carretera (E/CONF 56/16/ REV.
La comprovació del compliment de les característiques definides en els apartats a fins a g anteriors s'ha de fer en un laboratori autoritzat a Espanya pel Ministeri d'Indústria, Turisme i Comerç, en un altre estat membre de la Unió Europea, en un país integrant de l'Espai Econòmic Europeu o a Turquia.
El laboratori, si els assajos són satisfactoris, ha d'emetre un certificat en aquest sentit, indicant les marques que identifiquen el senyal.
El senyal ha de complir el que estableix per a assajos d'emissions i immunitat la Directiva 72/245/CEE, i les seves modificacions, relativa a la compatibilitat electromagnètica.
Aquest distintiu s'ha de fixar a la part davantera i a la part posterior de la unitat de transport, perpendicularment a l'eix longitudinal de la unitat, i ha de ser ben visible.
A més, els vehicles següents han de dur uns altres dos distintius idèntics als que es descriuen al paràgraf anterior, als costats del vehicle, paral·lelament al seu eix longitudinal i de manera clarament visible, on han de constar els números d'identificació prescrits a l'apèndix B.5 del Reglament nacional del transports de mercaderies perilloses per carretera, per a cada una de les matèries transportades:
a ) Els vehicles cisterna o les unitats de transport que constin d'una o diverses cisternes, incloses a l'apèndix esmentat.
b ) Les unitats de transport i els contenidors que transportin matèries sòlides perilloses a granel incloses a l'apèndix esmentat.
En el cas de contenidors que transportin matèries sòlides perilloses a granel i en el cas de contenidors cisterna, els plafons situats als costats es poden reemplaçar per un full autoadhesiu, una pintura o qualsevol altre procediment equivalent sempre que el material utilitzat amb aquesta finalitat sigui resistent a la intempèrie i garanteixi una senyalització duradora.
Els plafons situats als costats no són necessaris a les unitats de transport que transportin solament una de les matèries incloses a l'apèndix B.5, en el cas que els que estan col·locats a la part davantera i posterior vagin proveïts dels números d'identificació prescrits a l'apèndix esmentat.
Les disposicions anteriors s'apliquen també a les cisternes fixes o desmuntables, als contenidors cisterna i a les bateries de recipients buides, sense netejar i sense desgasificar, així com als vehicles per a granel buits i als contenidors per a granel buits sense netejar.
S'han de retirar o cobrir totalment els plafons de color taronja que no es refereixen a les mercaderies perilloses transportades o als residus d'aquestes mercaderies.
A la part superior del plafó hi ha de figurar el número d'identificació del perill, i a la part inferior, el número d'identificació de la matèria; cal ajustar-ne les dimensions, el color i les característiques tècniques al que es disposa a continuació:
Si la mida i la construcció del vehicle són tals que la superfície disponible és insuficient per fixar els plafons, se'n poden reduir les dimensions fins a 300 mm per a la base, 120 mm per a l'alçària i 10 mm per al vorell negre.
Les mostres que es presentin per homologar s'han de sotmetre a l'assaig següent de resistència al foc:
Se sotmeten dues mostres a l'acció del foc durant 15 minuts en les condicions que es detallen tot seguit:
a ) Fogar de cremada: format per un recipient circular de 720 mm de diàmetre i 150 mm d'alçària, amb 50 litres de gasolina de 96 octans.
b ) Les dues mostres que s'han de cremar s'han de col·locar de manera que la vora exterior del plafó quedi a una alçària de 500 mm de la vora superior del recipient i centrada respecte d'aquest.
c ) El lloc on es faci la prova ha d'estar protegit adequadament de corrents d'aire.
d ) Al cap de quinze minuts s'han de retirar les mostres de la flama.
Els caràcters de totes dues mostres s'han de poder llegir clarament a una distància de 5 metres.
e ) En els plafons de números intercanviables no se n'admet cap desplaçament que pugui alterar l'ordre d'identificació.
V-12 Placa d'assaig o investigació
Indica que el vehicle està duent a terme proves especials o assajos d'investigació.
Aquests senyals s'han de col·locar a la part anterior i posterior del vehicle, al costat de la placa de matrícula.
Al senyal hi han de figurar les lletres FV embotides; les dimensions, el color i les característiques tècniques s'han d'ajustar al que es disposa tot seguit:
Indica que condueix el vehicle una persona amb un permís de conducció que té menys d'un any d'antiguitat.
Han de portar aquest senyal els vehicles els conductors dels quals hagin obtingut per primera vegada un permís de conducció durant el període d'un any.
El còmput d'aquest termini se suspèn pel període en què el permís estigui en situació de pèrdua de vigència, així com en el d'intervenció del permís o privació del dret a conduir vehicles de motor que s'acordi contra aquests conductors.
Una vegada que hagin conclòs els motius que van donar lloc a la suspensió, el termini d'un any continua comptabilitzant-se des del moment en què havia quedat abans de la suspensió fins que es completi el període d'un any.
No es considera que han obtingut el permís de conducció per primera vegada els conductors que havien estat titulars, amb possessió efectiva per un període mínim d'un any, d'un altre permís nacional o estranger de qualsevol classe, ja sigui civil o militar.
Aquest senyal s'ha de col·locar a la part posterior esquerra del vehicle, en un lloc visible.
Com a excepció, a les motocicletes, als vehicles per a persones amb mobilitat reduïda i als vehicles de tres rodes n'hi ha prou que el senyal vagi col·locat en un lloc visible de la part posterior.
Aquest senyal, que s'ha de poder moure, no substitueix el senyal V-4 de limitació de velocitat.
En aquest senyal hi ha de figurar la lletra L; les dimensions, el color i les característiques tècniques s'han d'ajustar al que es disposa tot seguit:
V-14 Aprenentatge de la conducció
Indica que el vehicle circula en funció de l'aprenentatge de la conducció o de les proves d'aptitud.
Els vehicles adscrits a l'ensenyament de la conducció a les escoles de conductors han de dur aquest senyal a la part del davant i posterior, que només ha de ser visible quan el vehicle circuli en funció de l'ensenyament de les proves d'aptitud.
Els turismes que s'utilitzin per ensenyar a conduir a l'empara d'una llicència d'aprenentatge han de dur aquest senyal a la part davantera i posterior.
En aquest senyal hi ha de figurar la lletra L a la part superior i la paraula PRÀCTIQUES a la inferior; les dimensions, el color i les característiques tècniques s'han d'ajustar al que es disposa tot seguit:
Per a Escola de conductors, a la part inferior (sense pintar) ha de portar encunyats a l'esquerra les sigles de la província i el número de l'escola, al centre el número de matrícula, i a la dreta el segell de la prefectura de trànsit.
Indica que el conductor del vehicle és un minusvàlid que es desplaça amb dificultat i que, per tant, pot beneficiar-se de les facilitats que se li atorguen amb caràcter general o específic.
Aquest senyal consisteix en dues plaques col·locades respectivament en la part anterior i posterior del vehicle.
Les dimensions, el color, el contingut i les característiques tècniques d'aquest senyal s'han d'ajustar al que s'indica tot seguit:
V-16 Dispositiu de presenyalització de perill
Indica que el vehicle ha quedat immobilitzat a la calçada o que el seu carregament ha caigut sobre la calçada.
Aquests dispositius s'han de col·locar per davant i per darrere del vehicle o de la càrrega, com a mínim a 50 metres de distància i de manera que els conductors que s'hi aproximin puguin veure'ls des de 100 metres com a mínim.
A les calçades de sentit únic o de més de tres carrils, és suficient col·locar-hi un únic dispositiu, situat com a mínim 50 metres abans en la forma indicada anteriorment.
Les dimensions, el color i les característiques tècniques s'han d'ajustar al que es disposa en el Reglament ECE número 27.
V-17 Llum indicador de «lliure»
Indica que els autotaxis circulen en condicions de ser llogats.
Aquest senyal consisteix en un llum de color verd, homologat d'acord amb la reglamentació vigent que recull l'annex I, no enlluernador, col·locat a la part exterior del vehicle i a la part del davant dreta en el sentit de la marxa.
S'ha de poder veure tant des de la part del davant del vehicle com des de la part posterior i, almenys, des del costat dret del vehicle en el sentit de la marxa.
A més a més del llum indicador de «lliure», els autotaxis poden dur col·locat, fora i a la part del davant, un indicador lluminós de tarifes múltiples, clarament visible tant de nit com de dia, d'acord amb el que prescriu la reglamentació vigent.
És el destinat a il·luminar, en els automòbils de turisme de servei públic de viatgers, el comptador taxímetre tan bon punt es produeixi l'abaixament de bandera.
Aquest dispositiu ha de tenir prou intensitat perquè es pugui llegir fàcilment i no ha d'enlluernar la resta d'usuaris de la via pública.
Aquest llum no és obligatori quan les xifres o les lletres del taxímetre siguin autolluminoses.
V-19 Distintiu d'inspecció tècnica periòdica del vehicle
Indica que el vehicle ha superat favorablement la inspecció tècnica periòdica, així com la data en què ha de passar la propera inspecció.
En el cas de vehicles que tinguin parabrisa, el distintiu s'ha de col·locar a l'angle superior dret del parabrisa per la cara interior.
A la resta dels vehicles, el distintiu s'ha de col·locar en un lloc ben visible.
La cara sense imprimir del distintiu ha de ser autoadhesiva.
Les dimensions, el color i les característiques tècniques d'aquest senyal han de complir el que disposa la reglamentació vigent que recull l'annex 1 i, en particular, s'han d'ajustar al que s'indica tot seguit:
Les xifres han de ser d'aquesta mida (en mil·límetres):
Els colors del fons i dels caràcters es determinen d'acord amb l'any civil en què caduqui el termini de validesa de la inspecció.
Aquests colors són per a cada any els que s'indiquen a continuació:
I han de canviar successivament segons aquesta seqüència durant els anys següents.
Els colors de les sigles ITV han de ser sempre blaus.
V-20 Plafó per a càrregues que sobresurten
Indica que la càrrega del vehicle sobresurt posteriorment.
Quan la càrrega sobresurti per darrere del vehicle cal col·locar aquest senyal a l'extrem posterior de la càrrega de manera que quedi constantment perpendicular a l'eix del vehicle.
Quan la càrrega sobresurti longitudinalment per tota l'amplada de la part posterior del vehicle, s'han de col·locar transversalment dos plafons de senyalització, cada un en un extrem de la càrrega o de l'amplada del material que sobresurti.
Els dos plafons s'han de col·locar de manera que formin una geometria de V invertida amb franges alternes vermelles i blanques.
Les dimensions, el color i les característiques tècniques d'aquest senyal són els que s'indiquen tot seguit:
V-21 Cartell avisador d'acompanyament de vehicle especial o de vehicles en règim de transport especial
Indica la circulació pròxima d'un vehicle en règim de transport especial o vehicle especial.
Han de portar en tot moment aquest senyal els vehicles quan circulin només en funció i servei d'acompanyament a la circulació d'un vehicle especial o d'un vehicle en règim de transport especial.
En aquest senyal ha de figurar la paraula ESPECIAL, i les seves dimensions, color, contingut i característiques tècniques s'han d'ajustar al que s'indica a continuació:
V-22 Cartell avisador d'acompanyament de ciclistes
Indica la circulació pròxima de ciclistes.
Han de portar en tot moment aquest senyal els vehicles quan circulin només en funció i servei d'acompanyament a la circulació de ciclistes.
Aquest senyal ha de tenir inscrit a la part esquerra el senyal P-22 i a la part dreta, la paraula CICLISTES, i les seves dimensions, color, contingut i característiques tècniques s'han d'ajustar al que s'indica a continuació:
Senyalitza vehicles llargs i pesants, així com els seus remolcs, tant a la part del darrere del vehicle com al lateral, en funció de les masses màximes, longituds i categories, de conformitat amb el que estableix el Reglament CEPE/ONU 48R.
Està constituït per un marcatge reflectant, homologat segons el Reglament CEPE/ONU 104R i instal·lat al vehicle segons els requisits del Reglament CEPE/ONU 48R, utilitzats per incrementar la visibilitat i el reconeixement dels vehicles de motor o conjunts de vehicles o les seves càrregues esmentats a l'apartat 1.
S'entén per distintiu una franja regular o una sèrie de les esmentades franges col·locades de manera tal que identifiquin el contorn o, si no, la longitud i amplada total d'un vehicle de motor o conjunt de vehicles o les seves càrregues quan sigui vist des d'un costat o des de darrere.
V-24 Grua de servei d'auxili a la carretera
La utilització del senyal V-24 en un vehicle indica que es tracta d'una grua de servei d'auxili a la carretera.
El senyal V-24 està constituït pels elements següents:
a ) Una placa en què s'ha d'inscriure la paraula AUXILI a la part superior i la figura d'una grua a la inferior.
S'ha de col·locar a la part frontal del vehicle, de forma vertical i subjecte de tal manera que s'eviti el risc de caiguda.
Les seves dimensions, color, contingut i característiques tècniques s'han d'ajustar al que s'indica a continuació:
La seva instal·lació i utilització són voluntàries.
S'han de col·locar a la part lateral de vehicle, dues a cada costat.
S'han d'estendre per mitjans manuals o elèctrics mentre el vehicle estigui estacionat prestant el servei d'auxili a un altre d'accidentat o avariat.
Les seves dimensions, color i característiques tècniques s'han d'ajustar al que s'indica a continuació:
Identifica la classificació ambiental que el vehicle té en el Registre de vehicles: 0 emissions, ECO, C i B. No es crea distintiu per a la categoria A.
L'Administració competent pot establir l'obligatorietat de la col·locació del distintiu en el vehicle, mitjançant la seva inclusió expressa en l'instrument normatiu que correspongui per raó de la seva competència.
Si el vehicle disposa de parabrisa davanter, el distintiu ha d'anar col·locat al seu angle inferior dret, per la cara interior.
La cara impresa del distintiu és autoadhesiva.
En cas que el vehicle no disposi de parabrisa, el distintiu s'ha de col·locar en un lloc ben visible.
En aquest supòsit, la cara sense imprimir és autoadhesiva.
Els distintius ambientals són circulars i tenen un diàmetre d'un màxim de 97 mm per als vehicles que disposen de parabrisa i d'un màxim de 87 mm per a la resta de vehicles.
Tipus de distintius ambientals:
L'han d'utilitzar els vehicles classificats com a "0 emissions".
S'identifica amb l'adhesiu següent, que té el fons de color blau:
Els turismes, així com els vehicles mixtos i els automòbils destinats al transport de mercaderies, aquests dos últims de massa màxima autoritzada no superior a 3.500 kg, excepte els vehicles de tres rodes i quadricicles, han de portar la dotació següent:
a ) Dos dispositius portàtils de presenyalització de perill, que compleixin les condicions que estableix l'annex XI.
b ) Una armilla reflectora d'alta visibilitat, certificada segons el Reial decret 1407/1992, de 20 de novembre, pel qual es regulen les condicions per a la comercialització i la lliure circulació intracomunitària dels equips de protecció individual, que exigeix el marcatge CE, i que ha de ser conforme amb la norma UNE EN 471, mínim classe 2 (tant en superfície mínima de materials com en nivell de retroreflexió de les bandes).
En cas que es realitzin funcions de vehicle pilot de protecció i acompanyament, s'han de portar armilles tant per al conductor com per a cada un dels membres del personal auxiliar.
c ) Una roda completa de recanvi o una roda d'ús temporal, amb les eines necessàries per al canvi de rodes, o un sistema alternatiu per canviar-les que ofereixi suficients garanties per a la mobilitat del vehicle.
En aquests casos s'ha de circular respectant les limitacions pròpies de cada alternativa.
Els autobusos, així com els vehicles mixtos i els automòbils destinats al transport de mercaderies, aquests dos últims de massa màxima autoritzada superior a 3.500 kg, i els conjunts de vehicles no especials, han de portar, a més de la dotació que estableix l'apartat 1. a i b un equip homologat d'extinció d'incendis, adequat i en condicions d'ús.
D'acord amb el que estableixen els articles 27, apartat 2. c i 28, apartat 2 d'aquest Reglament, per matricular els vehicles cal presentar els documents següents:
Si el sol·licitant és menor d'edat o incapacitat han de constar en la sol·licitud, a més, les dades i la firma de la persona que el representa, així com el concepte en què ho fa.
Document nacional d'identitat en vigor o, si no se'n té, el resguard d'haver-lo sol·licitat, així com el llibre de família o un altre document que acrediti les dades que figuren en el document nacional d'identitat que no es presenta.
Si el sol·licitant és estranger ha de presentar la targeta de residència, així com una declaració sobre la titularitat d'altres vehicles matriculats a Espanya, o el permís de conduir espanyol del qual sigui o hagi estat titular, o el número del registre provincial de conductors estrangers, si en té.
En el supòsit d'estrangers que no tinguin targeta de residència, han de presentar el document d'identitat del país d'origen, si es tracta de ciutadans d'estats que formen part de l'Acord sobre l'Espai Econòmic Europeu (EEE), o el passaport o certificat de nacionalitat si es tracta de ciutadans de tercers països, i a més han de justificar el seu domicili a Espanya mitjançant qualsevol document que ho acrediti, com ara la propietat o el lloguer d'un habitatge, o estar censat en algun municipi.
Quan el sol·licitant sigui una persona jurídica, ha de presentar el número d'identificació fiscal, així com el document nacional d'identitat, el passaport o la targeta de residència de la persona que la representa i el document que acrediti que té poder per actuar en nom seu.
Els originals dels documents esmentats es poden substituir per fotocòpies d'aquests que els interessats o els seus representants han d'aportar en el moment de presentar la sol·licitud, sempre que siguin degudament confrontats pels registres dels òrgans en els quals s'hagi presentat la sol·licitud corresponent, de conformitat amb el que estableix l'article 38.4 a i b de la Llei 30/1992, de 26 de novembre, de règim jurídic de les administracions públiques i del procediment administratiu comú, sens perjudici de la possibilitat de l'exercici d'aquesta funció per part d'un gestor administratiu col·legiat en els termes que es determinin en els acords que es puguin establir amb els col·legis de gestors administratius.
Les sol·licituds presentades per organismes o entitats que depenen de les administracions públiques, general de l'Estat, autonòmica, provincial o municipal han d'estar subscrites pel cap de l'organisme o entitat a què pertanyi el vehicle o la persona en qui delegui, i han d'anar acompanyades de la documentació preceptiva.
Targeta d'inspecció tècnica que es pot emetre en suport paper o en suport electrònic.
No obstant això, les targetes d'inspecció tècnica tipus B per a vehicles de categoria M o N, i tipus BL, s'han d'emetre de manera obligatòria en suport electrònic.
Si el vehicle és d'importació, s'ha de presentar el document únic administratiu (DUA) o document alternatiu, en cas que procedeixi d'un Estat part de l'Acord EEE diferent d'Espanya, llevat que a la targeta d'inspecció tècnica consti la diligència d'importació.
Autoliquidació de l'impost sobre vehicles de tracció mecànica o justificant d'exempció, corresponent al domicili del sol·licitant.
Autoliquidació de l'impost especial sobre determinats mitjans de transport o justificació de no-subjecció o d'exempció, excepte en els dos casos següents:
a ) Que el vehicle la matriculació del qual se sol·licita figuri en la relació de turismes comercials homologats pel Departament de Gestió Tributària de l'Agència Estatal d'Administració Tributària.
b ) Els vehicles automòbils matriculats amb plaques CD, OI, CC o TA, d'acord amb el que estableix la secció I, "Vehicles en règim de matrícula diplomàtica", de l'annex XVI, "Matriculació especial".
A més del document que recull el número 6è, quan es tracti d'un mitjà de transport nou adquirit en un estat que formi part de l'Acord EEE diferent d'Espanya, l'interessat ha de presentar un dels documents següents:
a ) Certificat de l'òrgan competent de l'Administració tributària corresponent al domicili fiscal de l'interessat, en el qual es faci constar la condició d'inclòs en el cens espanyol de subjectes passius de l'impost sobre el valor afegit.
b ) Document que acrediti el pagament de l'impost corresponent a l'adquisició intracomunitària del mitjà de transport nou que es pretén matricular.
8è. a ) Documentació de matriculació original del vehicle si ha estat matriculat en un altre estat.
b ) Quan un vehicle anteriorment matriculat en un altre estat membre de la Unió Europea disposi d'un permís de circulació del model que preveu la Directiva 1999/37/CE, i es pretengui matricular a Espanya, les prefectures de trànsit han d'exigir el lliurament de la part I del permís de circulació, així com de la part II en el cas que s'hagi expedit.
Les prefectures de trànsit han d'informar d'aquest lliurament, dins d'un termini de dos mesos que s'han de comptar des de la data del tràmit, a les autoritats de l'estat membre que hagin expedit el permís i han de conservar aquest document durant almenys sis mesos des de la data esmentada.
Els han de remetre el permís només en el cas que aquestes autoritats ho sol·licitin dins el termini dels sis mesos abans assenyalat.
Quan el permís de circulació estigui compost de dues parts i no es presenti la part II, el vehicle pot matricular-se si prèviament s'ha obtingut la confirmació, per escrit o per via electrònica, de les autoritats de l'estat membre que l'hagi expedit, que el sol·licitant té dret a matricular de nou el vehicle.
Quan es tracti de vehicles matriculats anteriorment a nom d'una altra persona en un altre estat que formi part de l'Acord EEE, el sol·licitant de la matriculació ha de presentar la factura de compra del vehicle a un comerciant establert legalment en un estat que formi part de l'Acord EEE, en què figuri el número d'IVA del comerciant venedor, o el contracte de compravenda entre particulars, que han d'anar acompanyats de la traducció al castellà o a la llengua que sigui cooficial en l'àmbit de la comunitat autònoma.
En el cas de vehicles usats, el document que acrediti el pagament de l'impost sobre transmissions patrimonials i actes jurídics documentats o el justificant de l'exempció o no-subjecció d'aquest.
Si es tracta de vehicles adquirits en subhasta s'ha de presentar, a més, l'acta d'adjudicació en subhasta amb el nom de l'adjudicatari, en la qual consti l'any de fabricació, el número de bastidor i fotografies de la part anterior i lateral del vehicle, i/o el certificat per a matrícula de vehicles de motor o el certificat de duana en el qual consti que s'adjudica en subhasta, el nom de l'adjudicatari, l'any de fabricació, al qual s'han d'adherir el facsímil del número de bastidor i les fotografies del vehicle de les parts anterior i lateral.
Si s'adjudica el vehicle amb finalitats de venda, l'empresari dedicat a la compravenda que en resulti adjudicatari ha d'acreditar el pagament de l'impost sobre activitats econòmiques de l'any en curs, i cal aportar la factura de venda.
Quan es pretengui anotar al Registre de Vehicles la clàusula d'arrendament amb opció de compra o d'arrendament a llarg termini, s'ha d'aportar el contracte d'arrendament o un document anàleg, en el qual consti el consentiment de l'arrendador i de l'arrendatari perquè el vehicle figuri inscrit a nom d'aquest, amb firmes reconegudes de tots dos o intervingut per un corredor de comerç, així com la justificació que l'arrendador és el propietari del vehicle.
Quan es pretengui anotar al Registre de Vehicles una hipoteca mobiliària o una reserva de domini, s'ha de presentar, en el primer cas, el certificat d'inscripció al Registre d'Hipoteca Mobiliària expedit pel registrador o el permís de circulació del vehicle amb l'anotació de l'atorgament de l'escriptura de constitució corresponent, feta pel notari, i, en el segon cas, el justificant d'haver presentat el contracte al Registre de Venda a Terminis de Béns Mobles.
Si es tracta de vehicles de transport de viatgers amb una capacitat superior a nou places, incloent-hi la del conductor, així com de vehicles de transport de mercaderies o mixtos amb una massa màxima autoritzada superior a 6 tones i una capacitat de càrrega que excedeixi les 3,5 tones, incloent-hi els camions tractor, s'ha de presentar un certificat expedit per l'òrgan competent en matèria de transports segons el qual es disposa del títol habilitador corresponent per realitzar alguna activitat de transport o d'arrendament sense conductor, o bé es compleixen totes les condicions per obtenir aquest títol.
B) Model i contingut del permís de circulació dels vehicles que són objecte de matriculació ordinària:
El permís de circulació ha de ser de color verd, de format UNE A5, de 148 per 210 mil·límetres, i ha de tenir quatre pàgines.
El paper utilitzat en el permís de circulació ha d'estar protegit contra la falsificació mitjançant, almenys, dues de les tècniques següents: motius gràfics, marques d'aigua, fibretes fluorescents, estampacions fluorescents.
A més, s'hi poden afegir altres mesures de seguretat.
El permís de circulació ha de tenir les dades següents:
La lletra E com a signe distintiu de l'Estat espanyol.
La menció Ministeri de l'Interior.
La menció "PERMÍS DE CIRCULACIÓ" impresa en caràcters grans.
També hi ha de figurar en caràcters petits, després d'un espai adequat, en les altres llengües de la Comunitat Europea.
El número de sèrie del document.
B–Data de primera matriculació.
C.4 c ) No està identificat en el permís de circulació com a propietari del vehicle.
D.2 Tipus/Variant/Versió (si és procedent).
F.1 Massa màxima en càrrega tècnicament admissible (en kg) (excepte per a motocicletes).
F.2 Massa màxima en càrrega admissible del vehicle en circulació a Espanya (en kg).
G–Massa del vehicle en servei amb carrosseria, i amb dispositiu d'acoblament si es tracta d'un vehicle tractor de categoria diferent de la M1 (en kg).
H–Període de validesa de la matriculació, si no és il·limitat.
I–Data de matriculació a la qual es refereix el permís.
K –Número d'homologació (si és procedent).
P.2 Potència neta màxima (en kW) (si és procedent).
P.3 Tipus de combustible o de font d'energia.
Q–Relació potència/pes (en kW/kg) (únicament per a motocicletes).
S.1 Número de places de seient, inclòs el seient del conductor.
C) Duplicats i renovacions del permís de circulació:
D'acord amb el que disposa l'article 30, apartat 3, del Reglament, per expedir duplicats i renovacions del permís o la llicència de circulació s'han d'exigir els documents següents:
Taxa per l'import establert legalment, excepte en els casos de canvi de domicili o sostracció de l'original del permís, acreditada degudament, que n'estan exempts.
Els documents que sobre la identitat i representació s'especifiquen en els números 1r i 3r de l'apartat A d'aquest annex.
Targeta censal o certificat d'empadronament i, si no té transcendència fiscal, qualsevol altre document que justifiqui el canvi de domicili, si el nou domicili no figura en el document nacional d'identitat.
Permís o llicència de circulació, excepte en el cas de duplicat per pèrdua o robatori.
Targeta d'inspecció tècnica de vehicles o certificat de característiques, amb reconeixement en vigor.
En cas de duplicat per extraviament o sostracció, no és necessària la presentació de la targeta d'inspecció tècnica o el certificat de característiques si hi ha constància que el vehicle està al corrent de les inspeccions periòdiques.
Baixa i alta a l'efecte de l'impost sobre vehicles de tracció mecànica, en cas de duplicat per canvi de domicili, i justificant del pagament d'aquest impost, mitjançant l'últim rebut posat al cobrament, si canvia de localitat.
Si es tracta d'un vehicle especial agrícola, document que acrediti haver-ne comunicat prèviament la modificació al Registre Oficial de Maquinària Agrícola, en els supòsits de renovació del permís de circulació.
D) Nova matrícula per canvi de domicili:
D'acord amb el que estableix l'article 27, apartat 2. b, d'aquest Reglament, per concedir una nova matrícula en cas de canvi de domicili cal presentar la documentació següent:
Els documents que s'indiquen en els números 1è, 2n, 3r i 14è de l'apartat A d'aquest annex.
Targeta censal o certificat d'empadronament, si el nou domicili no figura en el document nacional d'identitat.
Permís o llicència de circulació que es pretén renovar.
Targeta d'inspecció tècnica o certificat de característiques corresponent a la matrícula anterior.
Nova targeta d'inspecció tècnica, tipus A, amb les còpies corresponents, que ha de ser expedida amb la inspecció tècnica prèvia del vehicle, en la qual cal fer constar: data, canvi de matrícula, matrícula de la qual procedeix, data de primera matriculació, termini de validesa de la inspecció efectuada i signatura i segell de l'estació.
Original i fotocòpia del document que acrediti que s'ha abonat l'últim rebut posat al cobrament de l'impost sobre vehicles de tracció mecànica, o l'exempció d'aquest, així com l'alta i la baixa corresponent d'aquest impost.
Si es tracta d'un vehicle especial agrícola, document acreditatiu d'haver comunicat prèviament el canvi de domicili al Registre Oficial de Maquinària Agrícola.
En el cas que al Registre de Vehicles consti qualsevol de les anotacions indicades en els apartats 7 i 8 de l'article 32 d'aquest Reglament, s'ha de mantenir en la nova matrícula assignada al vehicle, sens perjudici de notificar-la a la persona afavorida per les inscripcions esmentades.
E) Canvi de matrícula per raons de seguretat:
La sol·licitud motivada d'autorització de canvi de matrícula per raons de seguretat es pot presentar en qualsevol dels llocs que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, dirigida a la Secretaria d'Estat de Seguretat.
Quan la sol·licitud no es presenti a la seu d'aquesta Secretaria d'Estat, l'òrgan o la unitat receptora la hi ha de remetre en el termini màxim de cinc dies naturals.
En el termini màxim d'un mes, a comptar des de l'endemà de l'entrada de la sol·licitud al Registre de la Secretaria d'Estat de Seguretat, el seu titular, amb petició prèvia dels informes que consideri oportuns, ha de dictar resolució.
En els supòsits en els quals la sol·licitud procedeixi d'un titular el vehicle del qual estigui matriculat al territori d'una comunitat autònoma amb competències per protegir persones i béns i mantenir l'ordre públic, la Secretaria d'Estat de Seguretat ha de sol·licitar un informe a l'òrgan competent d'aquesta, que l'ha d'emetre en el termini màxim de deu dies naturals.
Quan el peticionari sigui membre d'un cos de seguretat, la sol·licitud l'ha de remetre el seu responsable màxim, juntament amb l'informe al·ludit, a la Secretaria d'Estat de Seguretat.
La sol·licitud s'ha de considerar desestimada si transcorre el termini d'un mes, a comptar des de l'endemà de l'entrada de la sol·licitud al Registre de la Secretaria d'Estat de Seguretat, sense que s'hagi dictat cap resolució expressa.
Les resolucions que atorguin l'autorització del canvi de matrícula per raons de seguretat, a més de ser notificades al sol·licitant, han de ser comunicades a la Direcció General de Trànsit als efectes oportuns.
D'acord amb el que disposa l'article 32, apartat 1, d'aquest Reglament, el transmitent d'un vehicle, en el termini de deu dies des de la transmissió, l'ha de comunicar a la Prefectura de Trànsit amb la documentació que es relaciona a continuació:
Una declaració en la qual es facin constar les identificacions i els domicilis del transmitent i l'adquirent.
Si s'escau, els documents que sobre la identitat i representació s'especifiquen en els números 1r i 3r de l'apartat A, de l'annex XIII, sobre la matriculació.
El permís o llicència de circulació.
Document acreditatiu de la transmissió, excepte en el cas que el venedor i el comprador presentin les seves sol·licituds de manera conjunta.
Original i fotocòpia del document acreditatiu que s'ha abonat l'últim rebut posat al cobrament de l'impost sobre vehicles de tracció mecànica, o justificant de l'exempció.
Imprès de baixa, degudament emplenat, de canvi de titularitat a l'efecte de l'impost sobre vehicles de tracció mecànica.
Si el vehicle que es transmet està afectat per drets que limiten la facultat de disposar del transmitent, d'acord amb el que disposa l'apartat 7 de l'article 32 d'aquest Reglament, s'ha de presentar el document que acrediti la cancel·lació de l'impediment al Registre corresponent o on consti el consentiment del creditor o de la persona afavorida per la inscripció.
En el cas que es tracti d'un vehicle especial agrícola, document que acrediti la baixa al Registre Oficial de Maquinària Agrícola.
D'acord amb el que disposa l'article 32, apartat 3, d'aquest Reglament, l'adquirent d'un vehicle, en el termini de trenta dies des de la data de l'adquisició, ha de sol·licitar a la Prefectura de Trànsit la renovació del permís o la llicència de circulació, per a la qual cosa ha de presentar els documents següents:
Sol·licitud en l'imprès model oficial que faciliten les prefectures de trànsit, on s'ha de fer constar la identitat i el domicili del transmitent i l'adquirent.
Original de l'autoliquidació de l'impost sobre transmissions patrimonials i actes jurídics documentats, o justificant de l'exempció o no-subjecció d'aquest, i fotocòpia.
Autoliquidació de l'impost especial sobre determinats mitjans de transport o justificació de no-subjecció o d'exempció en els casos de transmissió d'un vehicle abans que hagin transcorregut quatre anys des de la primera matriculació definitiva amb exempció o no-subjecció.
Imprès d'alta en l'impost sobre vehicles de tracció mecànica.
Original i fotocòpia del justificant del pagament o exempció de l'impost sobre vehicles de tracció mecànica, en el cas que el transmitent no hagi complert l'obligació de notificar la transmissió que preveu l'article 32, apartat 1, d'aquest Reglament.
Document que n'acrediti l'adquisició, excepte en el cas que el venedor i el comprador presentin les seves sol·licituds de manera conjunta.
En el cas d'adquisició per adjudicació judicial o per subhasta judicial o administrativa, certificat d'adjudicació o de subhasta.
Si es tracta d'un vehicle especial agrícola, document acreditatiu de l'alta al Registre Oficial de Maquinària Agrícola.
En el supòsit que se sol·liciti simultàniament el canvi de titularitat i una nova matrícula, d'acord amb el que disposa l'article 27, apartat 2. a, d'aquest Reglament, nova targeta d'inspecció tècnica amb les seves còpies corresponents, que s'ha d'expedir després de la inspecció tècnica del vehicle, en la qual cal fer constar: data, canvi de matrícula, matrícula de la qual procedeix, data de primera matriculació, termini de validesa de la inspecció efectuada i signatura de l'estació.
Si es tracta de vehicles de transport de viatgers amb una capacitat superior a nou places, incloent-hi la del conductor, així com de vehicles de transport de mercaderies o mixtos amb una massa màxima autoritzada superior a 6 tones i una capacitat de càrrega que excedeixi les 3,5 tones, incloent-hi els camions tractor, s'ha d'acompanyar d'un certificat expedit per l'òrgan competent en matèria de transports segons el qual o bé disposa del títol habilitant corresponent per realitzar alguna activitat de transport o d'arrendament sense conductor, o bé compleix totes les condicions per obtenir aquest títol.
Transmissions en les quals intervenen persones que es dediquen a la compravenda de vehicles.
D'acord amb el que disposa l'article 33, apartat 1, d'aquest Reglament, el titular d'un vehicle que el lliuri a una empresa de compravenda per transmetre'l posteriorment n'ha de sol·licitar la baixa temporal a la Prefectura de Trànsit, en el termini de deu dies des del lliurament, i acompanyar-la de la documentació que es relaciona a continuació:
Sol·licitud en l'imprès model oficial que faciliten les prefectures de trànsit, en la qual s'han de fer constar la identitat i el domicili del titular del vehicle i de l'empresa de compravenda, així com les firmes de tots dos.
El permís o la llicència de circulació.
Document acreditatiu del lliurament del vehicle a l'empresa de compravenda.
Els documents indicats en els números 5è, 6è, 7è i 8è de l'apartat I.1.A d'aquest annex.
D'acord amb el que disposa l'article 33, apartat 3, d'aquest Reglament, l'adquirent d'un vehicle ha de sol·licitar a la Prefectura de Trànsit, en el termini de trenta dies des de la data de l'adquisició, la inscripció del vehicle a nom seu i la renovació del permís o llicència de circulació, i presentar els documents següents:
Sol·licitud en l'imprès model oficial que faciliten les prefectures de trànsit, en la qual s'han de fer constar la identitat i el domicili del transmitent, empresa de compravenda i adquirent.
Document que acrediti l'adquisició del vehicle.
Els documents indicats en els números 2n, 3r, 4t, 6è, 7è, 10è, 11è i 12è de l'apartat I.1.B d'aquest annex.
Original de l'autoliquidació de l'impost sobre transmissions patrimonials i actes jurídics documentats, o justificant de l'exempció o no-subjecció, i fotocòpia.
Transmissions de vehicles donats de baixa temporal per finalització del contracte d'arrendament amb opció de compra o d'arrendament a llarg termini.
D'acord amb el que disposa l'article 36, apartat 2. b d'aquest Reglament, l'adquirent d'un vehicle, l'arrendatari amb opció de compra o l'arrendatari a llarg termini ha de sol·licitar a la Prefectura de Trànsit, en el termini de trenta dies, la inscripció del vehicle a nom seu i la renovació del permís o la llicència de circulació, i presentar els documents següents:
Sol·licitud en l'imprès model oficial que faciliten les prefectures de trànsit, en la qual es facin constar la identitat i el domicili del transmitent, de l'arrendador i de l'adquirent o arrendatari.
El document que acrediti l'adquisició del vehicle o el contracte d'arrendament amb opció de compra o d'arrendament a llarg termini, o un document anàleg en el qual consti el consentiment de l'arrendador i de l'arrendatari perquè el vehicle figuri al Registre a nom d'aquest, amb signatures reconegudes de tots dos o intervingut per un corredor de comerç.
Els documents indicats en els números 2n, 3r, 4t, 5è, 6è, 7è, 10è, 11è i 12è de l'apartat I.1.B d'aquest annex.
D'acord amb el que disposa l'article 32, apartat 6, d'aquest Reglament, la persona que tingui al seu càrrec la custòdia i, si s'escau, l'ús del vehicle mentre s'adjudica a un dels hereus, ha de notificar aquesta circumstància a la Prefectura de Trànsit, dins dels noranta dies següents a la defunció del titular registral del vehicle, i presentar la documentació següent:
Sol·licitud en l'imprès model oficial que faciliten les prefectures de trànsit, en què sol·licita la inscripció provisional a nom seu.
Els documents que sobre la identitat i representació especifiquen els números 1 i 3 de l'apartat A de l'annex XIII, sobre matriculació.
Certificat de defunció del titular del vehicle, amb fotocòpia, o llibre de família en què consti la mort i fotocòpia.
Document que acrediti la custòdia, possessió o ús del vehicle.
Permís o llicència de circulació del vehicle, en el qual s'ha d'anotar l'adjudicació provisional.
La persona que resulti adjudicatària definitiva del vehicle ha de sol·licitar de la Prefectura de Trànsit, en el termini de noranta dies comptats des de la data del document que l'acrediti com a tal, l'expedició a nom seu del nou permís o llicència de circulació.
A aquest efecte ha de presentar, a més dels documents que s'indiquen en l'apartat I.1.B d'aquest annex, que han d'estar signats per l'hereu o hereus, la documentació següent:
Declaració d'hereus, o testament acompanyat del certificat d'últimes voluntats, o quadern de partició en què consti l'adjudicació del vehicle.
Justificació del pagament o exempció de l'impost sobre successions i fotocòpia.
Permís o llicència de circulació.
Si es tracta d'un vehicle especial agrícola, document acreditatiu de baixa i alta al Registre Oficial de Maquinària Agrícola.
Transmissions amb limitacions de disposició
L'anotació al Registre de Vehicles de la clàusula d'arrendament amb opció de compra o d'arrendament a llarg termini sobre un vehicle s'ha d'efectuar amb la presentació prèvia del contracte d'arrendament o d'un document anàleg en el qual consti el consentiment de l'arrendador i de l'arrendatari perquè el vehicle figuri al Registre a nom d'aquest, amb signatures reconegudes d'ambdós o intervingut per un corredor de comerç, així com la justificació que l'arrendador és el propietari del vehicle.
L'anotació al Registre de Vehicles d'una hipoteca mobiliària o d'una reserva de domini que es constitueixi sobre un vehicle en el moment de la transmissió, s'ha d'efectuar amb la presentació prèvia, en el primer cas, del certificat de la seva inscripció al Registre d'Hipoteca Mobiliària expedit pel registrador o del permís de circulació del vehicle amb l'anotació de l'atorgament de l'escriptura de constitució corresponent feta pel notari, i, en el segon cas, del justificant de la presentació del contracte al Registre de Venda a Terminis de Béns Mobles.
Cancel·lació de les limitacions de disposició
D'acord amb el que disposen els articles 32, apartat 7, i 33, apartat 2, d'aquest Reglament, la cancel·lació de les limitacions de disposició s'ha d'efectuar amb la presentació prèvia dels documents següents:
En el cas de la hipoteca mobiliària, comunicació del registrador en la qual figuri la cancel·lació de la hipoteca; si es tracta d'una reserva de domini, escrit del Registre de Venda a Terminis de Béns Mobles en el qual es faci constar la cancel·lació de la inscripció de reserva de domini; en el cas d'arrendament amb opció de compra o d'arrendament a llarg termini, escrit de l'arrendador en el qual consti el seu consentiment per cancel·lar la inscripció, amb la seva signatura reconeguda.
D'acord amb el que disposa l'article 35, apartats 1 i 4, d'aquest Reglament, quan el titular o una tercera persona que acrediti suficientment la propietat d'un vehicle vulgui retirar-lo de la circulació de manera permanent, o pretengui traslladar-lo a un altre país on s'hagi de matricular, ha de presentar els documents següents:
Permís o llicència de circulació i targeta d'inspecció tècnica o certificat de característiques del vehicle.
En cas de pèrdua o sostracció s'ha d'aportar una manifestació escrita a l'efecte, i una fotocòpia de la denúncia de la sostracció.
Original i fotocòpia del document que acredita que s'ha abonat l'últim rebut posat al cobrament de l'impost sobre vehicles de tracció mecànica, o justificant de l'exempció.
Imprès de baixa de l'impost sobre vehicles de tracció mecànica.
Si es tracta d'un vehicle especial agrícola, document acreditatiu de la baixa al Registre Oficial de Maquinària Agrícola.
Si es tracta d'un trasllat a un estat que no formi part de l'Acord EEE, s'ha d'acreditar que s'està preparant l'exportació legal del vehicle.
En el cas de baixa per trasllat a un altre país d'un vehicle que està afectat per drets que limiten la facultat de disposició, document que acrediti la cancel·lació de l'impediment o el consentiment del creditor o de la persona afavorida per la inscripció.
En cas de mort del titular, si la persona que passi a ser adjudicatària definitiva del vehicle vol donar-lo de baixa, ha d'aportar, a més: la declaració d'hereus o el testament acompanyat del certificat d'últimes voluntats o quadern de partició en el qual consti l'adjudicació del vehicle
a ) Voluntària: article 36, apartat 1.a del Reglament.
S'exigeixen els documents indicats en els números 1r a 7r, per a la baixa definitiva.
b ) Per sostracció: article 36, apartat 1.b del Reglament.
S'han d'aportar els mateixos documents que especifica la lletra anterior i, a més, el justificant i la fotocòpia de la denúncia de la sostracció.
c ) Per finalització del contracte d'arrendament amb opció de compra o d'arrendament a llarg termini: article 36, apartat 2. b del Reglament.
S'exigeixen els mateixos documents indicats en les lletres a i b anteriors i, a més, el que acredita la recuperació del vehicle per l'arrendador.
C) Alta d'un vehicle donat de baixa temporal
D'acord amb el que disposa l'article 37, apartat 2, d'aquest Reglament, quan el titular d'un vehicle donat de baixa temporal en sol·liciti l'alta, ha de presentar els documents següents:
Imprès d'alta de l'impost sobre vehicles de tracció mecànica, o autoliquidació d'aquest o justificant de l'exempció.
En cas que la targeta d'inspecció tècnica o el certificat de característiques no tingui el reconeixement en vigor en el moment de sol·licitar-se l'alta, el vehicle s'ha de sotmetre a inspecció tècnica i, una vegada superada, la Prefectura de Trànsit ha de procedir a tornar el permís de circulació a l'interessat.
D'acord amb el que disposa l'article 38 d'aquest Reglament, el titular o tercera persona que acrediti suficientment la propietat d'un vehicle donat de baixa definitiva al Registre de Vehicles pot obtenir de nou el permís o llicència de circulació, presentant els documents següents:
Sol·licitud en l'imprès de model oficial que faciliten les prefectures de trànsit.
A la vista d'aquesta documentació, la Prefectura de Trànsit ha de dirigir un ofici a l'òrgan competent en matèria d'Indústria perquè sotmeti el vehicle a una inspecció i expedeixi la targeta d'inspecció tècnica o certificat de característiques corresponent.
Una vegada expedit aquest document cal presentar per rehabilitar el vehicle:
Targeta d'inspecció tècnica o certificat de característiques.
Autoliquidació, per triplicat, de l'impost sobre vehicles de tracció mecànica, o justificant de l'exempció, si s'escau.
En el supòsit que sol·liciti la rehabilitació una tercera persona diferent del titular, el document que acrediti el pagament, l'exempció o no-subjecció de l'impost sobre transmissions patrimonials i actes jurídics documentats.
En el cas d'un vehicle especial agrícola, document que acrediti l'alta al Registre Oficial de Maquinària Agrícola.
I. Vehicles en règim de matrícula diplomàtica
A) D'acord amb el que estableix l'article 39, apartat 2 d'aquest Reglament, per matricular aquests vehicles s'han d'aportar els documents següents:
Sol·licitud formulada pel Ministeri d'Afers Estrangers cursada a través de la Direcció General de Protocol, Cancelleria i Ordres, en què s'han de consignar les dades d'identificació, tant del titular com del vehicle, acompanyada de:
a ) Permís de circulació del model corresponent, amb la matrícula assignada en cada cas pel Ministeri d'Afers Estrangers.
b ) Targeta d'inspecció tècnica del model oficial, fitxa reduïda o certificat expedit pel fabricant on constin les característiques que figuren en el model oficial de targeta.
c ) Document expedit per l'Administració tributària competent, que autoritzi el règim diplomàtic.
El canvi de titularitat del vehicle subsistint el règim de matrícula diplomàtica l'ha de sol·licitar el Ministeri d'Afers Estrangers, que, en la comunicació que remeti a la Prefectura Provincial de Trànsit de Madrid que autoritzi el canvi, ha de fer referència expressa a l'autorització expedida per l'Administració tributària competent.
Si el vehicle per al qual se sol·licita l'expedició d'un d'aquests permisos ha tingut assignada prèviament una matrícula turística o ordinària, a més dels documents especificats en els paràgrafs a i c de l'apartat 1r, s'hi ha d'adjuntar l'original del permís de circulació, així com la fitxa tècnica que es va expedir al seu dia.
L'acabament del règim de matrícula diplomàtica, tant si es produeix canvi de titularitat com si no, ha de ser comunicat a la Prefectura de Trànsit del domicili de l'adquiridor pel Ministeri d'Afers Estrangers.
En la comunicació s'han de consignar les dades d'identificació del vehicle, així com les del titular particular i el seu domicili, i s'hi ha d'adjuntar, si s'escau, el document expedit per l'Administració tributària competent on consti que el vehicle ha cessat en el règim diplomàtic.
A més, s'han d'aportar els documents següents:
a ) Sol·licitud de matriculació subscrita per l'interessat en l'imprès model oficial que han de facilitar les prefectures de trànsit.
c ) Fotocòpia del document d'identificació personal.
d ) Targeta d'inspecció tècnica, amb el reconeixement periòdic en vigor.
Autoliquidació de l'impost sobre vehicles de tracció mecànica o justificant de la seva exempció.
Autoliquidació de l'impost especial sobre determinats mitjans de transport o declaració de no-subjecció o d'exempció d'aquest impost, llevat de si el vehicle va tenir anteriorment una matrícula ordinària.
Si en el moment de l'acabament del règim diplomàtic es produeix canvi de titularitat, l'adquiridor particular també ha de presentar la sol·licitud de transferència, juntament amb els documents que li siguin exigibles dels esmentats per a aquest tràmit a l'annex XIV d'aquest Reglament.
B) El permís de circulació l'ha de confeccionar el Ministeri d'Afers Exteriors, el qual ha d'assignar al vehicle la matrícula que li correspongui i l'ha de remetre a la Prefectura Provincial de Trànsit de Madrid perquè sigui expedit.
Una vegada concedit el permís diplomàtic, aquesta Prefectura ha d'assignar al vehicle la matrícula ordinària que correspongui en aquell moment, per a ús exclusiu de l'Administració espanyola, excepte si el vehicle ha tingut amb anterioritat una matrícula ordinària, que ha de ser la que tingui si cessa el règim diplomàtic.
En el permís de circulació diplomàtic hi ha de constar:
Dades d'identificació del titular.
Si s'escau, càrrec que exerceix.
I I. Vehicles en règim de matrícula turística
A) D'acord amb el que estableix l'article 40 d'aquest Reglament, per matricular els vehicles en règim de matrícula turística s'han de presentar els documents següents:
Document nacional d'identitat o document d'identitat del país d'origen, si es tracta de ciutadans de la Unió Europea, o passaport o certificat de nacionalitat si es tracta de ciutadans de tercers països.
Autorització de l'òrgan competent de l'Administració tributària en la qual es reconegui el dret del sol·licitant al règim de matrícula turística, i en la qual consti el termini pel qual es concedeix la marca i el número de bastidor del vehicle.
Targeta d'inspecció tècnica i factura de venda.
B) Pròrroga de la matrícula turística
Sol·licitud subscrita per l'interessat en el model oficial que faciliten les prefectures de trànsit.
Autorització de l'òrgan competent de l'Administració tributària en què ha de constar el termini pel qual es prorroga, la marca i el número de bastidor del vehicle.
Document acreditatiu del pagament de l'impost sobre vehicles de tracció mecànica, o justificant de l'exempció.
Document expedit per l'òrgan competent de l'Administració tributària que acrediti el pagament o exempció dels impostos corresponents.
Document expedit per l'òrgan competent de l'Administració tributària que justifiqui l'exempció o el pagament de l'impost sobre el valor afegit; a més, si es tracta d'un vehicle procedent d'estats que no siguin part de l'Acord EEE, ha d'acreditar el pagament o l'exempció dels drets aranzelaris.
Document que acrediti la baixa de l'impost sobre vehicles de tracció mecànica com a matrícula turística.
Autoliquidació de l'impost especial sobre determinats mitjans de transport o declaració de no-subjecció o d'exempció d'aquest.
D) Permís de circulació (matrícula turística)
En el permís de circulació hi han de figurar les dades següents:
G – Sèrie i número del bastidor
El model del permís de circulació és una cartolina de color gris de format UNE A6 de 105 per 148 mil·límetres.
I. Permisos temporals per a particulars
D'acord amb el que estableix l'article 43, apartat 3, d'aquest Reglament, per concedir les autoritzacions temporals de circulació que aquest regula s'han de presentar els documents següents:
A) Per a la circulació d'un vehicle quan s'hagi adquirit en una província diferent d'aquella on es pretengui matricular-lo.
Targeta d'inspecció tècnica o certificat de característiques, amb diligència d'adjudicació, o factura de venda si no hi figura aquesta diligència.
A més dels documents indicats anteriorment, s'han de presentar els que s'especifiquen a continuació, segons els diferents supòsits que es puguin plantejar:
I. Si el vehicle s'ha adquirit en un estat que no sigui part de l'Acord EEE:
– Certificat per a matrícula de vehicles de motor o certificat de duana, amb fotocòpia, així com factura de venda i justificant del pagament de l'impost sobre activitats econòmiques de l'any en curs quan s'hagi importat amb fins de venda.
Si el vehicle s'ha adquirit en un estat part de l'Acord EEE:
– Document que acrediti l'adquisició del vehicle, amb fotocòpia.
– Document justificatiu de les característiques tècniques del vehicle.
4t. b ) Vehicles adquirits en subhasta o per sentència judicial:
– Acta d'adjudicació en subhasta amb el nom de l'adjudicatari, en la qual consti l'any de fabricació, el número de bastidor i fotografies de la part frontal i lateral del vehicle o el certificat de duana, si és d'importació, en el qual figuri que s'adjudica en subhasta, nom de l'adjudicatari i any de fabricació, al qual han de figurar adherits el facsímil del número de bastidor i les fotografies de la part frontal i lateral del vehicle i fotocòpia.
– Justificació del pagament, l'exempció o no-subjecció de l'impost sobre transmissions patrimonials i actes jurídics documentats i fotocòpia.
Si l'adjudicatari és un empresari dedicat a la compravenda de vehicles que actua en l'exercici de la seva activitat, se'l pot eximir de presentar aquest document.
– Si s'adjudica el vehicle amb finalitats de venda, l'empresari dedicat a la compravenda de vehicles adjudicatari ha d'acreditar el pagament de l'impost sobre activitats econòmiques de l'any en curs, i s'ha d'aportar la factura de venda.
– Certificat per a carrossat, amb fotocòpia.
4t. d ) Vehicles adquirits amb matrícula no espanyola:
I. Quan el vehicle estigui matriculat en un estat que no sigui part de l'Acord EEE.
– Certificat per a matrícula de vehicles de motor o certificat de duana i fotocòpia i, si s'escau, factura de venda.
Quan el vehicle estigui matriculat en un estat que sigui part de l'Acord EEE.
– Quan es tracti de vehicles matriculats a nom d'una altra persona, factura de compra del vehicle pel sol·licitant de la matriculació a un comerciant legalment establert en un estat que sigui part de l'Acord EEE en la qual figuri el número d'IVA del comerciant venedor, o contracte de compravenda entre particulars, acompanyats d'una traducció al castellà o a la llengua que sigui cooficial en l'àmbit de la comunitat autònoma.
– Original de l'autoliquidació de l'impost sobre transmissions patrimonials i actes jurídics documentats, o justificant de l'exempció o no-subjecció, i fotocòpia.
Excepte en el cas de vehicles agrícoles, simultàniament amb la sol·licitud de matrícula temporal de seixanta dies s'ha de presentar:
Sol·licitud de matriculació definitiva en l'imprès oficial que faciliten les prefectures de trànsit.
Per efectuar la matriculació definitiva el subjecte passiu ha d'acreditar el pagament de l'impost especial sobre determinats mitjans de transport, o declaració de no-subjecció o d'exempció d'aquest.
Autoliquidació per triplicat de l'impost sobre vehicles de tracció mecànica, o justificant de l'exempció.
Document que acrediti el pagament de l'import especial sobre determinats mitjans de transport, o declaració de no-subjecció o d'exempció d'aquest.
Excepcionalment, i amb la mateixa matrícula, aquest permís temporal de circulació pot tenir pròrrogues successives de la seva validesa per terminis de seixanta dies, quan es demanin abans d'expirar el seu període de vigència, presentant la documentació següent:
Sol·licitud subscrita per l'interessat en l'imprès oficial que faciliten les prefectures de trànsit.
Permís temporal de circulació del qual se sol·licita la pròrroga.
Justificació documental que el vehicle no s'ha pogut matricular per causes no imputables al sol·licitant.
C) Per traslladar el vehicle a l'estranger a l'efecte de la matriculació definitiva.
Els documents que sobre la identitat i representació s'especifiquen en els números 1r i 3r de l'apartat A de l'annex XIII, sobre matriculació.
– Document que acrediti l'exportació legal, si es tracta d'un trasllat a un estat que no pertany a l'Acord EEE.
– Targeta d'inspecció tècnica o certificat de característiques amb diligència d'adjudicació o factura de venda si no hi figura aquesta diligència.
– El titular registral o tercera persona que n'acrediti suficientment la propietat ha de sol·licitar prèviament la baixa definitiva per trasllat a un altre país, d'acord amb el que disposa l'article 35, apartat 4, d'aquest Reglament.
– Targeta d'inspecció tècnica o certificat de característiques i permís de circulació o llicència de circulació del vehicle.
La documentació original ha de ser tornada a l'interessat, amb l'anul·lació prèvia del permís de circulació.
Cognoms o raó social del titular
El model del permís de circulació és una cartolina de color verd, de format UNE A6, de 105 per 148 mil·límetres.
D'acord amb el que estableixen els articles 44, apartat 3, i 48, apartat 3, d'aquest Reglament, per concedir els permisos temporals que s'hi regulen s'han de presentar els documents següents:
Sol·licitud subscrita per l'interessat en l'imprès model oficial que faciliten les prefectures de trànsit, amb fotocòpia.
Justificant de tenir la llicència municipal d'obertura d'establiment per a aquesta activitat i fotocòpia.
Últim rebut de pagament de l'impost sobre activitats econòmiques posat al cobrament i fotocòpia.
En el cas dels laboratoris oficials, s'ha de presentar el document que acrediti l'autorització de la seva activitat expedit per l'òrgan competent.
El model del permís de circulació és una cartolina de color rosa, de format UNE A6, de 105 per 148 mil·límetres.
D'acord amb el que disposa l'article 45, apartat 2, d'aquest Reglament, per reconèixer els llibres talonari on s'integren els butlletins de circulació, cal presentar:
El butlletí de circulació és de mida UNE A6 (105 × 148 mm), de gramatge màxim de 60 g/m 2 i en paper de fons blanc i impressió en negre.
En el butlletí de circulació hi han de figurar les dades següents:
Classe i número del permís per conduir del conductor
Si l'objecte del viatge és per a proves o per transportar el vehicle
El lloc de partida, que ha de ser el de tornada en el cas de proves, així com l'itinerari
El lloc de partida i de destinació en el cas de transport
Termini de validesa del permís temporal d'empresa
Matrícula ordinària en el cas d'un vehicle matriculat
Proves o assajos d'investigació extraordinaris realitzats per fabricants/representants legals, carrossers i laboratoris oficials
D'acord amb el que estableix l'article 47 d'aquest Reglament, per concedir els permisos per a proves o assajos d'investigació extraordinaris que aquest article preveu cal presentar la documentació següent:
Sol·licitud subscrita per l'interessat.
Acreditar estar en possessió prèvia del permís temporal d'empresa.
Justificació de la necessitat de la petició.
En el permís per a proves o assajos d'investigació extraordinaris hi han de figurar les dades següents:
Altres condicions en què s'hagi de desenvolupar
El fons de les plaques és retroreflector de color blanc i els caràcters van pintats en color negre mat, excepte les plaques de matrícula posteriors dels vehicles destinats al servei de taxi i de lloguer amb conductor de fins a nou places, en què el fons és retroreflector de color blau i els caràcters van pintats en color blanc mat.
A les plaques de matrícula de tots els vehicles automòbils, independentment del servei a què estiguin destinats, s'han d'inscriure dos grups de caràcters constituïts per un número de quatre xifres, que va des del 0000 al 9999, i de tres lletres, començant per les lletres BBB i acabant per les lletres ZZZ, i se suprimeixen les cinc vocals i les lletres Ñ i Q.
A més a més, a la part esquerra de la placa de matrícula s'hi ha d'incloure, sobre una banda blava disposada verticalment, el símbol de la bandera europea, que consta de 12 estrelles de color groc, i la sigla distintiva d'Espanya representada per la lletra E de color blanc, d'acord amb el quadre 5 d'aquest annex.
Els automòbils matriculats a Espanya a les plaques de matrícula dels quals figuri la bandera europea i la sigla distintiva d'Espanya, quan circulin per la resta de països de la Unió Europea no caldrà que portin a la part posterior el signe distintiu de la nacionalitat espanyola previst al senyal V-7 de l'annex XI d'aquest Reglament.
Els caràcters estampats en relleu han d'anar pintats en color vermell mat.
A les plaques de matrícula s'han d'inscriure tres grups de caràcters constituïts per la lletra E, un número de quatre xifres, del 0000 al 9999, i tres lletres, començant per les lletres BBB i acabant per les lletres ZZZ, suprimint les cinc vocals, per tal d'evitar paraules malsonants o acròstics especialment significats, així com les lletres Ñ i Q, ja que són fàcils de confondre amb la lletra N i el número 0, respectivament, i les lletres CH i LL, per incompatibilitat amb el disseny de les plaques de matrícula, que no admetria la consignació de quatre caràcters a l'últim grup.
A les plaques de matrícula s'hi han d'inscriure tres grups de caràcters formats per la lletra R, un número que ha d'anar del 0000 al 9999 i tres lletres, començant per les lletres BBB i acabant per les lletres ZZZ; se suprimeixen les cinc vocals, amb la qual cosa s'eviten paraules malsonants o acròstics especialment significats, així com les lletres Ñ i Q, perquè és fàcil confondre-les amb la lletra N i el número 0, respectivament, i les lletres CH i LL, per incompatibilitat amb el disseny de la placa de matrícula, que no admet la consignació de quatre caràcters a l'últim grup.
A les plaques de matrícula s'han d'inscriure tres grups de caràcters constituïts per la lletra C, un número de quatre xifres, del 0000 al 9999, i tres lletres, començant per les lletres BBB i acabant per les lletres ZZZ, suprimint les cinc vocals, per tal d'evitar paraules malsonants o acròstics especialment significats, així com les lletres Ñ i Q, ja que són fàcils de confondre amb la lletra N i el número 0, respectivament, i les lletres CH i LL, per incompatibilitat amb el disseny de les plaques de matrícula, que no admetria la consignació de quatre caràcters a l'últim grup.
a ) Matrícula en règim diplomàtic:
Per als vehicles del cos diplomàtic, el fons de les plaques ha de ser retroreflector, de color vermell.
A les plaques de matrícula s'hi han d'inscriure tres grups de caràcters, formats per les lletres CD, seguides per dos grups de guarismes.
El primer és un prefix invariable i únic per a cada missió diplomàtica, i el segon, un número d'ordre que ha de correspondre als vehicles propietat de la missió o dels seus membres a proposta de cada missió diplomàtica.
L'atribució de prefixos s'ha de fer seguint l'ordre alfabètic que estableix l'última llista oficial del Cos Diplomàtic publicada pel Ministeri d'Afers Exteriors, en què el prefix -1- correspon al Deganat del Cos Diplomàtic, i per a les missions de països que acreditin ambaixadors amb caràcter permanent o estableixin relacions diplomàtiques amb Espanya en el futur, per ordre d'antiguitat.
Per als vehicles de les organitzacions internacionals, el fons de les plaques ha de ser retroreflector, de color blau.
A les plaques de matrícula s'hi han d'inscriure tres grups de caràcters, formats per les lletres OI, seguides per dos grups de guarismes.
El primer és un prefix invariable i únic per a cada organització internacional; el segon, un número d'ordre, que ha de correspondre als vehicles propietat de l'organització internacional o dels seus membres, a proposta d'aquestes organitzacions.
L'atribució de prefixos s'ha de fer per ordre d'antiguitat seguint una sèrie correlativa a la reservada a les missions diplomàtiques.
Oficines consulars i el seu personal
Per als vehicles de les oficines consulars i el seu personal, el fons de les plaques ha de ser retroreflector, de color verd.
A les plaques de matrícula s'hi han d'inscriure tres grups de caràcters, formats per les lletres CC, seguides de dos grups de guarismes.
El primer ha de ser el prefix corresponent a la missió diplomàtica de la qual depengui l'oficina consular, segons el que estableix l'apartat 1r anterior, i, si no existeix aquesta dependència, se li ha d'atribuir prefix a l'estat corresponent.
Per fixar el segon grup de guarismes cal atenir-se igualment al que disposa l'apartat 1r esmentat.
En el cas que l'oficina consular no depengui d'una missió diplomàtica acreditada a Espanya, s'ha de fer a proposta del cap de l'oficina consular.
A les plaques de matrícula s'hi han d'inscriure tres grups de caràcters, formats per les lletres TA, seguides de dos grups de guarismes.
El primer, identificatiu de la missió diplomàtica, organització internacional o oficina consular, i el segon, indicatiu d'un número d'ordre, que ha de correspondre als vehicles propietat del personal tecnicoadministratiu de cadascun d'ells, a proposta d'aquests.
La banda vertical on es consignen el mes i l'any en què caduquen –el primer s'ha d'expressar amb caràcters romans i el segon amb caràcters aràbics– ha de ser retroreflector de color vermell.
Els caràcters que s'hi consignen han de ser adhesius de color blanc mat.
El primer l'ha de constituir la lletra T; el segon, un número, que d'anar del 0000 al 9999, i el tercer, tres lletres, començant per les lletres BBB i acabant amb les lletres ZZZ; se suprimeixen les cinc vocals, amb la qual cosa s'eviten paraules malsonants o acròstics especialment significats, així com les lletres Ñ i Q, perquè és fàcil confondre-les amb la lletra N i el número 0, respectivament, i les lletres CH i LL, per incompatibilitat amb el disseny de la placa de matrícula, que no admet la consignació de quatre caràcters a l'últim grup.
c ) Matrícula de vehicle històric
El primer l'ha de constituir la lletra H; el segon, un número, que ha d'anar del 0000 al 9999, i el tercer, tres lletres, començant per les lletres BBB i acabant per les lletres ZZZ; se suprimeixen les cinc vocals, amb la qual cosa s'eviten paraules malsonants o acròstics especialment significats, així com les lletres Ñ i Q, perquè és fàcil confondre-les amb la lletra N i el número 0, respectivament, i les lletres CH i LL, per incompatibilitat amb el disseny de la placa de matrícula, que no admet la consignació de quatre caràcters a l'últim grup.
C) Autoritzacions temporals de circulació
a ) Permisos temporals per a particulars:
El fons de les plaques ha de ser retroreflector, de color verd.
El primer l'ha de constituir la lletra P; el segon, un número, que ha d'anar del 0000 al 9999, i el tercer, tres lletres, començant per les lletres BBB i acabant per les lletres ZZZ; se suprimeixen les cinc vocals, amb la qual cosa s'eviten paraules malsonants o acròstics especialment significats, així com les lletres Ñ i Q, perquè és fàcil confondre-les amb la lletra N i el número 0, respectivament, i les lletres CH i LL, per incompatibilitat amb el disseny de la placa de matrícula, que no admet la consignació de quatre caràcters a l'últim grup.
A les plaques de matrícula dels ciclomotors s'han d'inscriure tres fileres de caràcters constituïdes: la primera, per la lletra P i la xifra corresponent a les unitats de miler d'un número que ha d'anar del 0000 al 9999; la segona, per les tres xifres restants d'aquest número, i la tercera, per tres lletres, començant per les lletres BBB i acabant per les lletres ZZZ; se suprimeixen les cinc vocals, amb la qual cosa s'eviten paraules malsonants o acròstics especialment significats, així com les lletres Ñ i Q, perquè és fàcil confondre-les amb la lletra N i el número 0, respectivament, i les lletres CH i LL, per incompatibilitat amb el disseny de la placa de matrícula, que no admet la consignació de quatre caràcters a l'últim grup.
El primer el constitueix la lletra S, per als vehicles no matriculats, o la lletra V, per als matriculats; el segon, un número, que ha d'anar del 0000 al 9999, i el tercer, tres lletres, començant per les lletres BBB i acabant per les lletres ZZZ; se suprimeixen les cinc vocals, amb la qual cosa s'eviten paraules malsonants o acròstics especialment significats, així com les lletres Ñ i Q, perquè és fàcil confondre-les amb la lletra N i el número 0, respectivament, i les lletres CH i LL, per incompatibilitat amb el disseny de la placa de matrícula, que no admet la consignació de quatre caràcters a l'últim grup.
La banda vertical on es consignin el mes i l'any en què caduquen –el primer expressat en caràcters romans i el segon en caràcters de tipus aràbic– ha de ser retroreflectora de color blanc.
A les plaques de matrícula dels ciclomotors s'hi han d'inscriure tres fileres de caràcters constituïdes: la primera, per la lletra S per als vehicles no matriculats o la lletra V per als matriculats, i la xifra corresponent a les unitats de miler d'un número que ha d'anar del 0000 al 9999; la segona, per les tres xifres restants d'aquest número, i la tercera, per tres lletres, començant per les lletres BBB i acabant per les lletres ZZZ; se suprimeixen les cinc vocals, amb la qual cosa s'eviten paraules malsonants o acròstics especialment significats, així com les lletres Ñ i Q, perquè és fàcil confondre-les amb la lletra N i el número 0, respectivament, i les lletres CH i LL, per incompatibilitat amb el disseny de la placa de matrícula, que no admet la consignació de quatre caràcters a l'últim grup.
La banda on es consignin el mes i l'any en què caduquen –el primer expressat en caràcters romans i el segon en caràcters de tipus aràbic– ha de ser retroreflectora de color blanc.
B) Contrasenyes dels vehicles pertanyents a l'Estat i al servei dels quarters generals militars internacionals de l'OTAN
ET, FN i EA: per als vehicles pertanyents al Ministeri de Defensa, corresponents, respectivament, a l'Exèrcit de Terra, l'Armada i l'Exèrcit de l'Aire.
MF: per als del Parc del Ministeri de Foment.
MMA: per als del Parc del Ministeri de Medi Ambient.
PME: per als del Parc Mòbil de l'Estat.
CNP: per als de la Direcció General de la Policia i de la Guàrdia Civil, adscrits a l'àmbit del Cos Nacional de Policia.
PGC: per als de la Direcció General de la Policia i de la Guàrdia Civil, adscrits a l'àmbit del Cos de la Guàrdia Civil.
En el cas de vehicles especials, hi han de figurar les contrasenyes anteriors i, separades per un guió, les lletres VE.
FAE: per als vehicles al servei dels quarters generals militars internacionals de l'OTAN matriculats a Espanya.
Número i ubicació de les plaques
Els automòbils, excepte les motocicletes, han de portar dues plaques de matrícula, de forma plana i rectangular.
Una s'ha de col·locar a la part davantera de manera que el seu eix vertical estigui situat en el pla longitudinal mitjà del vehicle; i l'altra, en la part posterior, que s'ha de col·locar de manera que el seu eix vertical estigui situat en aquell pla, i si no pot ser, al costat esquerre del vehicle.
Excepcionalment, en els automòbils en els quals, per construcció, la placa davantera no es pot col·locar de manera que l'eix vertical estigui situat en el pla longitudinal mitjà del vehicle, aquesta es pot situar al costat esquerre o dret.
Els ciclomotors i les motocicletes han de portar una sola placa en la part posterior, col·locada en posició vertical o gairebé vertical, en el pla longitudinal mitjà del vehicle i al centre i per damunt del parafang posterior en el cas de les motocicletes que no porten sidecar, i entre les dues rodes posteriors, i tan alta com es pugui, si en porten.
Els vehicles especials agrícoles i d'obres i serveis autopropulsats han de portar una placa de matrícula de forma plana i rectangular situada en la part posterior i al centre o al costat esquerre, col·locada en posició vertical o gairebé vertical i perpendicular al pla longitudinal mitjà del vehicle.
Els remolcs, semiremolcs, maquinària agrícola remolcada i d'obres i serveis, amb una massa màxima autoritzada que excedeixi els 750 quilograms, han d'anar proveïts en la part posterior de la seva placa de matrícula situada en posició vertical o gairebé vertical i en el pla longitudinal mitjà del vehicle i, a més, en el costat dret, d'una altra placa amb la matrícula del vehicle remolcador.
Els restants remolcs, semiremolcs, maquinària agrícola remolcada i d'obres i serveis han de portar en el costat esquerre o al centre una sola placa posterior, amb el mateix contingut que la del vehicle remolcador.
Dimensions i especificacions de les plaques i dels seus caràcters